মিলান কুন্ডেরা / ৬৩টি শব্দ > রেশমী নন্দী অনূদিত - তীরন্দাজ | সাহিত্য-শিল্প-সংস্কৃতির অন্তর্জাল\nHome অনুবাদ মিলান কুন্ডেরা / ৬৩টি শব্দ > রেশমী নন্দী অনূদিত\nপ্রকাশঃ April 9, 2017\n[সম্পাদকীয় নোট : মিলান কুন্ডেরা- প্যারি-প্রবাসী এই চেক বংশোদ্ভুত ঔপন্যাসিককে মনে করা হয় এইসময়ের সবচেয়ে উল্লেখযোগ্য বা সেরা ঔপন্যাসিক। শুধু ঔপন্যাসিক নয়, ভাবুক বা চিন্তাবিদ হিসেবেও ভীষণ খ্যাতিমান। বিশেষ করে, শিল্পসাহিত্য (উপন্যাসসহ) নিয়ে গভীর ভাবনা আছে তাঁর। “৬৩টি শব্দ” (Sixty-three Words) শীর্ষক প্রবন্ধটিও এরকমই একটা প্রবন্ধ। তাঁর ভাবনা যে কত গভীর, প্রবন্ধটি পড়লেই তা বোঝা যায়। এই প্রবন্ধটি সংকলিত হয়েছে কুন্ডেরার The Art of Novel বইতে। তিনি ৬৩টি পারিভাষিক শব্দকে ধরে যেভাবে তাঁর ভাবনাকে বিস্তার দিয়েছেন, এককথায় তা অভাবনীয়। আমরা সেই ৬৩টি শব্দের নয়, নির্বাচিত গুরুত্বপূর্ণ পারিভাষিক শব্দের অনুবাদ এখানে উপস্থিত করছি।]\n১৯৬৮ থেকে ১৯৬৯ সালের মধ্যেই পশ্চিমা প্রায় সব ক’টি ভাষায় আমার ”The Joke” লেখাটির অনুবাদ প্রকাশিত হয়। কিন্তু কি আশ্চর্য!\nফরাসি দেশের অনুবাদক আমার লেখার ধরন ঠিক রেখে উপন্যাসটির পূনর্লিখন করেন। ইংল্যান্ডে বইটির প্রকাশক ভাবনার জন্ম দিতে পারে এমন সব অনুচ্ছেদ ছেটে, সুধাময় অধ্যায়গুলো বাদ দিয়ে, লেখার নানান অংশ এদিক-সেদিক সরিয়ে নতুন করে জন্ম দেন উপন্যাসটির। অন্য আরেক দেশে আমার বইয়ের এমন এক অনুবাদকের সাথে আমার দেখা হয়েছিল যিনি এক-অক্ষর চেক ভাষা জানেন না। ”আপনি তাহলে আমার লেখার অনুবাদ কি করে করলেন?” ” হৃদয় দিয়ে,” বলেই তিনি তাঁর মানিব্যাগ থেকে আমার ছবি বের করে দেখালেন। এতটা স্বাভাবিকভাবে তিনি কথাটা বলেছিলেন যে আমি প্রায় বিশ্বাস করে ফেলছিলাম, আসলেই কারো পক্ষে টেলিপ্যাথির মাধ্যমে হৃদয়ের কথা জেনে তা অনুবাদ করে ফেলা সম্ভব। অবশ্য পরে দেখা গেলো বিষয়টা আসলে আরো সহজ। আর্হেন্তিনার অনুবাদকের মতো তিনিও ফরাসি ভাষা থেকে লেখাটি অনুবাদ করেছেন। যেহেতু সত্যিকার অর্থেই চেক ভাষায় আমার লেখার কোন পাঠক নেই, আমার জন্য অনুবাদ-ই সব। সেজন্যই কয়েক বছর আগে আমি ঠিক করি, বিদেশী ভাষায় অনুদিত আমার লেখায় কিছুটা হলেও শৃঙ্খলা ফিরিয়ে আনবো। কিন্তু কাজটা নানা দ্বন্দ্ব আর অবসাদে আমাকে বিপর্যস্ত করে ফেলে। যে তিন-চারটি বিদেশী ভাষা আমি পড়তে পারি, সেগুলোতে অনূদিত নতুন পুরাতন লেখাগুলো পড়া, ঠিকঠাক আছে কিনা মিলিয়ে নিয়ে সংশোধন করা- এসব কাজ আমার সবটুকু সময় নিয়ে নিচ্ছিল।\nযে লেখক নিজের লেখার অনুবাদের কাজ তত্ত্বাবধান করার সিদ্ধান্ত নেন, তিনি অনেকটা রাখালের বন্য ভেড়ার পাল সামলানোর মতো করে তাঁর নিজের লেখা অক্ষরের দঙ্গল তাড়িয়ে বেড়ান, যা তাঁর নিজের পক্ষে শোচনীয় আর অন্যদের জন্য হাস্যকর। আমার মনে হয় আমার বন্ধু “লা দিবা” ম্যাগাজিনের সম্পাদক পিয়েরে নোরাও আমার দুঃখের দিকটা ধরতে পেরেছিলেন। একদিন ও সমবেদনা জানানোকে আড়াল করার তেমন কোন চেষ্টা না করেই বললো, “দেখো, এই যন্ত্রণা বাদ দাও, বরং আমার জন্য কিছু একটা লেখো। এই অনুবাদগুলো তোমাকে বাধ্য করেছে তোমার লেখা প্রত্যেকটা শব্দ নিয়েল আলাদাভাবে চিন্তা করতে। বরং তুমি তোমার নিজের জন্য একটা অভিধান লেখো। তোমার উপন্যাসের জন্য একটা অভিধান। তুমি তোমার উপন্যাসের মূল শব্দগুলো, যেসব শব্দ তোমাকে ঝামেলায় ফেলছে সেগুলো, যে শব্দগুলো তুমি ভালোবাসো, সেগুলো, সব লিখে ফেলো।”\nএগুলোই সেই শব্দ।\nAPHORISM। গ্রীক শব্দ aphorismos থেকে এর উৎপত্তি যার অর্থ ‘সংজ্ঞার্থ’ (definition)। Aphorism : সংজ্ঞার কাব্যিক রূপ (দ্রষ্টব্য DEFINITION)।\nBEAUTY (এবং জ্ঞান)। হারমান ব্রোখের চেতনা মর্মে ধারণ করে যারা জ্ঞানকে উপন্যাসের একমাত্র সারবস্তু ধরে নেন, তারা শব্দটির নিজস্ব দীপ্তিকে অস্বীকার করেন। এটা এমন একটা শব্দ যা বিজ্ঞানের সাথে যোগসূত্রের কারণে তার নিজস্বতার অনেকটুকু হারিয়েছে। কাজেই আমাদের যোগ করতে হচ্ছে : একটি উপন্যাসে অস্তিত্বের যতগুলো দিক-ই উন্মোচিত হোক না কেন, সবই সৌন্দর্যের নানা প্রকরণ। শুরুর দিককার ঔপন্যাসিকরা তুলে এনেছিলেন দুঃসাহসিকতাকে। কৃতজ্ঞতার সাথে বলতে হচ্ছে যে, তাঁদের কারণেই আমাদের মনে হয়েছে দুঃসাহসিকতা মানে চমৎকার কিছু একটা আর আমরা এর প্রেমে পড়ে যাই। কাফকা মানুষকে বর্ণনা করেছেন দুঃখের জালে জড়িয়ে পড়া পরিস্থিতির পরিপ্রেক্ষিতে। কাফকা বিশেষজ্ঞদের মধ্যে দীর্ঘদিন তর্ক ছিল যে লেখক পাঠককে আদৌ কোন আশা দিচ্ছেন কিনা। না, কোন আশা নয়, অন্য কিছু। কাফকার বর্ণনায় জীবন থেকে মুখ ফিরিয়ে নেয়া পরিস্থিতিও অদ্ভুত, ভয়ংকর সৌন্দর্যময়। যে-মানুষের সামনে কোন আশা নেই, সৌন্দর্যই তার শেষ ভরসা । Beauty in art: হঠাৎ আলোর ঝলকানির মতো উদভাসিত কিছু একটা যা আগে কখনো প্রকাশিত হয়নি। অসাধারণ উপন্যাসের এই দ্যুতি সময়ের ফেরে ম্লান হয় না, কারণ চিরদিনই মানুষ তাঁর নিজস্ব অস্তিত্ব ভুলে থাকে, সেজন্যেই ঔপন্যাসিকের এ সত্যানুসন্ধান যখন তার সামনে চলে আসে, যত পুরোনোই হোক, মানুষ বিষ্মিত না হয়ে পারে না।\nসত্তা (BEING)। আমার অনেক বন্ধুই আমাকে ”The Unbearable Lightness of Being” বইটির নাম বদলাতে উপদেশ দিয়েছিলেন। বলেছিলেন, আমি কি অন্তত ”being” শব্দটা বাদ দিতে পারি না? এই শব্দটা নিয়ে অনেকে বেশ অস্বচ্ছন্দ বোধ করেন। যখনই এটা অনুবাদ করার প্রয়োজন হয়, তখনই বিকল্প নানা ধরনের শব্দ যেমন ”existence,” ”life,” ”condition” ইত্যাদি এই শব্দটার বদলে বসিয়ে দেন অনুবাদকেরা। এক চেক অনুবাদক একবার শেক্সপীয়রকে অনুবাদে হালনাগাদ করার চেষ্টা করে লেখেন, ”To live or not to live…”। এই বিখ্যাত উক্তির মাধ্যমেই “living” আর “being” এর পার্থক্যটা স্পষ্ট ধরা পড়ে। যদি মৃত্যুর পরও আমরা স্বপ্ন দেখতে পারি, যদি মরে যাওয়ার পরও থেকে যায় কিছু একটা, তবে জীবনের এই সমাপ্তি আমাদের অস্তিত্বের ভয়াবহতা থেকে মুক্তি দেবে না। হ্যামলেট সেই অস্তিত্ব নিয়ে প্রশ্ন তুলেছিলেন, জীবন নিয়ে নয়। The horror of being- ”মৃত্যুর দুটি রূপ। এক, অস্তিত্বের বিলুপ্তি, অন্যটি ভয়জাগানিয়া মৃত শরীরের জাগতিক অস্তিত্ব।” (”The Book of Laughter and Forgetting” থেকে উদ্ধৃত)।\nমধ্য-ইউরোপ (CENTRAL EUROPE)। সপ্তদশ শতাব্দী : বারোকের (baroque) প্রচণ্ড প্রভাব এই অঞ্চলে একধরনের সাংষ্কৃতিক ঐক্যের জন্ম দেয়, যা একই সাথে বহুজাতিক ও বহুমুখী এবং ক্রমাগত অনির্ধারিত দিক বদলকারী। এর প্রলম্বিত অস্তিত্ব ছিল অষ্টাদশ শতাব্দীতেও : ভলতেয়ার নেই, ফিল্ডিংও নেই। শিল্পের শ্রেণিবিভাজনে সঙ্গীতের অবস্থান সবার উপরে। হেইডেন থেকে শুরু হওয়া (শোয়েনবার্গ এবং বার্টক পর্যন্ত) ইউরোপীয় সঙ্গীতের মূল কেন্দ্র ছিল সেখানে। ঊনবিংশ শতাব্দী : কয়েকজন মহান কবির অস্তিত্ব ছিল, কিন্তু ছিলেন না ফ্লবেয়ার; বিইডারমাইয়ার (Biedermeier) ভাবাদর্শ : বাস্তবতাকে কাল্পনিক শান্তির আড়ালে ঢেকে রাখা। বিংশ শতাব্দী, দ্রোহী। সর্বশ্রেষ্ঠ চিন্তাবিদরা (ফ্রয়েডসহ অন্য ঔপন্যাসিকরা) শতাব্দীর পর শতাব্দী ধরে বিকৃতি ও বিস্তৃতির আড়ালে চাপা পড়ে থাকা বিষয়কে তুলে আনেন; করে তোলেন যুক্তিগ্রাহ্য ও প্রাঞ্জল; উপন্যাসে দেন বাস্তবতার অনুভব। ফরাসি আধুনিকতাবাদের মতো অযৌক্তিক, বাস্তব-বর্জিত, ভাবাবেগে ভেসে যাওয়া (অনেক ভুল বোঝাবুঝির কারণ এটি) বিপ্লবের পুরোপুরি বিপরীত এই বিদ্রোহ।\nইউরোপীয় সাহিত্যের সাত দিকপাল ঔপন্যাসিক : কাফকা, হাজেক, মুসিল, ব্রোখ, গমব্রোভিচ (Kafka, Hasek, Musil, Broch, Gombrowicz): প্রেমাবেগময়তা থেকে তাঁদের দূরে থাকার প্রবণতা; বালজাকপূর্ব সাহিত্য ও মুক্তচিন্তার প্রতি তাঁদের ভালবাসা (ব্রোখ “kitsch”-কে দেখেছেন দীপ্তিময়তার বিপরীতে অতিনৈতিক একমুখি চক্রান্ত হিসেবে); ইতিহাস এবং মহিমান্বিত ভবিষ্যতের প্রতি তাঁদের অবিশ্বাস; তাঁদের আধুনিকতা যার সাথে অগ্রগামিতার বিভ্রম কোনভাবেই সম্পর্কিত নয়।\nহাবসবার্গ সাম্রাজ্যের পতন এবং ১৯৪৫ সালের পর অস্ট্রিয়ার সাংষ্কৃতিক প্রান্তিকতা, সেই সাথে অন্যান্য রাষ্ট্রের রাজনৈতিক অনস্তিত্বের ফলে মধ্য-ইউরোপে উদ্ভুত পরিস্তিতি সমগ্র ইউরোপকে জানিয়ে দেয় যে সম্ভাব্য ভবিতব্যটা কী হতে পারে। মধ্য-ইউরোপ: সন্ধিক্ষণের পরীক্ষাগার।\nকৌতুক (COMIC)। জীবনের দুঃখজনক পরিণতিতে মানবজন্মের শ্রেষ্ঠত্বের বোধে বিভ্রম আনে প্রবোধ। প্রহসন নির্দয় : সমস্ত কিছুর অর্থহীনতাকে তুলে ধরে নির্মমভাবে। আমি মনে করি মানুষের যা কিছু আছে সবকিছুরই একটা হাস্যকর দিক রয়েছে, যেগুলো কোন কোন ক্ষেত্রে উন্মোচিত হয়, স্বীকৃত হয়, ব্যবহৃত হয় আর অনেকক্ষেত্রে চাপা পড়ে থাকে। কৌতুকের প্রকৃত প্রতিভা সবচেয়ে বেশি কে হাসাতে পারলো তাই দিয়ে নয়, বরং অন্তর্গত অজানা কোনো সত্যকে উন্মোচিত করতে পারলো কিনা তাই দিয়ে বিচার্য। ইতিহাসকে সবসময়ই গুরুগম্ভীর বিষয় বলে ধরা হয়, কিন্তু ইতিহাসেরও রয়েছে কিছু অনাবিষ্কৃত কৌতুককর দিক, যেমনটা রয়েছে যৌনতায় (মেনে নিতে কষ্ট হলেও)।\nসংজ্ঞার্থ (DEFINITION)। উপন্যাস-ভাবনার জমিন কয়েকটি বিমূর্ত পরিভাষার অধীন। আমি যদি এই ধরনের গাড্ডায় পড়তে না চাই যেখানে প্রত্যেকেই ভাববে যে সে সবটুকু বুঝেছে- কোনো কিছু না বুঝেই, আমাকে কেবলমাত্র স্পষ্ট করে সেসব শব্দ উচ্চারণ করলেই হবে না, আমাকে অবশ্যই শব্দগুলোর ব্যাখ্যা এবং পুনর্ব্যাখ্যা করতে হবে। আমার কাছে মনে হয়, উপন্যাস প্রায়শই কিছু অধরা সংজ্ঞার দীর্ঘ খোঁজ বা অনুসন্ধান ছাড়া আর কিছুই নয়।\nআভিজাত্যবাদ (ELITISM)। ১৯৪৭ সালে ফ্রান্সে শব্দটি আবির্ভুত হলেও ১৯৬৮ সালের আগে ”elitist” শব্দটির দেখা মেলে না। ইতিহাসে প্রথমবার “অভিজাত” ধারণাটিতে প্রখর নেতিবাচকতা, এমনকি অবিশ্বাসের দাগ লাগলো।\nসমাজতান্ত্রিক দেশগুলোতে সরকারি অপপ্রচার একইসঙ্গে আভিজাত্যের বোধ এবং অভিজাতদের তুলাধুনা করতে লাগলো। এই শব্দ দিয়ে কোনো কারখানার মালিক কিংবা বিখ্যাত ক্রীড়াবিদ বা রাজনৈতিক ব্যক্তিত্বকে চেনানো হতো না, এর আওতায় ছিল কেবলমাত্র সাংষ্কৃতিক ব্যক্তিত্বরা : দার্শনিক, লেখক, অধ্যাপক, ইতিহাসবিদ কিংবা সিনেমা থিয়েটারের অভিনেতারা।\nকী অসামান্য সুসংহতি। মনে হয় সারা ইউরোপ জুড়ে সাংস্কৃতিক ব্যক্তিত্বরাই অন্য অভিজাতদের পথ দেখাচ্ছে। ওখানে, শৃঙ্খলা রক্ষাকারীরাও এলিট, এখানে গণমাধ্যম ব্যক্তিত্বরা। “elitism”-এর আওতাধীন নব্য এইসব অভিজাতদের দোষারোপ করার কেউ নেই। আর তাই খুব শীঘ্রই শব্দটা সবাই ভুলে যাবে। (দেখুন : EUROPE)\nইউরোপ (EUROPE)। মধ্যযুগে ধর্মের উপর ভিত্তি করে গড়ে উঠেছিল ইউরোপীয়দের একতা। আধুনিককালে ধর্মের প্রভাব পড়েছে সাংস্কৃতিক সৃষ্টিশীলতার এরকম অনন্য মান দিয়ে ইউরোপীয়রা নিজেদের চিনছেন, জানছেন, ব্যাখ্যা করছেন, নিজেদের খুঁজে নিচ্ছেন। আমাদের সময়ে এসে সাংস্কৃতিক অবস্থানের পালাবদল ঘটছে। কিন্তু সেটা কী এবং কার জন্য? কী এমন পাওয়া যাবে যা ইউরোপকে আবার এক করবে? প্রযুক্তি? বাজার? গণতান্ত্রিক আদর্শ, সহনশীল রাজনীতি? কিন্তু উন্নত সৃজনশীলতা বা এই ধরনের কোনো শক্তিশালী ভাবনা ছাড়া এই সহনশীলতা কী অসার এবং অপ্রয়োজনীয় নয়? নাকি সংস্কৃতির এই প্রত্যাখানকে আমরা একধরনের নিষ্কৃতি হিসেবে ধরে নিয়ে আনন্দচিত্তে একে স্বাগত জানাতে পারি? আমি জানি না। আমি কেবল বিশ্বাস করি যে আমি জানি, সংস্কৃতি এরই মধ্যে সবটুকু উজার করে দিয়েছে। আর তাই ইউরোপীয়দের একতা পালিয়ে যাচ্ছে অতীতে। ইউরোপীয় : ইউরোপ নিয়ে যার আকুলতা রয়েছে।\nউত্তেজনা (EXCITEMENT)। আনন্দ, উৎকন্ঠা, আবেগ কিংবা আসক্তি নয়। উত্তেজনাকে বলা চলে কামানুরাগের ভিত্তি, এর সবচেয়ে রহস্যময় দিক এর মূল স্তম্ভ।\nপ্রবহমানতা (FLOW)। একবার চিঠিতে শোঁপ্যা তাঁর ইংল্যান্ড-বাসের অভিজ্ঞতার কথা জানাচ্ছিলেন। নানা বয়সের নারীরা যে-বাক্য দিয়ে তাঁকে তারিফ করতেন, তা হলো : ”Ah, how beautiful! If flows like water!” শোঁপ্যার কাছে ব্যাপারটা খুব বিরক্তিকর মনে হয়েছিল, যেমনটা লাগে আমার কাছেও যখন কোন অনুবাদ ঠিক এই ধরনের বাক্য দিয়ে প্রশংসিত হয় : ”It really flows.” ”flowing” শব্দের পক্ষাবম্বনকারীরা প্রায়ই আমার অনুবাদকদের প্রতি অভিযোগ জানান : ”জার্মানিতে এভাবে কথাটা বলা হয় না ( ইংরেজি, হিস্পানিসহ অন্য অনেক ভাষার ক্ষেত্রেও তাই)!” আমি বলি : ”চেক ভাষায়ও তাই!” আমার ইতালীয় প্রকাশক রবার্টো কালাসোর মতে : ”ভালো অনুবাদের মূল সাক্ষ্য তার স্বচ্ছন্দ্য ভাষায় নয়, বরং সবধরনের অপ্রচলিত এবং মৌলিক গাঁথুনিকে শক্ত হাতে সামলানো এবং সংরক্ষণ করার মধ্যে।” অপ্রচলিত বিরামচিহ্নও এর অন্তর্ভুক্ত। একবার আমি একজন প্রকাশককে শুধু এই কারণে বর্জন করেছিলাম যে তিনি আমার সেমিকোলনকে এদিক-ওদিক করার চেষ্টা করেছিলেন।\nবিস্মৃতি (FORGETTING)। ”ভুলে যাওয়ার বিপরীতে স্মৃতি ধরে রাখার চেষ্টা মানুষের রুখে দাঁড়ানোর সংগ্রাম।” মিরেকের ”The Book of Laughter and Forgetting” বইয়ের এক চরিত্রের এই ভাষ্যকে বইটির মূল বক্তব্য ধরে নেয়া যায়। কারণ কোনো উপন্যাসে একজন পাঠক প্রথমে যা উপলব্ধি করে তা হলো “আগে থেকেই চেনা” বিষয়ের অনুভব। উপন্যাসের এই “আগে থেকেই চেনা” অনুভব ওরয়েলের বিখ্যাত একটা বিষয় : এই ভুলে যাওয়াই স্বৈরতন্ত্রের জবরদস্তি। কিন্তু আমার কাছে মিরেকের গল্পের মৌলিকত্ব সম্পূর্ণ অন্য জায়গায়। এই মিরেকই সর্বশক্তি দিয়ে চেষ্টা করেছেন যাতে মানুষ তাকে ভুলে না যায় (তিনি, তাঁর বন্ধু এবং তাঁদের রাজনৈতিক যুদ্ধ), কিন্তু সেই সাথে অন্য একজনকে যাতে সবাই ভুলে যায় (তাঁর প্রাক্তন প্রেমিকা যাকে নিয়ে তিনি খুব লজ্জিত ছিলেন) সেই চেষ্টাও ছিল। রাজনৈতিক হয়ে ওঠার আগে এই ধরনের ইচ্ছা মানুষের নৃতাত্ত্বিক বৈশিষ্ট্য : মানুষ বরাবরই নিজের জীবন নতুন করে লেখার ইচ্ছা অন্তরে ধারণ করে, অতীতকে বদলে দিয়ে, নিজের এবং অন্যদের চিহ্ন মুছে দিয়ে। প্রতারণার ইচ্ছার সাথে ভুলে যাবার ইচ্ছার পার্থক্য অনেক। সাবিনার কোন কিছুই ছিল না লুকিয়ে রাখার মতো, তবু মানুষকে ভুলে যাবার প্রবণতা তাড়িয়ে নিচ্ছিল তাকে। বিস্মৃতিময়তা : একইসাথে চরম অবিচার ও পরম সান্ত্বনা। ভুলে যাওয়া নিয়ে উপন্যাসের এই অনুসন্ধানের না আছে সমাপ্তি, না আছে পরিণতি।\nভাবচিন্তন (IDEAS)। যারা ভাবনার পিছনে শ্রম দিতে নারাজ, তাদের প্রতি আমার রয়েছে চরম বিতৃষ্ণা। অসহ্য লাগে এমন কোন কিছুর মুখোমুখি হতে যখন লোকে বলে, “ভাবনা নিয়ে আলোচনা” করছি। এরকম যুগে ভাবনা এবং কাজের প্রতি উদাসীনতা দেখলে রীতিমত হতভম্ব হয়ে যাই আমি।\nঅনভিজ্ঞতা (INEXPERIENCE)। ”The Unbearable Lightness of Being”-এর মূল শিরোনাম হতে পারতো ”The Planet of Inexperience”। মনুষ্যজীবনের অন্যতম বৈশিষ্ট্য এই অনভিজ্ঞতা। আমরা একবারই জন্মাই, এই জীবনের অভিজ্ঞতা নিয়ে নতুন করে আরেকটা জীবন আমরা কখনোই শুরু করতে পারি না। শৈশব পার করি, যৌবন কী তা না জেনে, বিয়ে কী না-বুঝেই বিয়ে করি, এমনকি যখন আমরা বৃদ্ধ বয়সে পা রাখি, আমরা জানি না আমরা কোন দিকে এগুচ্ছি। বয়স্করা আসলে বার্ধ্যকের অভিজ্ঞতায় অবোধ শিশুমাত্র। সেই অর্থে, মানুষের ভুবন আসলে অনভিজ্ঞতার আবর্তন।\nসাক্ষাৎকার (INTERVIEW)। সেই লেখকদের উপর অভিশাপ নেমে আসুক যারা প্রথমে নিজেদের মতামতের পরিবর্তে সাংবাদিকদের স্বাধীনতাকে যথেচ্ছভাবে প্রয়োগ করার সুযোগ করে দিয়েছিলেন! সাংবাদিক ব্যক্তিরা এমন একটা প্রক্রিয়া শুরু করেছিলেন যার ফলে লেখকদের অস্তিত্ব বিলীন হতে চলেছিল : যার প্রত্যেকটি শব্দের জন্য তারাই দায়ী। তারপরও আমি এসব কথোপকথন বেশ পছন্দ করি। (অন্যতম এক সাহিত্যধারা)- এরকম বেশকিছু আলোচনা আমার বেশ ভালো লেগেছে যেগুলো একইসাথে ভাবনা উদ্রেককারী, সুলিখিত এবং সফলভাবে সম্পাদিত। দুঃখজনক হলো, সাধারণভাবে যেসব সাক্ষাৎকার নেয়া হয় তার সাথে কথোকথনের কোন সম্পর্ক থাকে না : (১) আপনার আগ্রহের কথা কোনভাবেই বিবেচনায় না এনে প্রশ্নকর্তা নিজের আগ্রহের বিষয়েই প্রশ্ন করে যান; (২) আপনার উত্তরগুলোর মধ্যে সেটুকুই শুধু তিনি ব্যবহার করেন যেটুকু তাঁর কাছে উপযুক্ত মনে হয়; (৩) নিজের ভাষায়, নিজের চিন্তাক্ষমতার সক্ষমতা অনুযায়ী তিনি আপনার কথোকথনকে উপস্থাপন করেন। মার্কিন সাংবাদিকদের অনুকরণে, তিনি আপনার কথা যে উপস্থাপন করলেন তার জন্য অনুমতি নেয়ার অনুগ্রহটুকুও করেন না। সাক্ষাৎকার ছাপা হয়ে যায়। আপনি নিজেকে এই বলে সান্ত্বনা দেন : লোকে খুব তাড়াতাড়ি এসব কথা ভুলে যাবে! কিন্তু একেবারেই না : লোকজন এর উদ্ধৃতি দেবে! সবচয়ে খুঁতখুঁতে শিক্ষাবিদও লেখকের নিজের লেখা ও স্বাক্ষর করা ভাষ্য আর যে-ভাষ্য সংবাদ আকারে প্রকাশিত হয়েছে- এই দুইয়ের মধ্যে পার্থক্য করেন না। ১৯৮৫ সালের জুলাই মাসে, আমি একটা কঠিন সিদ্ধান্ত নিয়েছিলাম : আর কোনো সাক্ষাৎকার দেবো না, যদি না সেই সব সাক্ষাৎকার সম্পাদনে আমাকে অন্তর্ভুক্ত রাখার পাশাপাশি এর স্বত্ত্ব আমার না থাকে। এরপর থেকে আমার সব পরোক্ষ উক্তি ভিত্তিহীন হিসেবে বিবেচিত হতে শুরু করে।\nআয়রনি (IRONY)। কোনটা ঠিক আর কোনটা ভুল? এমা বোভারি আসলেই কী অসহ্য ছিলেন? নাকি ছিলেন সাহসী ও স্পর্শকাতর? আর আর্থার? আসলেই কী তিনি উদার ও সংবেদনশীল ছিলেন? নাকি ছিলেন মারমুখি রকমের ভাবপ্রবণ, নিজেকে নিয়ে মোহাচ্ছন্ন একজন? যত মনোযোগ দিয়ে আমরা উপন্যাসটা পড়বো, তত বেশি অসম্ভব হয়ে পড়বে এর উত্তর দেয়া, কারণ উপন্যাসমাত্রই, এর সংজ্ঞা অনুযায়ী, এক পরিহাসপ্রবণ শিল্প : এখানে সত্য থাকে লুকিয়ে, অঘোষিত, অপ্রকাশিত। ”মনে রেখো, রজোমভ, নারী, শিশু আর বিপ্লবীরা পরিহাসকে ঘৃণা করে, এর সবই সহজাত প্রবৃত্তি, সব বিশ্বাস, সব ভক্তি, সমস্ত কাজকে নাকচ করে দেয়,” জোসেফ কনরাডের ”Under Western Eyes” বইতে একজন নারীবিপ্লবী একথা বলেছিলেন। পরিহাস বিরক্তিকর। কেবল এজন্য নয় যে এটা সবকিছুকে বিদ্রুপ কিংবা আঘাত করে, বরং এই জন্য যে এটা আমাদের জগতের রহস্য উন্মোচনের নিশ্চয়তাকে বাতিল করে দেয়। লিওনার্দো শাশা : ”পরিহাসের মতো এমন কঠিনবোধ্য, এমন অমোচনীয় আর কিছুই নেই।” রচনাশৈলী দিয়ে কোনো উপন্যাসকে জটিল করে তোলার চেষ্টা বৃথা, যে-কোনো উপন্যাস, যদি তা উপন্যাস হয়ে থাকে, যতই স্পষ্টভাষী হয়ে থাকুক না কেন, তার নিজস্ব পরিহাসময়তার জন্য যথেষ্ঠ দুর্বোধ্য লাগবে।\nঅতিরঞ্জন (KITSCH)। ”The Unbearable Lightness of Being” লেখার সময়টাতে এই ”kitsch” শব্দটাকে আমার উপন্যাসের অন্যতম গুরুত্বপূর্ণ ভিত্তি হিসেবে ধরতে কিছুটা দ্বিধাগ্রস্ত ছিলাম। এমনকি সাম্প্রতিক সময়েও ফ্রান্সে শব্দটি প্রায় অপরিচিত বা অপর্যাপ্ত রকমের পরিচিত। হারমান ব্রোখের জনপ্রিয় প্রবন্ধগুলোর ফরাসি অনুবাদে ”kitsch” শব্দের পরিবর্তে ব্যবহৃত হয়েছে “অনুল্লেখযোগ্য শিল্প” বা “বর্জিত শিল্প” বলে। ব্রোখের বক্তব্য অনুযায়ী শব্দটি ভুলভাবে উপস্থাপিত হয়েছে, কারণ তাঁর মতে ‘অতিরঞ্জিত’ অর্থ খারাপ রুচিসম্পন্ন কোনো কিছুর চাইতে আলাদা কিছু। অতিরঞ্জিত দৃষ্টিভঙ্গি, অতিরঞ্জিত আচরণ, অতিরঞ্জিত মানুষের দরকার অতিরেক কিছু : সুশোভন মিথ্যার আয়নায় তাকিয়ে থাকতে থাকতে নিজস্ব প্রতিফলনে পরিতৃপ্তির অশ্রু বিসর্জন। ব্রোখের কাছে, অতিরঞ্জন শব্দটি উনিশ শতকের ভাবাবেগপূর্ণ রোমান্টিকতার সাথে ঐতিহাসিকভাবে যুক্ত। কারণ, জার্মানি এবং মধ্য-ইউরোপ এই সময়ে অন্য যে কোনো জায়গার চেয়ে বেশি রোমান্টিক (এবং কম বাস্তববাদী) ছিল এবং এখানেই এই শব্দের প্রস্ফুটন, জন্ম এবং এখানেই এখনো শব্দটি ব্যবহৃত হয়। প্রাহায় আমরা অতিরঞ্জনকে দেখি শিল্পের একনম্বর শত্রু হিসেবে। কিন্তু ফ্রান্সে নয়। ফ্রান্সে সত্যিকারের শিল্পের উল্টো দিকে আছে বিনোদন। গুরুগম্ভীর শিল্পের বিপরীতে আছে হালকা কিছু গৌণশিল্প। কিন্তু আমার দিক থেকে, অগাথা ক্রিস্টির রহস্যোপন্যাসে আমি কোনো আপত্তি দেখি না। অন্যদিকে পিয়ানোতে চাইকোভস্কি , রাহমানিনফ, হরউটস, ক্রেমার বনাম ক্রেমার, ডক্টর জিভাগোর (পাস্তেরনায়েকের জন্য দুঃখ হয়) মতো হলিউডি ফিল্ম আমি মন থেকে সত্যিকার অর্থেই অপছন্দ করি। আধুনিক হয়ে ওঠার নামে এই অতিরঞ্জিত ভাবযুক্ত শিল্প আমাকে বিরক্ত করে। (এর সাথে যুক্ত করি : ভিক্তর হুগোর “চমৎকার শব্দচয়ন” আর “আনুষ্ঠানিক পোশাক”-এর প্রতি নীৎসের যে ঘৃণা ছিল, তাহলো এই- শব্দ দিয়ে প্রকাশের আগেই অতিরজ্ঞনের আশ্রয় নেয়াটা যৌক্তিক নয়।\nফূর্তি (LAUGHTER European)। র‌্যাবেলের কাছে ফুর্তি আর ভাঁড়ামি এক। স্টার্ন ও ডিডেরটের কৌতুক মানেই আঠারো শতকের র‌্যাবেলীয় ফুর্তির দরদী ও স্মৃতিকাতর সংকলন। উনিশ শতকের গোগোল এক বিষন্ন কৌতুকাভিনেতা : তিনি বলেন,”যত বেশি সময় ধরে আর যত বেশি সতর্কতার সাথে আমরা হাসির গল্পকে দেখবো, ততই আবিষ্কৃত হবে এর করুণ রূপ।” ইউরোপ এত বেশি সময় ধরে নিজের অস্তিত্বের তাগিদে হাস্যরসাত্মক গল্পের খোঁজ করেছে যে বিশশতকে র‌্যাবেলের রসপূর্ণ মহাকাব্য আয়ানেস্কোর উচ্চারণে হয়ে ওঠে নৈরাশ্যবাদী প্রহসন, যেখানে বলা হয়, ”ত্রাস এবং প্রহসনের মাঝখানের ব্যবধান খুবই সূক্ষ।” ইউরোপের হাসির ইতিহাস শেষ হয়ে আসে।\nবর্ণমালা (LETTERS)। বইয়ের পাতায় তারা ক্রমশ ছোট হয়ে আসছে। আমার কল্পনায় সাহিত্যের মৃত্যু ঘটছে : একটু একটু করে, কারো মনোযোগ আকর্ষণ না করে, অক্ষরগুলো ধীরে ধীরে সংকুচিত হয়ে যাচ্ছে যতক্ষণ না সম্পূর্ণ হারিয়ে যায়।\nপৌরুষ (MACHO and misogynist)। প্রবল পুরুষরা নারীবন্দনা করে এবং যার প্রশংসা করে তার উপরই আধিপত্য বিস্তার করতে চায়। নিজেদের আয়ত্বে রাখা নারীদের ‘স্ত্রীসুলভ’ গুণাবলীর প্রশংসা করে (মাতৃত্ব, উর্বরতা, কমনীয়তা, সংসারী মনোভাব, ভাবাবেগ ইত্যাদি) তারা আসলে নিজেদের পুরুষত্বকে মহিমান্বিত করে। অন্যদিকে, নারীবিদ্বেষীরা নারীত্বকে প্রতিহত করতে চায়; যেসব নারী ‘স্ত্রীসুলভ,’ তাদের তারা তাড়িয়ে ছাড়ে। পৌরুষের আদর্শ : পরিবার। নারীবিদ্বেষী ভাবাদর্শ : অসংখ্য রক্ষিতা পরিবেষ্টিত হয়ে অবিবাহিত জীবনযাপন। অথবা : কোনো নিঃসন্তান নারীর সাথে বিবাহবন্ধনে আবদ্ধ হওয়া।\nধ্যান (MEDITATION)। ঔপন্যাসিকের ৩টি প্রাথমিক সম্ভাবনা বিদ্যমান : তিনি গল্প বলবেন ( ফিল্ডিং), তিনি গল্প বর্ণনা করবেন (ফ্লবেয়ার), তিনি গল্প ভাববেন (মুসিল)। উনিশ শতকের উপন্যাস ছিল সেই সময়ের সাথে সামঞ্জস্যপূর্ণ (আশাবাদী, বিজ্ঞানভিত্তিক)। বিশশতকের ক্ষেত্রে তা সময়-বিরুদ্ধ, এই সময় কিছু ভাবতে ভালোবাসে না।\nখবর (MESSAGE)। পাঁচ বছর আগে একজন স্ক্যা্ন্ডেনেভিয়ার অনুবাদক আমার কাছে স্বীকার করেছিলেন যে তাঁর প্রকাশক ‘দ্য ফেয়ারওয়েল পার্টি’ বইটি ছাপার ব্যাপারে বেশ দ্বিধাগ্রস্ত ছিলেন : ”এখানে সকলেই বামপন্থী। তারা আপনার বইয়ের বার্তাটি পছন্দ করেনি।” ”কি বার্তা?” ”এই উপন্যাসটা কি গর্ভপাতের বিরুদ্ধে নয়?” অবশ্যই না। ভিতরে ভিতরে আমি যে কেবল গর্ভপাত সমর্থন করি তাই না, আমি চাই আইন করে এটা বাধ্যতামূলক করে দেয়া হোক! তারপরও এই ভুল বোঝাবুঝি আমাকে বেশ আনন্দ দিয়েছে। ঔপন্যাসিক হিসেবে আমি বেশ সফল। সফলভাবে আমি পরিস্থিতির নৈতিক বিচারের দিকটি অস্পষ্ট রাখতে সক্ষম হয়েছি। শিল্প হিসেবে আমি উপন্যাসের মূল উপাদানে বিশ্বস্ত থেকেছি : সেটা হলা পরিহাস। আর পরিহাস বার্তার ধার ধারে না!\nআধুনিক : আধুনিক হওয়া (MODERN: being modern)। ”নতুন, নতুন, নতুন কিছু সাম্যবাদ, এর চেয়ে আধুনিক আর কিছু নেই,” লিখেছেন চেক ভাষার পুরোধা ঔপন্যাসিক ভ্লাদিসলাভ ভ্যানকুরা, ১৯২০ সালের দিকে। আধুনিক হওয়াটা যাতে ফসকে না যায় সেজন্য তাঁদের পুরো প্রজন্মই ছুটেছিল কমিউনিস্ট পার্টিতে যোগ দিতে। কমিউনিস্ট পার্টির ঐতিহাসিক পতন তখনই নিশ্চিত হয়েছিল যখন বাহ্যিক আধুনিকতা প্রকট হয়ে উঠেছিল। র‌্যাঁবোর আদেশ ছিল, ”পুরোপুরি আধুনিক হবার কোনো বিকল্প নেই।” আধুনিক হবার ইচ্ছা বহু পুরোনো, যুক্তিহীন এই অলঙ্ঘনীয় ভাবনাটি আমাদের গভীরে শেকড় গেড়ে আছে, নাছোড় এই ইচ্ছাটা পরিবর্তনশীল ও অনির্ধারিত : যা নিজেকে আধুনিক ঘোষণা করতে পারে তা-ই আধুনিক এবং সেভাবেই সর্বজনগ্রাহ্য। গমব্রভিচের ‘ফারদিদুরক’-এ মিসেস ইয়ুথফুল আধুনিকতার এক নিদর্শন রেখেছিলেন, ”খুব স্বাভাবিক ভঙ্গিতে বাথরুমের দিকে এগিয়ে যাওয়া, যখন অন্যরা চুপিসারে তা সারে।” ফারদিদুরক : অসামান্য উপায়ে আধুনিকতা নিয়ে কল্পনার অবসান ঘটিয়েছে।\nউপন্যাস ও কবিতা (NOVEL and poetry)। ১৮৫৭, শতাব্দীর অন্যতম উল্লেখযোগ্য একটা বছর। ‘ল্য ফ্লুর দু মল’ : গীতিধর্মী কবিতা যথার্থ স্থান খুঁজে পায়, খুঁজে পায় নিজস্ব সত্তা। ‘মাদাম বেভার ‘ : প্রথমবারের মতো একটি উপন্যাস কবিতার প্রয়োজনীয়তা স্বীকার করতে রাজি হলো (সবকিছুর আগে সৌন্দর্য খুঁজে পাবার সংকল্পে; প্রত্যেকটা শব্দের গুরুত্ব আবিষ্কারে; রচনার ভিতর গভীর সুর খুঁজে পেতে; প্রত্যেক বর্ণনায় মৌলিকত্বের বাধ্যতামূলক প্রয়োগে)। ১৮৫৭ সাল থেকে উপন্যাসের ইতিহাস “কবিতা” হয়ে ওঠার ইতিহাস। কিন্তু কবিতার প্রয়োজনীয়তা মেনে নেয়া উপন্যাসে পদাবলী থাকার বিষয়টি অনেক আলাদা (এর অবশম্ভাবি পরিহাসের দিকটি বর্জনের, বাইরের পৃথিবী থেকে মুখ সরিয়ে নেয়ার, উপন্যাস থেকে ব্যক্তিগত স্বীকারোক্তিতে বদলে যাওয়ার, আলঙ্কারিক বর্ণনায় এর ভার কমানো)। “ঔপন্যাসিক থেকে কবি” হয়ে ওঠা অন্যতম মহৎ ঔপন্যাসিকের রচনা সাংঘাতিকভাবে পদরচনা থেকে আলাদা : ফ্লবেয়ার, জয়েস, কাফকা, গমব্রোভিচ। Novel = গীতিকবিতাহীন কবিতা।\nঔপন্যাসিক ও লেখক (NOVELIST and writer)। সার্ত্রের ‘লেখা আদতে কী?’ আমি আবারও পড়েছি। একবারও তিনি “উপন্যাস” কিংবা “ঔপন্যাসিক” শব্দ দুটি ব্যবহার করেননি। তিনি উল্লেখ করেছেন গদ্যলেখক বলে। যথার্থ প্রভেদ। লেখকের নিজস্ব ধারণা এবং অনুকরণ অযোগ্য উচ্চারণ থাকে। তিনি যে-কোনো ধরনের লেখাই লিখতে পারেন (উপন্যাসসহ) এবং তিনি যা লেখেন- তাঁর চিন্তা, তাঁর উচ্চারণের বৈশিষ্ট্যসহ- তা তাঁর কাজেরই অংশ। রুশো, গেটে, শঁতেব্রিয়াঁ, জিদ, মালরো, কামু, মঁতেলঁ এরাই। একজন ঔপন্যাসিক তাঁর ভাবনাকে বড় করে তোলেন না। একজন আবিষ্কারকের মতো তাঁর নিজস্ব পদ্ধতিতে অস্তিত্বের কিছু অজানা দিক তুলে ধরার চেষ্টা করেন। তিনি কী বলছেন তা নিয়ে নয়, বরং যা তিনি খুঁজে পেতে চাইছেন তাতে অভিভূত হন এবং যে বিন্যাস তার স্বপ্নপূরণের সঙ্গী হয়, কেবল সেটুকুই হয়ে ওঠে তাঁর কাজের অংশ। ফিল্ডিং, স্টার্ন, ফ্লবেয়ার, প্রুস্ত, ফকনার, সেলিন, কেলভিনো এরকমই। লেখক নিজেকে তাঁর সময়ের, তাঁর দেশের আত্মিক মানচিত্রে প্রোথিত করেন, জায়গা করে নেন ইতিহাসের বিস্তারে। উপন্যাসের প্রকৃত মূল্য বুঝতে হবে ইউরোপীয় উপন্যাসের ইতিহাসের পটভূমিতে। কেবল সারভেন্তাসের কাছ থেকেই ঔপন্যাসিকেরা এর উত্তর পেতে পারেন।\nঔপন্যাসিক ও তার জীবন (NOVELIST (and his life)। একবার একজন ঔপন্যাসিক কারেল চাপেকের কাছে জানতে চাইলেন, তিনি কেন কবিতা লেখেন না। তাঁর উত্তর ছিল : ”কারণ আমি নিজের সম্পর্কে বলাটা ঘৃণা করি।” মুসিল, কাফকা ও তাঁর নিজের সম্পর্কে হারমান ব্রোখ বলেছিলেন : ”আমাদের তিন জনের কোন প্রকৃত জীবনী নেই।” এর অর্থ এই নয় যে তাঁদের জীবন কম ঘটনাবহুল, বরং তাঁদের জীবন সাধারণের দৃষ্টিগোচরের জন্য নয়, জীবনী হয়ে ওঠার জন্য নয়। নভোকভ বলেছিলেন, ”মহৎ লেখকের মূল্যবান জীবন নিয়ে অনৈতিক হস্তক্ষেপ আমি ঘৃণা করি এবং কোনো জীবনীকারকেই আমি আমার ব্যক্তিগত জীবনে উঁকি মারতে দেবো না কখনো।” ফকনারের ইচ্ছা ছিল, “একেবারে সাধারণ মানুষের মতো নিশ্চিহ্ন হয়ে যাওয়ার, ইতিহাসের পাতায় ঠাঁই না নিয়ে, মুদ্রিত কোনো কিছুতে ছাপ না রেখে।” খুব পরিচিত একটি রূপক রয়েছে : একজন ঔপন্যাসিক তাঁর নিজের ঘর ভেঙে সেই পাথর দিয়ে গড়েন তাঁর উপন্যাসের ঘর।” একজন জীবনীকার ঔপন্যাসিকের করা সবকিছুকে বাতিল করে দিয়ে নতুন করে আবার সেটাই করেন যা সেই ঔপন্যাসিক নিজেই বাতিল করে দিয়েছিলেন। তাদের সমস্ত চেষ্টা দিয়েও উপন্যাসের মূল্য কিংবা অর্থ কোনটাই খুঁজে বের করা সম্ভব নয়, বড় জোর কয়েকটি গাঁথুনির সন্ধান পেতে পারেন জীবনীকার। যে মূহূর্ত থেকে কাফকার চেয়ে জোসেফ কে. বেশি মনোযোগ পেতে শুরু করলো, সেই মূহূর্ত থেকে শুরু হয়ে গেল কাফকার মরনোত্তর মৃত্যু।\nপুনর্লিখন (REWRITING)। সাক্ষাৎকার, অনুলিখন, মঞ্চ, চলচ্চিত্র কিংবা টেলিভিশনের জন্য পাণ্ডুলিপি প্রস্তুত। পুনর্লিখন সময়ের প্রতিফলন। ”কোন একদিন অতীতের সব সংস্কৃতিই পুরোপুরি পূনর্লিখিত হবে এবং এর আগের সবকিছু পুরোপুরি ভুলে যাবে”- (”Jacques and His Master”এর ভূমিকা) এবং ” লিপিবদ্ধ বিষয়কে যারা পুনর্লিখন করে, তাদের মরণ হোক! তাদের বিদ্ধ করা হোক আর ধিকিধিকি আগুনে ঝলসানো হোক! তাদের খোজা করে দেয়া হোক, কেটে নেয়া হোক তাদের কান!” (”Jacques and His Master”)।\nধ্বনিমূর্ছনা (RHYTHM)। নিজের হৃদয়ের শব্দ আমি শুনতে চাই না; সারাক্ষণ এই ধুকপুকানি আমাকে মনে করিয়ে দেয় যে আমার বেঁচে থাকার দিন সীমিত। আর তাই সুরের মূর্ছনারেখার মধ্যেও আমি সেই ভয়জাগানিয়া বিষয়টাকেই দেখি। কিন্তু ছন্দের মহান গুরুরা জানেন কী করে সেই একঘেয়ে আর পূর্বানুমিত শৃঙ্খলার মধ্য থেকে নীরবতা বের করে আনতে হয়, কিভাবে সঙ্গীতকে বিচ্ছিন্ন দ্বীপের মতো সময়ের বাইরে কোনো এক সময়ে নিয়ে যেতে হয়। বহুসুরমূর্ছনা তৈরি করার গুরু : সুরের মিশ্রণ, একঘেয়ে চিন্তাকে দুর্বল করে দেয়। বেটোভেনের ছন্দ এতটাই জটিল, বিশেষ করে বিলম্বিত লয়ের কাজগুলো, যে এর থেকে সমান্তরাল রেখা খুঁজে বের করাই দুষ্কর। অলিভিয়ের মেসিয়োঁর প্রতি আমার মুগ্ধতা : তাঁর ছন্দের ছোট ছোট সংযোজন বিয়োজনের মাধ্যমে তিনি এক ধারণাতীত সময়ক্ষেপণ পদ্ধতি আবিষ্কার করেছেন যা একেবারে স্বশাসিত (তাঁর উদ্ধৃতি অনুযায়ী, সমাপ্ত সময় ছাপিয়ে আরো যে সময়ে প্রলম্বিত) ধারণা : কোলাহলপূর্ণ, জোরালো শব্দের নিয়মিত ধ্বনি দিয়ে ছন্দের জাদুময়তা ফুটে ওঠে। ভুল। রকের ক্লান্তিকর আদিম নিয়মিত বিরতির ছন্দ : মানুষের হৃৎযন্ত্রের শব্দের চাইতে শতগুণ বাড়িয়ে শোনানো হয় যাতে মানুষ কখনো ভুলতে না পারে তারা প্রতিনিয়ত মৃত্যুর দিকে এগিয়ে যাচ্ছে।\nসোভিয়েত (SOVIET)। একটা বিশেষণ আমি ব্যবহার করি না। Union of Soviet Socialist Republics: সোভিয়েত সমাজতান্ত্রিক রাজ্যপুঞ্জ : ”চারটি শব্দ, চারটিই মিথ্যা’।” সোভিয়েত জনগণ (The Soviet people) : শব্দ দিয়ে তৈরি একটা পর্দা, যার পেছনে থাকা রুশকৃত সাম্রাজ্যের অন্তর্ভুক্ত জাতিগুলির কথা ভুলে যাওয়াই উচিত। সোভিয়েত শব্দটি কেবল যে বৃহত্তর অর্থে রাশিয়ার উগ্র জাতীয়তাবাদের সঙ্গে মিলে যায় তাই নয়, এটা একইসঙ্গে ভিন্নমতাবলম্বীদের জাতীয় স্মৃতিকে বহন করছে। এটা তাদের বিশ্বাস করতে সাহায্য করে যে কোন জাদুবলে তথাকথিত সোভিয়েত রাষ্ট্র থেকে রাশিয়াকে (সত্যিকারের রাশিয়া) ছেটে ফেলা হয়েছে, কিন্তু তারপরও ঠিক ঠিক টিকে গেছে, অক্ষত, অকলঙ্ক আবমূর্তি নিয়ে। জার্মান নীতি-নৈতিকতা : নাৎসী যুগের কলঙ্ক নিয়ে ভীত সন্ত্রস্ত; টমাস মান : জার্মান চেতনা-বিরোধী নিষ্ঠুর ভাষ্যকার। পোলিশ সংস্কৃতির শীর্ষ সময় : গমব্রভিচ বেশ আনন্দিত চিত্তেই “পোলিশময়তার” (Polishness) তীব্র সমালোচনা করেছেন, রাশানদের পক্ষে “রাশিয়ানকৃত” (Russianness) কোনো কিছুর বিরুদ্ধে দাঁড়ানো অচিন্তনীয় ব্যাপার। রাশিয়ানদের টমাস মান নেই, গমব্রভিচ নেই।\nক্ষণকালের আধুনিকতা (TEMPS MODERNES: Modern Era)। আধুনিক যুগের শুরু। ইউরোপীয় ইতিহাসের গুরূত্বপূর্ণ মুহূর্ত। সপ্তদশ শতকে ঈশ্বর ফেরার হয়েছে আর মানুষ হয়ে উঠেছে সবকিছুর মূল। ইউরোপে ব্যক্তিস্বাতন্ত্র্যবাদের জন্ম হয়েছে আর এ থেকেই শুরু হয়েছে শিল্প, সংস্কৃতি , বিজ্ঞানের নতুন যুগ। মার্কিন মুলুকে এই শব্দের ব্যবহার নিয়ে আমি বিপাকে পড়েছি। আক্ষরিক অনুবাদে “আধুনিক কাল” (ব্যাপক অর্থে আধুনিক যুগ ) একজন মার্কিনী ধরেই নেয় যে এর অর্থ হলো বর্তমান মুহূর্ত, আমাদের এই শতক। আমেরিকায় ক্ষণকালের (Les Temps Modernes) ধারণার অনুপস্থিতি দুই মহাদেশের মধ্যে দুস্তর পার্থক্য তৈরি করেছে। ইউরোপে, আমরা এই ধারণার শেষ দিকে আছি, ব্যক্তিস্বাতন্ত্র্যবাদের শেষাংশে; ব্যক্তিস্বাতন্ত্র্যের মৌলিকত্বকে অবশ্যাম্ভাবীভাবে ভাবা শিল্প-জমানার শেষ দিকে : এমন এক সমাপ্তির দিকে যা সূচনা করছে অতুলনীয় অভিন্নতা। আমেরিকা এর সুর ধরতে পারবে না, কারণ তারা আধুনিকতার জন্মের সাথে পরিচিত নয়, অনেক পরে এই আধুনিকতাকে তারা গ্রহণ করেছে। আমেরিকার আছে শুরু ও শেষের ভিন্ন মানদণ্ড।\nnext ইয়েভগেনি ইয়েভতুশেঙ্কোর কবিতা / রাজিয়া সুলতানা অনূদিত\nনিঃসন্দেহে প্রবন্ধটি একটি গুরুত্বপূর্ণ প্রবন্ধ! লেখালেখি সম্পর্কিত বেশ কিছু জানতে পারলাম। পুরো প্রবন্ধটি পড়ার খুব ইচ্ছে জাগছে। পরবর্তীতে কি বাঁকি অংশটুকু প্রকাশিত হবে স্যার?


সেলেব্রিটির থেকে কম নয় শাহরুখ খানের ম্যানেজার! সুন্দরী হবার পাশাপাশি পান কোটি টাকার বেতন Shahrukh Khan manager Pooja Dadlani details\nবলিউডের বাদশাহ শাহরুখ খানের (Shahrukh Khan) ছেলে আরিয়ান খান (Aryan Khan) মাদক মামলায় (Drugs Case) জেলে গিয়েছে বেশ কিছুদিন হল। তাঁর গ্রেফতারির পর থেকেই রীতিমত ঘুম উড়েছে মা বাবার আর সোশ্যাল মিডিয়া থেকে সর্বত্র তাকে নিয়েই চর্চা চলছে। কিন্তু জানেন কি বাবা বা মা নয় গ্রেফতার হবার পর থেকে একজন আরিয়ানের সাথে শুরু থেকে রয়েছে। কে তিনি? তিনি হলেই পূজা দাদলানি (Pooja Dadlani)। অনেকেই হয়তো তাকে চেনেন না।\nপূজা দাদলানি হলেই শাহরুখ খানের ম্যানেজার। খান পরিবারের এতে দীর্ঘদিনের গভীর যোগাযোগ রয়েছে তাঁর। বেশ ভালো সম্পর্ক রয়েছে শাহরুখ, গৌরী থেকে শুরু করে আরিয়ান ও সুহানার সাথেও। ছেলে মাদক মামলায় গ্রেফতার হবার পর থেকে খুব একটা বাড়ি ছেড়ে বেরোননি বাবা মা। সেই সময় NCB অফিস হাজিরা দেওয়া দেওয়ার দায়িত্ব সামলেছেন এই পূজা দাদলানি।\nপূজা আজ থেকে নয় বরং ২০১২ সাল থেকেই শাহরুখ খানের ম্যানেজার হিসাবে কাজ করছেন। ১০ বছরেরও বেশি সময় ধরে শাহরুখ পরিবারের সাথে গভীর সম্পর্ক রয়েছে তার। এমনকি শাহরুখপত্নী গৌরী খান একপ্রকার বান্ধবী পূজার। তাদের একত্রে পার্টিতে হাজির হতেও দেখা গিয়েছে। তবে সেলেব্রিটির ম্যানেজার হলেও খুব বেশি লোকে তাকে চেনেন না।\nসেভাবে প্রকাশ্যে না এলেও আরিয়ানের সাথে মাদক মামলার শুরু থেকে থাকার দরুন ক্যামেরায় একাধিকবার ধরা পড়েছেন পূজা। এমনকি শুক্রবার NCB অফিসারেরা পূজাকে নোটিশ পাঠিয়ে শনিবার হাজিরা দেওয়ার নির্দেশ দেন। সেই অনুযায়ী হাজির হন পূজা। তবে জেরা নয়, বরং আরিয়ানের শিক্ষাগত যোগ্যতা আর মেডিক্যাল হিস্ট্রি জানার জন্য কিছু কাজগপত্র চেয়ে পাঠানো হয়েছিল তার থেকে।\nএই মামলার শুরু থেকে শেষ পর্যন্ত আরিয়ানের সাথে ছায়ার মত জুড়ে রয়েছে পূজা। সেটা NCB দফতর হোক বা কোর্ট। সর্বত্রই আরিয়ানের পাশে থেকেছেন পূজা। একপ্রকার বলা যেতে পারে এই কদিনে বাড়ির সদস্যদের একজন হয়ে উঠেছেন তিনি। জানা যায় আরিয়ানের বেল রিজেক্ট হয়ে যাবার সময় আদালতেই কেঁদে ফেলেছিলেন পূজা।\nশাহরুখ খান কখন কোন কাজ করবেন আর কোনটা করবেন না এমনকি কার সাথে দেখা করবেন তা সবই পূজা ঠিক করেন। একপ্রকার শাহরুখের সমস্ত তথ্যই রয়েছে তাঁর কাছে। শাহরুখের ক্রিকেট টিম কেকেআর এর ম্যানেজারও পূজাই। যেহেতু পূজা বলিউডের বাদশার ম্যানেজার তাই তার বেতনও বাদশাহী। যেখানে সাধারণ মানুষ সারাজীবন খেতে কোটি টাকা রোজগারের স্বপ্ন দেখে সেখানে পূজা কোটি কোটি টাকা পারিশ্রমিক পান নিজের কাজের জন্য।


১০টি চোখ, শরীরের উপরে শক্ত আবরণ আর ছোট্ট লেজবিশিষ্ট প্রাণী। তাদের প্রজাতিটি পৃথিবীতে বিচরণ করছে ৩০ কোটি বছরেরও বেশি সময় ধরে। আর মানবজাতি প্রাণঘাতী রোগ থেকে নিজেদের রক্ষা করতে যুগ যুগ ধরে ব্যবহার করছে এই শক্ত খোলসবিশিষ্ট সামুদ্রিক প্রাণিটির ফ্যাকাশে নীল রক্ত!\nবৈজ্ঞানিক কল্পকাহিনীর মতো শোনালেও, এটি কিন্তু বেশ পুরনো বিজ্ঞান। এই প্রাণিটিকে বলা হয় হয় ‘জীবন্ত জীবাশ্ম’। সম্ভবত প্রজাতির বয়সের কারণেই। এটি পরিচিত রাজকাঁকড়া (হর্সহো ক্র্যাব) নামে।\nআবিষ্কৃত ওষুধ মানুষের শরীরের জন্য কতোটা নিরাপদ তা যাচাই করতে ব্যবহার করা হয় রাজকাঁকড়ার রক্ত। কয়েক দশক ধরেই এটি হয়ে আসছে। সাম্প্রতিক সময়ে একটি বিকল্প রাসায়নিক ইউরোপে ব্যবহৃত হলেও যুক্তরাষ্ট্রে সেটি এখনো ততোটা আস্থা অর্জন করতে পারেনি। ফলে যুক্তরাষ্ট্রে ওষুধ তৈরির গবেষণাগারগুলোতে প্রতি বছর বিপুল পরিমানে এই নীল রক্তের প্রয়োজন হয়।\nপ্রতি বছর লাখ লাখ রাজকাঁকড়া ধরে পাঠানো যুক্তরাষ্ট্রের বিভিন্ন গবেষণাগারে। সেখানে কাঁকড়াগুলোর ঠিক হৃৎপিণ্ডের কাছের একটি শিরা কেটে বের করে নেয়া হয় কিছুটা রক্ত। এরপর আবার সেটিকে প্রকৃতিতে ছেড়ে দেয়া হয়।\nচলমান নভেল করোনাভাইরাস মহামারীর সময় নতুন করে প্রাসঙ্গিক ও অপরিহায হয়ে উঠেছে রাজকাঁকড়ার নীল রক্ত।\nসুনির্দিষ্ট রোগের জন্য তৈরি ওষুধে কোনো বিপজ্জনক ব্যাকটেরিয়া আছে কিনা- তা যাচাই করতেই রাজকাঁকড়ার রক্তের প্রয়োজন হয়। এগুলো এমন এক ধরনের ব্যাকটেরিয়া, যা খুবই সামান্য পরিমাণেও মানুষের মৃত্যু ঘটাতে পারে। রাজকাঁকড়ার রক্ত এই যাচাইয়ের কাজটি নিখুঁতভাবে করতে পারে। কারণ, এই রক্ত সামান্য উপাদানগত পরিবর্তনে দৃশ্যমান বড় প্রতিক্রিয়া দেখায়।\nএখন যে উপাদান দিয়ে এই যাচাইয়ের কাজটি করা সম্ভব তার মধ্যে রাজকাঁকড়ার রক্তই একমাত্র বস্তু, যা মানুষ পৃথিবীর যে কোনো জায়গায় পেতে পারে। এ কারণেই যুক্তরাষ্ট্রের ল্যাবগুলো এই নীল রক্তের ওপর আজও নির্ভরশীল।\nকিন্তু এখন উঠতে শুরু করেছে, প্রতি বছর এভাবে লাখ লাখ কাঁকড়া ধরা হচ্ছে এবং শরীরের গুরুত্বপূর্ণ অঙ্গে যেভাবে ক্ষত তৈরি করা হচ্ছে তাতে রাজকাঁকড়ার সংখ্যা আসলে এখন কতো? রক্ত সংগ্রহের প্রক্রিয়াটি তাদের ওপর কতটা প্রভাব ফেলে। প্রকৃতিতে স্বাধীনভাবে বিচরণকারী প্রাণির অধিকার নিয়ে যারা কাজ করেন তারা বলছেন, রাজকাঁকড়ার রক্তদোহন বন্ধ করা হোক।\nএ পদ্ধতিটি যখন ব্যবহার শুরু হয় তখন প্রাথমিকভাবে বিশেষজ্ঞরা ধারণা করেছিলেন, রক্ত-দোহনের পর প্রায় সমস্ত কাঁকড়াই বেঁচে যায়। তবে সাম্প্রতিক একাধিক গবেষণায় দেখা গেছে, এর কারণে ৩০ শতাংশ কাঁকড়া মারা যায়। অন্য গবেষণায় বলা হয়েছে, এ প্রক্রিয়ার ভেতর দিয়ে যাওয়া নারী কাঁকড়াগুলো আর কখনোই সঙ্গম না করার সম্ভাবনা প্রবল।\nযুক্তরাষ্ট্রে নিউ জার্সি অঙ্গরাজ্যে প্রাকৃতিক পরিবেশ সংরক্ষণ বিষয়ক একটি দলের প্রধান ডা. বারবারা ব্রুমার। তিনি বলেন, এখানে প্রতি বছর প্রায় ৫ লাখ রাজকাঁকড়ার রক্ত-দোহন করা হয়। রক্ত নেয়ার পর যখন প্রকৃতিতে এদের জীবিত ছেড়ে দেয়া হয়, তার পরে সেগুলোর জীবনে কী প্রভাব ফেলে- তা কেউ জানে না।\nআমেরিকান রাজকাঁকড়াকে এখন আনুষ্ঠানিকভাবে একটি প্রায়-বিপন্ন প্রজাতির কাছাকাছি হিসেবে দেখা হচ্ছে। তবে ওষুধ প্রস্তুতকারী বড় বড় সংস্থাগুলোর পরিসংখ্যান ইঙ্গিত দেয় যে, রাজকাঁকড়ার সংখ্যা কয়েক বছর ধরে মোটামুটি একই রকম আছে।\nরাজকাঁকড়ার রক্তের বিকল্প খুঁজতে প্রচুর গবেষণা হয়েছে। এমন একটি বিকল্প দিয়ে ওষুধ পরীক্ষা করা ইউরোপে ২০১৬ সালে অনুমোদনও পেয়েছে। যুক্তরাষ্ট্রের কিছু সংস্থাও এতে যুক্ত হয়েছে।\nতবে আমেরিকান ওষুধ নিরাপদ কিনা তা যাচাই করতে কী ব্যবহার করা হবে সেটি যারা নির্ধারণ করে সেই সংস্থা জানিয়েছে, বিকল্প উপায়গুলো যথেষ্ট পরিমাণে কার্যকরী কিনা তা তারা প্রমাণ করতে সক্ষম নন। সে কারণে যুক্তরাষ্ট্রে ওষুধ বিক্রি করতে হলে সব সংস্থাকে ওষুধ পরীক্ষার জন্য রাজকাঁকড়ার রক্তের ব্যবহার চালিয়ে যেতে হবে।\nএর মানে হলো, কেউ যদি যুক্তরাষ্ট্রে করোনাভাইরাসের ভ্যাকসিন মানুষের দেহে প্রয়োগ করতে চায়, তবে তাকে অবশ্যই পুরনো উপায়েই পরীক্ষা করতে হবে। কিছু ওষুধ সংস্থা বলছে, তারা স্বাভাবিকের চেয়ে অনেক কম কাঁকড়া থেকে রক্ত নিয়ে কভিড-১৯ এর ভ্যাকসিন পরীক্ষা করতে পারে।\nযেহেতু অন্যান্য দেশে বিকল্প উপায়ে ওষুধ বা ভ্যাকসিন পরীক্ষা করা হচ্ছে, সেহেতু বিকল্প উপায় খুঁজে দেখার জন্য যুক্তরাষ্ট্রের সংশ্লিষ্ট কর্তৃপক্ষের প্রতি দাবি জানাচ্ছেন ডা. বারবারা। তিনি বলেন, এখানে অন্তত ৩০টি সংস্থা কভিড-১৯ এর ভ্যাকসিন নিয়ে কাজ করছে এবং তাদের প্রত্যেককেই এই পরীক্ষার মধ্যে দিয়ে যেতে হবে। সুতরাং আমার উদ্বেগের বিষয় হলো রাজকাঁকড়ার সংখ্যা নিয়ে, কারণ তারা বাস্তুতন্ত্রের মূল একটি অংশ। তাই জীববৈচিত্র্য রক্ষায় আমাদের প্রাকৃতিক উৎসের ওপর নির্ভরতা কমাতে হবে।\nকরপোরেট মূল্যবোধ এখনো মৌলিক পর্যায়ে পৌঁছেনি\nখালেদা জিয়াকে বিদেশে নেয়ার প্রয়োজন আছে কিনা\nরবীন্দ্রনাথ ঠাকুরের ১৬০তম জন্মবার্ষিকী পালন\nভাইরাল মহামারী কি বিশ্বায়ন উদ্ভূত বিপর্যয়?\nপ্লাবনভূমি দখল করে সংযোগ সড়ক নির্মাণ!\nআশিক রহমানকে নিয়োগ দিতে মরিয়া ডিএসই\nবিভিন্ন মহলের স্বার্থে এলআর গ্লোবালকে হয়রানি করা হয়েছে


জলেই চলবে গাড়ি লাগবে না পেট্রোল-ডিজেল, অভি-নব আবিষ্কার মোটর মেকা-নিকের! – NewzNets\nHome › টেকনোলজি › জলেই চলবে গাড়ি লাগবে না পেট্রোল-ডিজেল, অভি-নব আবিষ্কার মোটর মেকা-নিকের!\nজলেই চলবে গাড়ি লাগবে না পেট্রোল-ডিজেল, অভি-নব আবিষ্কার মোটর মেকা-নিকের!\nভারতে চা-রচাকা এবং দুই চাকা যানবাহনের এক বি’শাল ব্য’প্ত ি রয়েছে। মধ্যবিত্তের ঘরে ঘরে রয়েছে মোটরবাইক। উচ্চবিত্তদের ঘরে রয়েছে চা-রচাকা।\nকিন্তু বর্তমানে ভারতে পেট্রোল-ডিজে’লের দাম ক্র’মশ বা’ড়তে থাকায় যথে’ষ্ট খর’চসা’পেক্ষ হয়েছে যানবাহনের জ্বা’’লা’নির বি’ষয়টি। দিনদিন ঊ-র্ধ্ব’মুখী হচ্ছে পেট্রোল ডিজে’লের মূল্য। যার দরুন অনেকেই বি’ক’ল্প জ্বা’’লা’নির সন্ধা’ন করছেন।\nএই আ’ব’হে ইলেকট্রিক চালিত যা’ন’বাহ’ন এর জনপ্রিয়তা আ-স্তে আ-স্তে বেড়েছে কিন্তু বিদুতের দা’মটা’ও ক্র’ম’শ‌ই ঊ’র্ধ্ব’মুখী হচ্ছে। এই আ’বহে’ই এক উচ্চ মাধ্যমিক পাস মোটর মেকানিক তৈরি করে ফেলেছেন এমন এক গাড়ি যা পেট্রোল ডিজে’লের উপর ভরসা না করে গড়-গ-ড়ি-য়ে চলবে জলের উপর ভরসা করে।\nশুনে বি’ষয়টি কল্পবিজ্ঞান মনে হলেও এটাই বা’স্তব এ করে দেখিয়েছেন উচ্চমাধ্যমিক পাশ এক মেকানিক। তিনি তার গ্যারেজে তৈরি করেছেন এমন এক গাড়ি যা চলতে লাগবে না কোন পেট্রোল ডিজেল, গাড়িটি সহজেই চলবে জলের মাধ্যমে।\nজানা গিয়েছে 2012 সালে ওই মেকানিক তার মা’রুটি 800 গাড়িটিকে জলে চলা গাড়িতে পরিবর্তন করেছিলেন। জানা গেছে এই গাড়িটির স’র্বোচ্চ গ’তি’বেগ প্রতি ঘন্টায় 50 থেকে 60 কিলোমিটার। এমনকি এই গাড়ি মোবা-ইল থেকেও নিয়ন্ত্রণ করা যায়।\nওই মেকানিক জানিয়েছেন প্রায় দে-ড় বছর সময় লেগেছে তার এই গাড়িটিকে রূপদান করতে। 18 মাস ধরে ক’ঠোর প’রিশ্র’ম করে তিনি বানিয়েছেন এই গাড়ি।\nশুধুমাত্র জলের মাধ্যমে এই গাড়ি চালানো সম্ভব হলে পেট্রোল-ডিজে’লের বহু টাকার খরচা বেঁচে যাব’ে যানবাহন মালিকদের। ওই মে’কা’নিক জানিয়েছেন এই গাড়ি বাজারে আনতে এক চি’না কো’ম্পানি তার স’ঙ্গে যোগাযোগ স্থাপন করেছে কিন্তু এখনো পর্যন্ত কোনো ভারতীয় কোম্পানি তার এই আবি’ষ্কার কে ঘিরে উত্‍সাহ প্রদর্শন করে নি।\nতবে ওই মেকানিক দাবি করেছেন কোন ভারতীয় কোম্পানির মাধ্যমে বাজারে তার এই গা-ড়ি উপস্থিত হোক। ওই মেকানিকের নাম হল মোঃ রাসি মাকরানি। তিনি মধ্যপ্রদেশের বাসিন্দা। 44 বছর বয়সী উচ্চমাধ্যমিক পাশ এই মোটর মেকানিক অসাধ্য সাধন করেছেন। এবার তিনি উত্‍সুক রয়েছেন তার এই আবি’ষ্কারের যথার্থ প্রচারের জন্য।


‘পুত্র’ শুধু বিনোদিত করবে না, নতুন করে ভাবতে শেখাবে: জয়া – GBnews24.com\n‘পুত্র’ শুধু বিনোদিত করবে না, নতুন করে ভাবতে শেখাবে: জয়া\nদেশব্যাপী ১০৬ টি সিনেমা হলে আজ শুক্রবার মুক্তি পেয়েছে তথ্য মন্ত্রণালয়ের উদ্যোগে এবং বাংলাদেশ চলচ্চিত্র ও প্রকাশনা অধিদপ্তর প্রযোজিত সিনেমা ‘পুত্র’। ‘পুত্র’ ছবির পরিবেশনার দায়িত্ব দেওয়া হয়েছে দেশের শীর্ষ প্রযোজনা ও পরিবেশনা প্রতিষ্ঠান জাজ মাল্টিমিডিয়াকে।\nএই ছবির অন্যতম প্রধান চরিত্র জয়া আহসান বৃহস্পতিবার তাঁর ফেসবুক পেইজ থেকে ‘পুত্র’ সিনেমা সংশ্লিষ্ট সকলকে ধন্যবাদ জ্ঞাপন করে চলচ্চিত্রটি সবাইকে দেখার আমন্ত্রণ জানিয়ে একটি পোস্ট দেন।\nপাঠকের জন্য সেটি হুবহু তুলে ধরা হল:\n‘কিছু চলচ্চিত্র আমাদের বিনোদিত করে। কিছু চলচ্চিত্র বিকশিত করে। তবে আমার অভিনীত ‘পুত্র’ চলচ্চিত্র শুধু বিনোদন-ই দেবে না, সৃষ্টিকর্তা প্রদত্ত অসাধারণ শিশুদের সম্পর্কে নতুন করে ভাবতেও শেখাবে। আমরা সবাই জানি, বিশেষ এই শিশুদের কথা। কিন্তু আমরা আমাদের ব্যস্ত জীবনের ফাঁকে কতটুকু সময় তাদের জন্য বের করি? কতটুকু তাদের নিয়ে ভাবি? কতটুকু জানি যে তাদের অনেকেই আমাদের সাধারণ শিশুদের চেয়ে কোনো অংশেই কম নয়, বরং অনেক ক্ষেত্রে বেশি? এই ভাবনা থেকেই হারুন অর রশীদ-এর লেখা গল্পে সাইফুল ইসলাম মান্নু নির্মাণ করেছেন ‘পুত্র’ চলচ্চিত্রটি। আর এ চলচ্চিত্রকে বাংলাদেশ সরকার আর্থিকভাবে অনুদান দিয়ে আমাদের প্রচেষ্টাকে সাধুবাদ জানিয়েছেন। এজন্য তথ্য মন্ত্রণালয়ের কাছে ছবির একজন কর্মী/ অভিনেত্রী হিসেবে আমি ভীষণভাবে কৃতজ্ঞ। ইমপ্রেস টেলিফিল্ম প্রযোজক হিসেবে এবং জাজ মাল্টিমিডিয়া পরিবেশক হিসেবে যুক্ত হয়েছে ‘পুত্র’র সঙ্গে। সবার প্রতি কৃতজ্ঞতা। আগামীকাল ৫ জানুয়ারি থেকে ঢাকা সহ সারা বাংলাদেশে ‘পুত্র’ মুক্তি পাচ্ছে। আশা করছি বাংলা ছবির দর্শকরা, আমার শুভাকাঙ্খীরা ছবিটি দেখবেন। আমাদের কাছে আপনাদের সুচিন্তিত মতামত জানাবেন।\nএদিকে পুত্র ছবিটির মোট আয়ের একটি অংশ ‘অটিস্টিক’ শিশুদের কল্যানার্থেও ব্যয় করা হবে বলে জানিয়েছেন জাজ মাল্টিমিডিয়ার কর্ণধার আবদুল আজিজ।\nনোরা ফাতেহির বেলি ডান্সে মুগ্ধ বলিউড


ধর্মে ফেরানো লক্ষ্য কমলির – BAARTA TODAY\nধর্মে ফেরানো লক্ষ্য কমলির\nTagged: Comli Soren, www.anandabazar.com, কমলি সোরেন\nগাজলের তুড়ি মোড়। সেখান থেকে পাঁচ কিলোমিটার গেলেই কোটালহাটি গ্রাম। গ্রামের আশেপাশে যাকেই জিজ্ঞাসা করা হয়, কমলি সোরেনকে চেনেন, চিন্তায় পড়ে যান। তার পরে হয়তো জানতে চাইলেন, ‘গুরুমা’কে চেনেন? সঙ্গে উজ্জ্বল হয়ে উঠল মুখ। দেখিয়ে দিলেন গ্রামের কোন রাস্তায় গেলে মিলবে তাঁর বাড়ি।\nপ্রজাতন্ত্র দিবসের সকালে তাঁর টিনের ছাউনি দেওয়া ঘরের বাইরে মেলা লোক। সকলেই জেনে গিয়েছে, পদ্ম সম্মান পেয়েছেন গুরুমা কমলি সোরেন। শীতের সকালে গায়ে জড়ানো চাদর, কপালে তিলক, কমলি এগিয়ে এসে নমস্কার জানালেন সকলকে। সামনে তুলসীমঞ্চে জ্বেলে দিলেন ধূপ। তার পরে বসলেন কথা বলতে।\nসম্প্রতি পদ্মশ্রী পুরস্কার দেওয়ার ক্ষেত্রে কেন্দ্র প্রত্যন্ত গ্রামের অপরিচিত মানুষদের সামনে নিয়ে আসছে। সেই ভাবেই কি কমলি পুরস্কার পেলেন? স্থানীয় বিজেপি নেত্রী সাগরিকা সরকার বলেন, ‘‘দলের তরফে গুরুমার পরিচয়, ফোন নম্বর চাওয়া হয়। তখন বুঝিনি, কেন।’’ সোমবার রাতে পদ্ম সম্মানপ্রাপকদের তালিকা প্রকাশ করা হয়। মঙ্গলবার সকাল থেকেই কমলি সোরেনের উঠোনে ভিড়। আর সেখানে বিজেপি নেতা-নেত্রীদের সংখ্যাই বেশি। ফুল, কম্বল, মিষ্টি দিয়ে তাঁকে সংবর্ধনা জানিয়ে যান গাজল-১ গ্রাম পঞ্চায়েতের বিজেপি প্রধান বিন্দু পুঝোর মাল। পরে তাঁর বাড়ি ঘুরে যান সাগরিকা।\nকী করে গুরুমা হয়ে উঠলেন কমলি? কী তাঁর কাজের লক্ষ্য? কমলি বলেন, “স্বামীর মৃত্যুর পর কোটালহাটি গ্রামে ত্রিপলের ছাউনিতে থাকতে শুরু করি। আমার স্বামী ধর্মচর্চা করতেন। আমিও গ্রামে দীক্ষা দেওয়ার কাজ শুরু করি।’’ এখন শিষ্যের সংখ্যা একশো ছাড়িয়েছে। আরএসএসের সুরে তিনি বলেন, “আদিবাসীদের ভুল বুঝিয়ে ধর্মান্তরিত করা হচ্ছে। তাঁদের মূলস্রোতে ফিরিয়ে আনাই আমার একমাত্র লক্ষ্য।”\nকমলি বলেন, তিনি রাজনীতিতে যুক্ত নন। স্থানীয় সূত্রে জানা গিয়েছে, আরএসএসের শাখা বনবাসী কল্যাণ আশ্রমের সঙ্গে যুক্ত কমলি। সঙ্ঘ সূত্রে খবর, আদিবাসীদের হিন্দু ধর্মে ফিরিয়ে আনার কাজ করে এই আশ্রম। এ বারের পঞ্চায়েত ও লোকসভা ভোটে কোটালহাটি গ্রামে সাফল্য পেয়েছে বিজেপি। পঞ্চায়েত নির্বাচনে ১৩১৩টি ভোটের মধ্যে বিজেপি পেয়েছে ৭৫০টি। লোকসভা নির্বাচনে সেই সংখ্যা আরও বেশি। বিজেপির সাফল্যের নৈপথ্যে বনবাসী কল্যাণ আশ্রম রয়েছে বলে মত গেরুয়া শিবিরেরই। সঙ্ঘ ঘনিষ্ঠতার জন্যই কি মিলল পদ্মশ্রী সম্মান? এই প্রশ্ন উঠছে বিরোধীদের মধ্যে থেকেই। তবে কমলি বলেন, “শিষ্যদের কাছে গিয়ে কখনও রাজনীতি নিয়ে আলোচনা হয় না। আর আমি রাজনৈতিক দলের সঙ্গে যুক্তও না।’’ তাঁর কথায়, ভিক্ষাবৃত্তি এবং শিষ্যদের দানেই দিন চলে তাঁদের। তিনি বলেন, ‘‘পুরস্কারের তালিকায় আমার নাম কী ভাবে উঠল, জানি না।’’\nমঙ্গলবার সকাল থেকেই কমলির বাড়িতে বিজেপির নেতা-নেত্রীদের যাওয়ার হিড়িক পড়ে যায়। ফুল, কম্বল, মিষ্টি দিয়ে সংবর্ধনা দেন গাজল-১ গ্রামপঞ্চায়েতের বিজেপির প্রধান বিন্দু পুজোর মাল। পরে গিয়ে তাঁকে সংবর্ধনা দেন বিজেপি নেত্রী সাগরিকা সরকারেরা। সাগরিকা বলেন, “দলের তরফে গুরুমার পরিচয়, ফোন নম্বর চাওয়া হয়েছিল। তখন বুঝতে পারলেও এখন তা স্পষ্ট হল।” পদ্মশ্রী সম্মান ভোটের চমক বলে কটাক্ষ করেছেন বিরোধীরা। বিজেপি নেতা সাংসদ খগেন মুর্মু বলেন, “মানুষের জন্য কাজ করার ফল পেয়েছেন কমলি। এখানে রাজনীতির বিষয় নেই।”\nPrevious Post: সুদীপ্ত সেন চিঠি কাণ্ডে অভিষেকও কি যুক্ত, আইনি নোটিস পাঠালেন শুভেন্দু\nNext Post: মান হুঁশ তৈরির খরচ ২টাকা, ‘সদাই ফকিরের পাঠশালা’র কারিগর পাচ্ছেন পদ্মশ্রী\nজলপাইগুড়ি দ্বিতীয় পর্ব : এক নজরে জলপাইগুড়ি বিধানসভার ৬ কেন্দ্র\nফের ঊর্ধ্বমুখী সংক্রমণ, দেশজুড়ে বাড়ছে উদ্বেগ\nLIVE AT RITAM: Ekatmabharat 33 – Ekatmata Stotram, Verse9– SATURDAY – 06.03.2021 AT7PM.\nভারত মহাসাগরে অধিকার ফলাবার মরিয়া চেষ্টা করবে চিন, এত সহজে হাল ছাড়বে না: বিপিন রাওয়াত


আর্জেন্টিনায় কালো মানুষ নিধন প্রকল্প ও মুসলিমদের ইতিহাস - ইসলামিক অনলাইন মিডিয়া\nহোম/প্রবন্ধ/নিবন্ধ/ইতিহাস/আর্জেন্টিনায় কালো মানুষ নিধন প্রকল্প ও মুসলিমদের ইতিহাস\nআর্জেন্টিনায় কালো মানুষ নিধন প্রকল্প\nআর্জেন্টিনার ফুটবল দলের দিকে তাকালে একটি জিনিস লক্ষ করবেন যে, সাধারণত কোনো কৃষ্ণাঙ্গ ফুটবলার খুঁজে পাবেন না। ম্যারাডোনা, মেসি, হিগুয়াইন, অ্যাগুয়েরো, দি মারিয়া, দিবালা প্রায় সবাই সাদা বর্ণের। একটি দলে সাদা-কালো বর্ণের খেলোয়ার থাকা না থাকাটা সমস্যার না। অনেক দল আছে, যাদের প্রায় সকল খেলোয়ার কালো বর্ণের, অনেক দল আছে যাদের প্রায় সকল খেলোয়ার সাদা বর্ণের।\nকিন্তু, আর্জেন্টিনায় সাদা বর্ণের আধিপত্যের পেছনে আছে এক লোমহর্ষক ইতিহাস। এই দেশটিকে সাদা বর্ণের মানুষ দ্বারা পরিপূর্ণ করার জন্য উদ্যোগ নেয়া হয়েছিলো। যার ফলে অনেকাংশে আর্জেন্টিনা থেকে কালো বর্ণের মানুষ হারিয়ে যায়; তাদেরকে ‘হারিয়ে’ দেয়া হয়।\nব্রাজিলের মতো আর্জেন্টিনায়ও আটলান্টিক দাস বাণিজ্য চলে। ১৬’শ শতাব্দীর শেষদিকে আর্জেন্টিনায় দাস নিয়ে আসা হয় দেশের কৃষিকাজের জন্য। পেদ্রো গুমেস রেইনেল নামের এক পর্তুগীজ আদম ব্যবসায়ী বার্ষিক ৬০০ জন দাস নিয়ে আসার জন্য চুক্তিবদ্ধ হোন। সেই থেকে আফ্রিকা থেকে কিডন্যাপ করে মানুষ নিয়ে আসা হয় আর্জেন্টিনায়। স্বাধীন মানুষদেরকে দাস হিশেবে বিক্রি করে দেয়া হয় মনিবের কাছে। মনিব তাদেরকে দিয়ে কৃষিকাজ এবং গৃহস্থলীর কাজ করাতো।\nএভাবে ৩০০ বছরে আর্জেন্টিনায় প্রায় ২,০০,০০০ দাস নিয়ে যাওয়া হয়।\nআফ্রিকার যেসব জায়গা থেকে দাস নিয়ে যাওয়া হয়, সেসব জায়গার অনেকগুলো ছিলো মুসলিম অধ্যুষিত। ব্রাজিলের মতো আর্জেন্টিনায়ও আফ্রিকার মুসলিমদেরকে দাস হিশেবে পাচার করা হয়। অষ্টাদশ শতাব্দীর শেষদিকে (১৭৮০-৯০) কৃষ্ণাঙ্গরা আর্জেন্টিনার জনসংখ্যার প্রায় অর্ধেকে পরিণত হয়; যাদেরকে আফ্রিকা থেকে নিয়ে আসা হয়েছিলো। আর্জেন্টিনার রাজধানী বুয়েন্স আয়ার্সে সেটার শতকরা হার ছিলো ৩০-৪০%।\nবর্তমানে আর্জেন্টিনার মোট জনসংখ্যার ৯৭% হলো শ্বেতাঙ্গ। তাহলে আজ থেকে প্রায় ২৫০ বছর আগে আর্জেন্টিনায় যে প্রায় ৫০ ভাগ কৃষ্ণাঙ্গ মানুষ ছিলো, তারা কোথায় গেলো? তাদের সংখ্যা কিভাবে ৫০% থেকে ৩% -এ নেমে এলো?\n১৮১২ সালে আর্জেন্টিনায় দাসপ্রথা নিষিদ্ধের প্রস্তাব হয়। ১৮১৩ সালে আস্তে আস্তে দাসপ্রথা বন্ধের জন্য ‘The Free Womb Act’ আইনটি কার্যকর হয়। আনুষ্ঠানিকভাবে দাসপ্রথার সমাপ্তি ঘটে ১৮৫৩ সালে; যদিও আর্জেন্টিনার রাজধানী বুয়েন্স আয়ার্সে ১৮৬১ সাল পর্যন্ত দাসপ্রথা কার্যকর ছিলো।\nএতোদিন যারা দাসত্বের শৃঙ্খলে আবদ্ধ ছিলো, তারা এবার মুক্তি পেলো। যাদের দাদা বা তার দাদাকে এককালে দাস হিশেবে আর্জেন্টিনায় নিয়ে আসা হয়েছিলো, যারা জন্মগ্রহণ করার পর দেখলো তারা দাসের ঘরে জন্মগ্রহণ করেছে, তারা এবার স্বাধীন হলো। আসলেই কি স্বাধীন হয়েছিলো?\nজার্মানীতে হিটলার যেমন ইহুদি নিধন শুরু করেছিলো, আর্জেন্টিনায়ও একসময় কৃষ্ণাঙ্গ নিধন শুরু হয়। আর্জেন্টিনার বুদ্ধিজীবি ও লেখক ডমিঙ্গো ফস্তিনো সারমিয়েন্তো ১৮৬৮-১৮৭৪ সাল পর্যন্ত আর্জেন্টিনার প্রেসিডেন্ট ছিলেন। তিনি ছিলেন একজন হোয়াইট সুপ্রিমিস্ট। আর্জেন্টিনাকে ‘কালো মানুষ মুক্ত’ করার জন্য তিনি উদ্যোগ নেন। কৃষ্ণাঙ্গদেরকে বাধ্য করেন সেনাবাহিনীতে যোগদানে।\nইতোপূর্বে ‘War of the triple alliance’ খ্যাত আর্জেন্টিনা, ব্রাজিল, উরুগুয়ে মিলে প্যারাগুয়ের বিপক্ষে যুদ্ধে জড়িয়ে পড়ে। আর্জেন্টিনার যুদ্ধ শিবিরে যারা সৈন্য ছিলো, তাদের অনেকাংশ ছিলো আফ্রিকার কৃষ্ণাঙ্গ। সেই যুদ্ধে হাজারে-হাজারে কৃষ্ণাঙ্গ মারা যায়।\nডমিঙ্গো ফস্তিনো সারমিয়েন্তো আফ্রিকার কৃষ্ণাঙ্গদের বাধ্য করেন গহীন প্রত্যন্ত অঞ্চলে বসতি গড়তে। ফলে ঐসব জায়গায় পীতজ্বর ও কলেরা দেখা দিলে সেখানকার অধিবাসীরা মৃত্যুবরণ করে। শুধু তাই নয়। আর্জেন্টিনাকে কৃষ্ণাঙ্গ মুক্ত করার জন্য কৃষ্ণাঙ্গদের ছোটোখাটো অপরাধের জন্য দীর্ঘদিন জেলে রাখা হতো, তাদেরকে অপবাদ দিয়ে মৃতুদণ্ড দেয়া হতো।\nএকদিকে চলছিলো আর্জেন্টিনাকে কৃষ্ণাঙ্গ মুক্ত করার প্রকল্প, অন্যদিকে ডমিঙ্গো ফস্তিনো সারমিয়েন্তো ইউরোপের শ্বেতাঙ্গ লোকদেরকে আহ্বান জানিয়েছিলেন আর্জেন্টিনায় এসে বসতি স্থাপন করতে। সাদা মানুষদের দেশ বানানোর জন্য ডমিঙ্গো ফস্তিনো সারমিয়েন্তোর আহ্বানে ইউরোপ থেকে প্রায় ৪০ লক্ষ মানুষ আর্জেন্টিনায় বিভিন্ন সময়ে পাড়ি জমায়। ৪০ লক্ষ সাদা চামড়ার ইউরোপীয় অভিবাসী আর্জেন্টিনাকে বানিয়ে নেয় তাদের হোমল্যান্ড। রাষ্ট্রীয়ভাবে তাদেরকে সুযোগ-সুবিধা দেয়া হয়।\nএভাবেই ২৫০ বছর পূর্বে যে দেশে সাদা-কালো মানুষের অনুপাত ছিলো প্রায় সমান, ২৫০ বছর পর সেটা দাঁড়ায় ৯৭:৩। আর্জেন্টিনা পরিণত হয় সাদা মানুষের দেশ হিশেবে।\nআরও দেখুন: মুসলিম বিজ্ঞানীদের আড়াল করার চক্রান্ত : ল্যাটিন অনুবাদে নাম পরিবর্তন\nব্রাজিল ছিলো পর্তুগালের উপনিবেশ, আর্জেন্টিনা ছিলো স্পেনের। অর্থাৎ, উপমহাদেশে যেমন ব্রিটিশ রাজত্ব ছিলো, ব্রাজিল-আর্জেন্টিনায় তেমনি ছিলো পর্তুগিজ-স্পেনীয় আধিপত্য। স্পেনে মুসলিম শাসনের পতনের পর স্পেনকে মুসলিম মুক্ত করার জন্য নানান প্রকল্প নেয়া হয়। তারমধ্যে একটি ছিলো স্পেন শাসিত কলোনীগুলোতে মুসলিমদের স্থানান্তর। সেই ধারাবাহিকতায় স্পেনের কিছু মুসলিমদেরকে পাঠানো হয় আর্জেন্টিনায়।\nআফ্রিকা থেকে যেসব মানুষকে দাস বানিয়ে আর্জেন্টিনায় নেয়া হয়েছিলো, তাদের মধ্যে উল্লেখযোগ্য সংখ্যক ছিলো মুসলিম। উনবিংশ ও বিংশ শতাব্দীতে মধ্যপ্রাচ্য ও উসমানী খিলাফতের রাজধানী তুরস্কে থেকে অসংখ্য মুসলিম পাড়ি জমান আর্জেন্টিনায়। আরব ও তুরস্কের মুসলিমরা আর্জেন্টিনার সাদা চামড়ার সেন্সরে পার পেয়ে যান!\nসেই সময় সিরিয়া-লেবাননের অনেকগুলো পরিবার আর্জেন্টিনায় স্থায়ীভাবে বসবাস করে। আর্জেন্টিনায় বাড়তে থাকে মুসলিম অভিবাসী সংখ্যা। কয়েক প্রজন্ম পর আর্জেন্টিনায় সিরিয়ার একটি মুসলিম পরিবারে জন্ম নেন একজন্য ব্যক্তি, যিনি পরবর্তীতে আইনজীবি হোন, রাজনীতি করেন।\n১৯৩০ সালে মুসলিম পরিবারে জন্মগ্রহণ করা ব্যক্তিটি ১৯৬৬ সালে তার ধর্ম পরিবর্তন করে খ্রিস্টান হয়ে যান। কেনো তিনি খ্রিস্টান হোন? সেটার উত্তর দেন তার সাবেক স্ত্রী জুলেমা ইয়োমা। তিনি বলেন:\n“কার্লোস সাউল মেনেম ১৯৬৬ সালে খ্রিস্টধর্ম গ্রহণ করেন শুধু এই কারণে যে, তিনি আর্জেন্টিনার প্রেসিডেন্ট হবেন।”\n১৯৮৯-১৯৯৯, সিরিয়ান বংশোদ্ভুত কার্লোস সাউল মেনেম আর্জেন্টিনার প্রেসিডেন্টের দায়িত্ব পালন করেন। বলা হয়ে থাকে যে, কার্লোস মেনেম প্রেসিডেন্ট হবার জন্য ইসলাম ধর্ম ত্যাগ করলেও মুসলিমদের প্রতি তিনি আন্তরিক ছিলেন। তার শাসনকালে সৌদি আরবের সাথে আর্জেন্টিনার সুসম্পর্ক গড়ে উঠে এবং সৌদি সরকার আর্জেন্টিনার মুসলিমদের জন্য একটি মসজিদ উপহার দেয়। সৌদি সরকারের অর্থায়নে কার্লোস মেনেমের সময় মসজিদটি স্থাপিত হয় আর্জেন্টিনার রাজধানী বুয়েন্স আয়ার্সে।\nআর্জেন্টিনার সরকার ১৯৯২ সালে মসজিদটি নির্মাণকালে ৩৪,০০০ বর্গমিটার জমি দান করেছিলো। মসজিদটির নাম- কিং ফাহাদ ইসলামিক কালচারাল সেন্টার; যা দক্ষিণ অ্যামেরিকার সবচেয়ে বড়ো মসজিদ। মসজিদটিতে একসাথে ১২০০ জন পুরুষ ও ৪০০ জন নারীর নামাজ পড়ার ব্যবস্থা আছে।\n২০১০ সালের পিউ রিসার্চ অনুসায়ী আর্জেন্টিনায় প্রায় ১০ লক্ষ মুসলিম বসবাস করে। ইসলামিক সেন্টার অব নর্থ অ্যামেরিকার ডেপুটি সেক্রেটারি জেনারেল ওয়াক্কাস সাঈদের মতে,\n“লাতিন অ্যামেরিকায় ইসলাম চর্চা এবং ধর্মীয় স্বাধীনতা ইউরোপের তুলনায় তুলনামূলক ভালো।”\nআর্জেন্টিনায় মুসলিমদের ধর্মীয় স্বাধীনতা থাকলেও বেশিরভাগের শিকড় থেকে অনেকটাই বিচ্ছিন্ন। পর্যাপ্ত ধর্মীয় জ্ঞানের অভাবে তারা নিজেদের ধর্মীয় পরিচয় ভুলতে বসেছে এবং অনেকেই নিজেদের মুসলিম পরিচয় নিয়ে সঙ্কোচবোধ করে। বুয়েন্স আয়ার্সের মসজিদ গুলোতে জুমুআর নামাজে পর্যাপ্ত মানুষ পাওয়া যায় না বলে জানিয়েছেন শায়খ ফারাজ রাব্বানী। আর্জেন্টিনায় সফর শেষে তিনি তার সেই অভিজ্ঞতা নিয়ে একটি ভিডিও বানিয়েছেন- ‘How Islam Almost Disappeared from Argentina’।\nআর্জেন্টিনার মানুষ স্পেনিশ ভাষায় কথা বলে। এই ভাষায় পর্যাপ্ত ইসলামি কন্টেন্ট না থাকার কারণে আর্জেন্টিনার মুসলিমদের মধ্যে আস্তে আস্তে ইসলামের জ্ঞানের সাথে সংযোগ হারিয়ে যাচ্ছে বলে তিনি অভিহিত করেন।\nআরও দেখুন: পৃথিবীর বৃহত্তম রাষ্ট্রের খলীফা হারূণুর রশীদের প্রতি ইমাম আবু ইউসুফ (রহঃ)-এর ঐতিহাসিক পত্র


বিডিটুডে.নেট:রাজনীতি এখন রাজনীতিবিদদের হাতে নেই ঃ তোফায়েল\nআওয়ামী লীগের উপদেষ্টামণ্ডলীর সদস্য তোফায়েল আহমেদ বলেছেন, কিংবদন্তিতুল্য রাজনীতিবিদ ছিলেন অধ্যাপক মোজাফ্ফর আহমদ। তিনি বঙ্গবন্ধুর বন্ধু ছিলেন। বঙ্গবন্ধু যেমন সততার সাথে কোন আপোস করেননি, তেমনিভাবে অধ্যাপক মোজাফফর আহমদও আপোস করেননি। তাঁর মতো সৎ রাজনীতিবিদ পাওয়া খুব কঠিন। কিন্তু বাংলাদেশের রাজনীতি এখন রাজনীতিবিদদের হাতে নেই। সত্যিকারের রাজনীতিবিদ এখন কমই পাওয়া যায়। জিয়াউর রহমান বলেছিলেন, রাজনীতিকে রাজনীতিবিদদের জন্য কঠিন করে দেব। যুগে যুগে এভাবেই স্বৈরশাসকেরা রাজনীতিকে কুলষিত করেছে।\nশনিবার রাজধানীর ইঞ্জিনিয়ারিং ইনস্টিটিউট মিলনায়তনে অধ্যাপক মোজাফ্ফর আহমদের শোক সভায় তিনি এসব কথা বলেন। ন্যাশনাল আওয়ামী পার্টি ন্যাপ আয়োজিত এ সভায় সভাপতিত্ব করেন পার্টির কার্যকরী সভাপতি আমিনা আহমদ।\nবক্তব্য রাখেন নৌ পরিবহন প্রতিমন্ত্রী খালিদ মাহমুদ চৌধুরী, কমিউনিস্ট পার্টির সভাপতি মুজাহিদুল ইসলাম সেলিম, ওয়ার্কার্স পার্টির সভাপতি রাশেদ খান মেনন, জেএসডি সভাপতি আ স ম আবদুর রব, জাসদ সভাপতি হাসানুল হক ইনু, আওয়ামী লীগের নেতা আবদুল মতিন খসরু, জাতীয় পার্টি জেপি সাধারণ সম্পাদক শেখ শহীদুল ইসলাম, শরীফ নূরুল আম্বিয়া, ঐক্য ন্যাপের সভাপতি পঙ্কজ ভট্টাচার্য, সাম্যবাদী দলেরর সাধারণ সম্পাদক দিলীপ বড়ুয়া, গণতন্ত্রী পার্টির সাধারণ সম্পাদক ডা. সাহাদাত হোসেন, ঘাতক দালাল নির্মূল কমিটির আহ্বায়ক অধ্যাপক শাহরিয়ার কবির, অধ্যাপক মোজাফ্ফর আহমদের কন্যা আইভি আহমদ প্রমুখ।\nবর্ষীয়ান রাজনীতিবিদ তোফায়েল আহমদ আরো বলেন, কিংবদন্তিতুল্য এই রাজনীতিবিদের স্বপ্ন ছিল ক্ষুধা ও দারিদ্র্যমুক্ত বাংলাদেশ। তিনি রাজনীতি করেছেন আদর্শের জন্য। ২০১৫ সালে স্বাধীনতা পুরস্কার প্রত্যাখ্যান করে তিনি বলেছিলেন কোন কিছু পাওয়ার জন্য মুক্তিযুদ্ধ করিনি। এখন ছাত্রদের নামেও টেন্ডারবাজি, চাঁদাবাজির কথা শোনা যায়। আমরা যখন ছাত্র রাজনীতি করেছি এসব ভাবতেও পারিনি। আমরা একটি আদর্শের জন্য রাজনীতি করেছি। তিনি আরো বলেন, এখানে অনেকে জাতীয়ভাবে তার প্রতি সম্মান জানানোর বিষয়ে কথা বলেছেন, বিষয়টি আমরা সংসদে তুলতে পারি। অধ্যাপক মুজাফ্ফর আহমদ জাতীয়ভাবে সমাহিত না হলেও তিনি জাতীয় নেতা। এ জাতির মহান নেতা। এছাড়া যিনি সম্মানিত লোক তিনি সব সময়ই সম্মানিত। যতদিন বাংলাদেশ থাকবে অধ্যাপক মোজাফফর আহমদের নাম ইতিহাসে স্বর্ণাক্ষরে লেখা থাকবে।\nজেএসডি সভাপতি আ স ম আবদুর রব বলেন, এমন দুর্নীতিগ্রস্ত গণতন্ত্রের জন্য আমরা মুক্তিযুদ্ধ করিনি। অধ্যাপক মোজাফ্ফর আহমদ এমন দুর্নীতিগ্রস্ত গণতন্ত্র চাননি। তিনি চেয়েছেন ধর্ম-কর্ম সাম্যের রাজনীতি।\nরাশেদ খান মেনন বলেন, অধ্যাপক মোজাফ্ফর আহমদ বলেছিলেন, রাজনীতি পেট নীতি নয়। রাজনীতিকে টাউট-বাটপারদের হাত থেকে রক্ষা করতে না পারলে রাজনীতি রাজনীতিবিদদের হাতে থাকবে না। আজ আমরা কী দেখছি? রাজনীতি এখন লুটতরাজদের দখলে। অধ্যাপক মোজাফ্ফর আহমদ ধন বৈষম্যের বিরুদ্ধে রাজনীতি করেছেন। কিন্তু ধন বৈষম্য এখন যে পর্যায়ে উন্নীত হয়েছে তার ফলাফল কী হবে জানি না। উন্নয়ন কখন মুখ থুবড়ে পড়বে তা-ও জানি না।\nমুজাহিদুল ইসলাম সেলিম বলেন, ইতিহাসের নেতা সবাই হতে পারে না। অধ্যাপক মোজাফ্ফর আহমদ শুধু জাতীয় নেতা নয়, তিনি ইতিহাসের নেতা। তাদের আমলে রাজনীতিবিদরা রাজনীতি নিয়ন্ত্রণ করতো। এখন রাষ্ট্রযন্ত্র রাজনীতিকে নিয়ন্ত্রণ করছে। এটা ফ্যাসিবাদী রাজনীতির লক্ষণ।\nহাসানুল হক ইনু বলেন, ইতিহাসের প্রতিটি গুরুত্বপূর্ণ বাঁকগুলোতে তিনি কঠিন সিদ্ধান্ত নিতে ভুল করতেন না। অন্য কেউ সঠিক সিদ্ধান্ত নিলে তাঁর প্রতিও সমর্থন দিতেন। পচাত্তরের পরও প্রতিবাদ করতে দ্বিাধা করেননি। তিনি ক্ষণে ক্ষণে মত বদলাতেন না। আজ রাজনীতির মাঠে সক্রিয় ইঁদুরেরা মানচিত্রটাকে পোকায় কাটা মানচিত্রে পরিণত করার চক্রান্ত করছেন।\nআবদুল মতিন খসরু বলেন, অধ্যাপক মোজাফ্ফর আহমদ গড্ডালিকা প্রবাহের রাজনীতিবিদ ছিলেন না। ইতিহাসের প্রতিটি ক্রান্তিকালে তিনি সঠিক সিদ্ধান্তটি নিতে পেরেছিলেন।\nহাসান শাহরিয়ার বলেন, অধ্যাপক মোজাফ্ফর আহমদের মুত্যুতে জাতীয় পতাকা অর্ধনমিত রাখা হয়নি। তাকে রাষ্ট্রীয় মর্যাদায় সমাহিত করা হয়নি। এরচেয়ে লজ্জার আর কী থাকতে পারে। তিনি ছিলেন মুক্তিযুদ্ধকালীন সরকারের উপদেষ্টা।


ফেব্রুয়ারি 23, 2019 olymp trade বাইনারি অপশন ট্রেড লেখক নাজমা মুখার্জি 19836 দর্শকরা\nআকার এবং হরমোনের লঙ্ঘন উপস্থিতি উপর নির্ভর করে, ফরেক্স-ট্রেডিং রোগ4ধাপ আছে।\nএকটি স্ট্রিং বিভক্ত এবং শব্দ একটি ব্যাগ আউটপুট।\nজানা গেছে, মেক্সিকোর সীমান্ত এলাকায় মার্কিন সীমান্তরক্ষী বাহিনী ১৯৯০ সাল থেকে গত বছর পর্যন্ত ২৯ বছরে প্রায় ছয় হাজারেরও বেশি মরদেহ উদ্ধার করেছে। তবে, এর মধ্যে কতজন বাংলাদেশি, তার সুনির্দিষ্ট কোনো তথ্য নেই। ২০১৮ সালে মার্কিন ফেডারেল কোর্টের তথ্য অনুযায়ী, ওই বছরের প্রথম চার মাসে মেক্সিকো সীমান্ত দিয়ে যুক্তরাষ্ট্রে প্রবেশের সময় দেশটির সীমান্তরক্ষীর হাতে ধরা পড়েছেন ১৭১ বাংলাদেশি। যাদের সবাইকে ফরেক্স-ট্রেডিং যুক্তরাষ্ট্রের জেলে বন্দি করে রাখা হয়। সেজন্যই সকালের আলো ভালোভাবে ফোটার আগ পর্যন্ত পাহাড়া দিয়ে রেখেছিল ওরা । নিশ্চিত হয়েছে চন্দ্রিকার দেহ ওখানেই আছে । তারপর বের হয়েছে।\nঅন্যদের বলেছি, একটি স্থিতিশীল আয় উদ্দীপনা গর্ব প্রকাশ করা হয় না, এবং যে একটি ভাল জীবন জন্য সত্যিই প্রয়োজন।\n“এটা কর্মচারী কোম্পানী মধ্যে বড় হয়ে যায় এবং আগাম দেখতে সবসময় মহান,” আদি প্রেসিডেন্ট কেভিন স্মিথ বলছেন. “এটা আমরা দল হিসেবে একসঙ্গে কাজ যখন মহান জিনিস সম্পন্ন করা যেতে পারে যে শুধু আরেকটি উদাহরণ. আমরা আমাদের কর্মীদের প্রদান প্রশিক্ষণ এবং প্রেরণা কোম্পানি প্রতি তাদের আনুগত্য এবং উত্সর্জন সঙ্গে পূর্ণবৃত্ত যায়, “স্মিথ যোগ করা হয়েছে. “এই আমরা প্রায় 68 বছর জন্য মানের পণ্য এবং অসামান্য সেবা প্রদান করেছেন কিভাবে হয়.” মনে রাখবেন, ব্যাংক কোন দাতব্য প্রতিষ্ঠান নয়। ব্যাংক নিজে একটি ব্যবসায়ী প্রতিষ্ঠান। ব্যাংকের কাছে আপনার আমার অর্থ গচ্ছিত থাকে। ইচ্ছেমত লোন তারা দিতে পারে না। দায়িত্বের ব্যাপার থাকে। যারা ব্যাংক লোন দেয় না বলে চিৎকার করেন, তারা সঠিক পদ্ধতি অনুসরন করেন না বলেই আমি শতভাগ নিশ্চিত। সঠিক কাগজপত্র থাকলে, নিয়ম অনুসরন করলে এবং ধৈর্য ধরলে ব্যাংক আপনার পিছনে দৌড়াবে।\nথেকে 15 মার্চ '2011 (সোমবার) থেকে 15 April'2011 (শুক্রবার), তত্ত্ব পরীক্ষার. ইনস্টলেশনের সহজলভ্যতা সত্ত্বেও, তত্ক্ষণাত্, বেশ কিছু সংখ্যক নজরদারি রয়েছে যা আরো বিশদ বিবেচনায় উপযুক্ত, উদাহরণস্বরূপ, মূল লাইনের ভাসাটি ঠিক করার উপায়। কেউ এটা দৃঢ়ভাবে ঠিক করতে পছন্দ করে, কেউ স্লাইডিং সমাবেশের কাছাকাছি থাকে, আমি সাধারণত সার্বজনীন সংস্করণটি পছন্দ করি, যা প্রয়োজনে, যদি প্রয়োজন হয়, তাহলে সহজেই একটি টাইপ থেকে অন্য কোনও স্ন্যাপ রূপান্তর করতে পারেন।\nপাইন কাঠ (Fig। 52) তাপ তাপ বিকিরণ দ্বারা রজন প্রাপ্ত একটি নির্দিষ্ট শিল্পে ঘনীভূত হয় - রজন-টারপাইন উত্পাদন (tar)। যখন 100-200 ডিগ্রি সেলসিয়াসের তাপমাত্রায় তাপমাত্রায় উত্তপ্ত উত্তাপের কাঠের তাপ উত্তোলন করা হয় তখন টারপারিন এবং জল বাষ্পটি 200-250 ডিগ্রি সেলসিয়াস-রজনে এবং তাপমাত্রায় আরও বৃদ্ধি পায় - কাঠের শুষ্ক দ্রবীভূতকরণের পণ্যগুলি। আনুমানিক 70 কিলোগ্রাম কয়লা, 33.8 কিলোগ্রাম নির্গমনশীল তল, 14.8 কিলোগ্রাম টারুরপাইন এবং অন্যান্য পণ্যগুলি 300 কেজি ওজনের ঘন মিটারের ঘন মিটার থেকে আলাদা হয়।\nSuper FNF পরিবর্তন করতেঃ old number স্পেস -New number Send 2888 রৈখিক রোলিং গাইড দ্বারা পরিচালিত; এসি সর্বাধিক মোটর এবং বল স্ক্রু জোড়া ফরেক্স-ট্রেডিং দ্বারা চালিত\nবার্ষিক সাধারণ সভার সময় এগিয়ে আসছে এবং ভালো লভ্যাংশ প্রদানের সম্ভাবনা/ ব্যবসায়ের ক্ষেত্রে ক্রমবর্ধমান ফরেক্স-ট্রেডিং সফলতা। অ্যান্টিবায়োটিক দীর্ঘায়িত ব্যবহার। ঔষধ বা মাদক একটি পার্শ্ব প্রতিক্রিয়া হিসাবে।\nপুনঃতফসীল কোন বাধ্যতামূলক বিষয় নয়। গ্রাহকগণ ইচ্ছাকৃতভাবে বা সামর্থ থাকা সত্ত্বেও কোন পাওনা পরিশোধ করতে বিলম্ব করলে এটা একটা জুলুম। তাদেরকে পুনরায় সময় দিলে এরা ব্যাংকের জন্য ক্ষতিজনক হয়ে বসে। এমতাবস্থায় তাদের বিরুদ্ধে পাওনা আদায়ের জন্য তড়িৎ ব্যবস্থা গ্রহণ না করা দায়িত্বহীনতা এবং আমানতদারিতার খেলাফ। অপরদিকে ব্যবস্থা নিলে উক্ত লেনদেনে যেমন ব্যাংকের ক্ষতির পরিমাণ হ্্রাস পায় তেমনি অন্যান্য গ্রহীতারাও সতর্ক হয়ে যায়। ফর্ম সঙ্গে উপস্থাপিত সংখ্যা বিন্যাস ভাসমান বিন্দু ফর্ম আছে।


তাবিথ এবারও বিএনপির প্রার্থী?\nDecember 8, 2017 জাতীয় 133 Views\nদলের স্থায়ী কমিটি ও ভাইস চেয়ারম্যান পদের চারজন নেতার সঙ্গে কথা বলে জানা গেছে, গতবারের মেয়র পদপ্রার্থী তাবিথ আউয়ালকে এবারও প্রার্থী করা হতে পারে। তাবিথ বিশিষ্ট ব্যবসায়ী ও বিএনপির ভাইস চেয়ারম্যান আবদুল আউয়াল মিন্টুর বড় ছেলে। তবে সিটি নির্বাচনে প্রার্থিতা নিয়ে এখন পর্যন্ত দলের কোনো পর্যায়ে আলোচনা হয়নি।\n২০১৫ সালে ঢাকা উত্তর সিটির নির্বাচনে তাবিথ আউয়াল প্রয়াত মেয়র আনিসুল হকের প্রধান প্রতিদ্বন্দ্বী ছিলেন। তিনি ‘বাস’ প্রতীক নিয়ে প্রতিদ্বন্দ্বিতা করে প্রায় তিন লাখ ভোট পান। যদিও ভোট শুরুর তিন ঘণ্টার মাথায় নির্বাচন বর্জনের ঘোষণা দিয়েছিল বিএনপি।\nজানতে চাইলে বিএনপির স্থায়ী কমিটির সদস্য আমীর খসরু মাহমুদ চৌধুরী প্রথম আলোকে বলেন, ‘নির্বাচন দিলে বিএনপি অংশ নেবে। আমাদের গতবারের প্রার্থীও আছেন। আবার নতুন অনেকেও আগ্রহী। নির্বাচনের প্রক্রিয়া শুরু হলে এ নিয়ে সিদ্ধান্ত হবে।’\nএ বিষয়ে জানতে চাইলে আবদুল আউয়াল মিন্টু প্রথম আলোকে বলেন, ‘নির্বাচন হবে? বিএনপি কি প্রার্থী বদলাবে? আমি এর কিছুই জানি না।’


প্রেস নারায়ণগঞ্জ: বিশ্বসেরা ফুটবলার লিওনেল মেসি পড়েছেন বাংলাদেশের নারায়নগঞ্জের একটি স্কুলে, তাও বাংলাদেশি নায়ক সাকিব খানের সাথে! কী বিশ্বাস হচ্ছে না তো! -জনপ্রিয় সার্চ ইঞ্জিন গুগল কিন্তু এমন উদ্ভট তথ্যই জানাচ্ছে।\nঅপরদিকে শাকিব খানের আদি নিবাস গোপালগঞ্জ জেলার মুকসুদপুর উপজেলায়। তার বাবা আব্দুর রব ছিলেন একজন সরকারি কর্মচারী। বাবার চাকরির সুবাদে তার শৈশব কৈশোর থেকে বেড়ে ওঠা নারায়ণগঞ্জ জেলায়। পড়াশুনা করেছেন নারায়ণগঞ্জের গোদনাইল এলাকার একটি স্কুলে।\nতবে জনপ্রিয় সার্চ ইঞ্জিন গুগল বলছে, নারায়ণগঞ্জের একটি প্রাথমিক বিদ্যালয়ে পড়াশোনা করেছিলেন মেসি। তাও প্রাথমিক বিদ্যালয়ে তার সহপাঠী সুপারস্টার শাকিব খান।\nগুগলের সার্চবারে গিয়ে ‘where did lionel messi study’, ‘lionel messi study’, ‘lionel messi school’, ‘lionel messi education’ ইত্যাদি লিখে সার্চ দিলে সবার প্রথমেই গুগল যে তথ্যটি দেখাচ্ছে তা হলো, ‘মেসি বাংলাদেশের নারায়ণগঞ্জের একটি প্রাথমিক বিদ্যালয়ে বাংলাদেশি সুপারস্টার শাকিব খানের সঙ্গে পড়াশোনা করেছেন’।\nসকলেই জানেন, এই দুটি তথ্যের কোনোটিই সত্যি নয়। তবে কেনো গুগল সার্চ ইঞ্জিনে এই প্রশ্ন লিখে খোঁজ করলে সবার ওপরে এই তথ্য আসে?\nএই বিষয়টি বুঝতে হলে আমাদের সবার আগে গুগল সার্চ ইঞ্জিনের কাজ করার কৌশল সম্পর্কে জানতে হবে।\nঅন্যান্য সার্চ ইঞ্জিনের মতো গুগলও সার্চ দেওয়া তথ্য খুঁজে বের করতে ‘spiders’ বা ‘crawlers’ নামে স্বয়ংক্রিয় প্রোগ্রাম ব্যবহার করে। এই প্রোগ্রামগুলো ইন্টারনেটে ছড়িয়ে থাকা অজস্র ওয়েবসাইট ও ওয়েবপেইজে ঘুরে ঘুরে বিভিন্ন তথ্য সংগ্রহ করে গুগলের ‘ইনডেক্সে’ জমা করে রাখে। এরপর কোন ব্যক্তি যখন গুগলে কোন কিছু জানতে সার্চ দেন তখন গুগল পুরো ইন্টারনেট না ঘেঁটে দ্রুততম সময়ে ওই ইনডেক্স থেকে একটি ফলাফল দেখিয়ে দেয়।\nকিন্তু এই প্রক্রিয়াটি মোটেও নির্ভুল নয়। যার জ্বলজ্বলে উদাহরণ মেসি ও রোনালদো সম্পর্কে এমন উদ্ভট তথ্য। গুগল এই তথ্যটি সবার ওপরে দেখিয়েছে কারণ, প্রশ্নোত্তর বিষয়ক জনপ্রিয় ওয়েবসাইট Quora তে কেউ একজন মজার ছলে মেসি-রোনালদোর পড়াশোনা বিষয়ক এক প্রশ্নের জবাবে এই তথ্য লিখে রেখেছে।


করোনায় মৃত্যু হলে ঠাঁই হবেনা প্রতিষ্ঠিত শ্মশানে! আভিযোগ কুসংস্কারের কাছে আত্মসমর্পণ সরকারের - The Kharagpur Post\nHome এখন খবর করোনায় মৃত্যু হলে ঠাঁই হবেনা প্রতিষ্ঠিত শ্মশানে! আভিযোগ কুসংস্কারের কাছে আত্মসমর্পণ সরকারের\nকরোনায় মৃত্যু হলে ঠাঁই হবেনা প্রতিষ্ঠিত শ্মশানে! আভিযোগ কুসংস্কারের কাছে আত্মসমর্পণ সরকারের\nনিজস্ব সংবাদদাতা: করোনা নিয়ে সচেতনতার বদলে ভীতি আর কুসংস্কারই বাড়ছে এবং সেটা বাড়ছে খোদ কলকাতার মত মহানগরেই। করোনায় মৃত রোগীর দেহ বৈদ্যুতিক চুল্লিতে পোড়ালেও নাকি আশেপাশের বাতাসে ছড়িয়ে পড়বে কালান্তক মারণ ভাইরাস। এমনই অবৈজ্ঞানিক যুক্তিতে ভর দিয়ে রাজ্যে করোনায় মৃত প্রথম রোগীর শেষকৃত্য নিমতলা শ্মশানঘাটে করতে বাধা দেন স্থানীয় বাসিন্দারা। পরে কলকাতা পুলিশ ও প্রশাসনের হস্তক্ষেপে ঘন্টা তিনেক বাদে দাহ হলেও পরবর্তীতে ফের এমন অশান্তি রুখতে বড়মাপের সিদ্ধান্ত নিল কলকাতা পুরসভা।\nঠিক হয়েছে এবার থেকে করোনায় আক্রান্ত কোনও রোগীর মৃত্যু হলে ধাপায় দাহ ও পূর্ব কলকাতার বাগমারি কবরস্থানে শেষকৃত্য সম্পন্ন হবে। ধাপায় পুরসভার জঞ্জালের ডাম্পিং গ্রাউন্ডে যেখানে দাবিহীন দেহ পুলিশের ব্যবস্থাপনায় দাহ করা হয় সেখানেই করোনায় ফের মারা গেলে শেষকৃত্যের ব্যবস্থা হচ্ছে। আর বাগমারির কবরস্থানের ভিতরেই আলাদা জায়গা ঘিরে দেওয়া হচ্ছে। মুসলিম সম্প্রদায়ের মৃতকে সেখানে সমাধিস্থ করা হবে বলে মেয়র জানিয়েছেন।\nএপ্রসঙ্গে কলকাতার মেয়র ফিরহাদ হাকিম বলেন, ‘ইলেকট্রিক চুল্লিতে দেহ দাহ হলে করোনা কেন, অন্য কোনও জীবাণু থাকে না। আবার মাটির নিচে কোনও দেহ চলে গেলে সেখানেও সম্পূর্ণ নিষ্ক্রিয় হয়ে পড়ে করোনা ভাইরাস। বিশ্ব স্বাস্থ্য সংস্থার গাইড লাইন পুরসভা মানছে।’ পুরসভা সূত্রে খবর, ৬৫০ ডিগ্রি সেলসিয়াসের বেশি তাপমাত্রায় কলকাতার সমস্ত শ্মশানেই দাহ হয়ে থাকে। যেখানে মাত্র ৫২ ডিগ্রি উঠলেই করোনা পুরোপুরি নিষ্ক্রিয় হয়ে যায়। তাই যে বা যাঁরা সেদিন নিমতলা শ্মশানঘাটের চুল্লিতে দেহ পোড়ালে স্থানীয় জনপদে করোনা ছড়িয়ে পড়বে ভেবেছিলেন তাঁদের ‘হুজুগে ও গুজব সৃষ্টিকারী’ বলে কটাক্ষ পুরকর্তাদের। আর মৃতদেহ মাটির নিচে গেলে যে ভাইরাসটি নিষ্ক্রিয় হয়ে পড়ে তার প্রমাণ চিন বা ইরানে করোনায় গণকবর দেওয়া হয়েছে।\nমেয়র জানান, বাংলা বা দেশে করোনায় আর কোনও মৃত্যু হোক আমরা চাই না। কিন্তু, বিশ্ব স্বাস্থ্য সংস্থার নির্দেশ মেনেই সমস্ত শেষকৃত্য সম্পন্ন করা হবে। সেদিন আইসিএমআরের গাইডলাইন মেনে দমদমের প্রৌঢ়ের দাহ সমাপ্ত হওয়ার পর গোটা চুল্লিটি বিশেষভাবে স্যানিটাইজ করা হয়।\nনিমতলা শ্মশানে করোনায় প্রথম মৃত রোগীর শেষকৃত্য নিয়ে যে চরম অশান্তি হয়েছিল, তা সামাল দেওয়ায় পুরসভার স্বাস্থ্য কর্মীদের বিশেষ স্বীকৃতি দেওয়ার কথা ঘোষণা করেছিলেন ডেপুটি মেয়র অতীন ঘোষ। কারণ, সেদিন বাসিন্দাদের হুমকি ও সহকর্মীদের একাংশের উসকানি উপেক্ষা করে দুই স্বাস্থ্যকর্মী দমদমের ওই প্রৌঢ়ের দেহ দাহ করেন। বুধবার সেই দুই কর্মীকে পুরসভার তরফে আড়াই হাজার টাকা ও বিশেষ স্বীকৃতির শংসাপত্র তুলে দেন স্বাস্থ কর্তারা। ধাপায় শেষকৃত্য সম্পন্ন করার জন্য বিশেষ টিমও তৈরি হয়েছে।\nএখন প্রশ্ন হল প্রশাসন যদি সব জেনেও এই অবৈজ্ঞানিক, কুসংস্কারের কাছে মাথা নত করে তবে তার ভয়ংকর প্রতিক্রিয়া হবে গ্রামে। সম্প্রতি এর নিদর্শন মিলেছে পূর্ব মেদিনীপুরে। ভিন রাজ্যের এক যুবক মানসিক অবসাদে আত্মহত্যা করার পর তার পরিবার সেই দেহ নিয়ে এলে গ্রামবাসীরা তার করোনা হয়েছিল এবং সেই কারনেই সে মানসিক অবসাদে ফাঁসি নিয়েছে এই অজুহাত তুলে গ্রামের দুটি শ্মশানে পোড়াতে দেয়নি। পরিবারকে মৃতদেহ আনার পর ৩৬ঘন্টা প্রশাসনের দ্বারস্থ হয়ে পড়ে রইতে হয়েছিল। এরপর করোনাতে কারও মৃত্যু হলে বা না হলেও যদি তাঁর করোনাতে মৃত্যু হয়েছে এমন গুজব কেউ তুলে দেয় তবে তাঁর সৎকার করাই মুশকিল হয়ে পড়বে।


সরকার নারীদের স্বাবলম্বী করার জন্য বিভিন্ন প্রকল্প বাস্তবায়ন করছে-মৎস্য ও প্রাণিসম্পদ মন্ত্রী সরকার নারীদের স্বাবলম্বী করার জন্য বিভিন্ন প্রকল্প বাস্তবায়ন করছে-মৎস্য ও প্রাণিসম্পদ মন্ত্রী – Muktinews24\nসরকার নারীদের স্বাবলম্বী করার জন্য বিভিন্ন প্রকল্প বাস্তবায়ন করছে-মৎস্য ও প্রাণিসম্পদ মন্ত্রী\nপ্রকাশ রবিবার, ৮ মে, ২০২২, ১২.২৭ পিএম\nমুক্তিনিউজ২৪.কম ডেস্কঃ প্রধানমন্ত্রী শেখ হাসিনার নেতৃত্বাধীন সরকার নারীদের স্বাবলম্বী করার জন্য বিভিন্ন প্রকল্প বাস্তবায়ন করছে বলে জানিয়েছেন মৎস্য ও প্রাণিসম্পদ মন্ত্রী শ ম রেজাউল করিম।আজ পিরোজপুরের নেছারাবাদ উপজেলা পরিষদ মিলনায়তনে মৎস্য ও প্রাণিসম্পদ মন্ত্রণালয় বাস্তবায়নাধীন উপকূলীয় চরাঞ্চলে সমন্বিত প্রাণিসম্পদ উন্নয়ন প্রকল্পের অবহিতকরণ সভায় প্রধান অতিথির বক্তব্যে মন্ত্রী এ কথা জানান।মন্ত্রী বলেন, প্রধানমন্ত্রী শেখ হাসিনা চান এদেশের একজন নারীও যেন অসহায় না থাকে। তিনি নারীর ক্ষমতায়ন চান। তিনি চান নারী অপরের দয়া-দাক্ষিণ্যের জন্য বসে থাকবে না। তিনি চান পরনির্ভরশীল না থেকে নারীরা স্বাবলম্বী হবে। সে লক্ষ্য নিয়ে সবাই মিলে কাজ করে যাচ্ছি।মন্ত্রী আরো বলেন, নারীদের ভাগ্য পরিবর্তনের জন্য শেখ হাসিনা একের পর এক প্রকল্প গ্রহণ করছেন। উপকূলীয় চরাঞ্চলে সমন্বিত প্রাণিসম্পদ উন্নয়ন প্রকল্প এমনই একটি প্রকল্প। এ প্রকল্পের আওতায় বিতরণকৃত প্রাণিসম্পদ উপকরণ হাঁস, মুরগি, ভেড়া প্রান্তিক নারীদের স্বাবলম্বী করে তুলবে, অর্থনৈতিকভাবে সমৃদ্ধ করবে।\nনেছারাবাদ উপজেলা নির্বাহী কর্মকর্তা মোঃ মোশারেফ হোসেনের সভাপতিত্বে সভায় সাবেক সংসদ সদস্য অধ্যক্ষ মোঃ শাহ আলম, বরিশাল জেলা প্রাণিসম্পদ কর্মকর্তা ডা. মোঃ নূরুল আলম, পিরোজপুর জেলা প্রাণিসম্পদ কর্মকর্তা ডা. তরুন কুমার সিকদার, নেছারাবাদ উপজেলা পরিষদ চেয়ারম্যান আব্দুল হক এবং আওয়ামী লীগ ও অঙ্গসংগঠনের স্থানীয় নেতৃবৃন্দ উপস্থিত ছিলেন।এর আগে মন্ত্রী নেছারাবাদের অসহায় ও দুস্থ মানুষদের মাঝে প্রধানমন্ত্রী শেখ হাসিনার উপহারের শুকনো খাবার বিতরণ করেন। পরে মন্ত্রী একই উপজেলার দক্ষিণ কৌরিখাড়া লঞ্চঘাটে বিআইডব্লিউটিএ স্থাপিত নতুন পন্টুন উদ্বোধন করেন।


বিএনপি কি বিলুপ্তির পথে! » স দা লা প\n« গাজার যুদ্ধে আসলে জিতল কে?\nIsraeli-Palestinian Negotiations – to what end? »\nবিএনপি কি বিলুপ্তির পথে!\nএই প্রশ্নটা মাথায় ঘুরছে অনেকদিন। বাংলাদেশের রাজনীতি শুধু না – কানাডার রাজনীতি খুব গভীর ভাবে লক্ষ্য করছি বেশ কিছু কাল ধরে। রাজনীতি থেকে কোন দলের বিলুপ্তির ঘটনা খুবই স্বাভাবিক। কানাডায় গত বিশ বছরে প্রধান প্রধান চারটা দল ক্ষুদ্র থেকে ক্ষুদ্রতর হয়ে যাচ্ছিলো – তখন লিবারেল পার্টি একছত্র ভাবে রাজত্ব করেছে। ট্রুডো থেকে শুরু করে জ্যা ক্রেতিয়ে পর্যণ্ত। জ্যা ক্রেতিয়ে একটানা দশ বছর লিবারেলকে ক্ষমতায় রেখেছিলেন। তারপর ছোটছোট দলগুলো এক হয়ে ধীরে ধীরে লিবারেলের প্রতিদ্বন্দী হয়ে উঠে। প্রথমবার এই জোট কানাডিয়ার এলায়েন্স নাম নিয়ে ব্যর্থ হয়ে ক্ষমতায় যেতে। তখন আরো দলকে টেনে এনে তৈরী করে কনজাভেটিব পার্টি। স্টিফেন হারপারের বলিষ্ট নেতৃত্ব সেই দলকে ক্ষমতায় রেখেছে দশ বছর আর লিবারেল হয়েছে তৃতীয় শক্তি – যাই হোক সেই তুলনা বাংলাদেশের সাথে করা কতটা যৌক্তিক হবে সেইটাও বিবেচ্য বটে। কারন কানাডায় শুধু জনগনের ভোটে সরকার নির্বাচিত হয়। আর বাংলাদেশে ক্ষমতায় যাওয়ার জন্যে জনগনের ভোটটা শুধু একটা উপকরন মাত্র – সেখানে অনেক শক্তিকে তুষ্ঠ করে একটা দল ক্ষমতায় যেতে পারে।\nবাংলাদেশের বিষয়ে দল বিষয়ক কথাগুলো একই ভাবে হয়তো প্রযোজ্য হবে। সেখানে শক্তিশালী দল – যারা পাকিস্তানের স্বাধীনতার নেতৃত্ব দিয়েছিলো কিন্তু সাধারনের মনোভাব বুঝতে অক্ষম হয়ে যায় নেতৃত্ব। ফলে দ্রুতই জনবিচ্ছিন্ন হয়ে পড়ে এবং এক সময় ভুল রাজনীতিতে জনগনের মতামতের বিরুদ্ধ অবস্থান নেয় – পরাজিত হয় যুদ্ধের মাধ্যমে এবং বিলুপ্ত হয়ে যায়। তেমনি ন্যাপ নামে একটা বিরাট দল তাদের নীতি আদর্শে জনমত প্রতিফলিত করতে ব্যর্থ হয় – বিশেষ করে ধর্মের প্রতি দূর্বল জনগোষ্ঠীর কাছে তারা ধর্মহীন হিসাবে পরিচিত হয়ে এক সময় বিলুপ্ত হয়ে যায়। জাসদের কথা বলা যায় তারাও ভুল রাজনীতি এবং সন্ত্রাসকে তাদের মুল পথ হিসাবে গ্রহনের কারনে এক সময় বিলুপ্ত হওয়ার পথে চলে যায় এবং তাদের জন্মশত্রুর সাথে আতাত করে ক্ষমতা ভাগ নিয়ে নাম সর্বস্ব হয়ে টিকে আছে। এইগুলো এক সময় ছিলো বড় দল। তদের জনসমর্থন ছিলো। কিন্তু তাদের ভুল কর্মনীতির কারনে এক সময় মঞ্চ থেকে বিদায় নিতে হয়েছে।\nকিন্তু পৃথিবীতে কারো জন্যে জায়গা খালি থাকে না। জিয়াউর রহমান স্বাধীনতার পর রাজনীতি যে ডানপন্থীদের বিরাট শুণ্যতা সৃষ্টি হয়েছিলো তা ব্যবহার করে একটা দল তৈরী করে – যা মুল ধারা মধ্যমপন্থাকে অনুসরন করার কারনে বিপুল জনপ্রিয়তা পায়। তারা তাদের নীতি আদর্শে ডান বাম মধ্যম সকল সমর্থকদের জন্যে জায়গা করে দিয়েছিলো। তখন বাংলাদেশের জন্মের নেতৃত্বদানকারী দল আওয়ামীলীগের বামঘেষা নীতির কারনে এক রকমের কোনঠাসা হয়ে গিয়েছিলো। একটা মধ্যমপন্থা এবং আধুনিক দল হিসাবে যুবসমাজের প্রথম পছন্দের দল হিসাবে বিএনপিকে দেখা হতো।\nসেই যুব সমাজের আশার আকাংখার দলের নেতারা এক সময় সম্পদশালী হয়ে উঠেছে নানান ভাবে আর তারাও বয়সের ভারে নূজ্যমান – তখন তাদের নেতৃত্বে যুবসমাজের প্রতিনিধি যেভাবে আসার কথা ছিলো তা আসেনি। নীতিহীনতা আর আরেক স্বৈরশাসকের প্রলোভনে বিএনপির যুব নেতৃত্বের একটা বড় অংশই হারিয়ে যায় অথবা জাতীয় পার্টিতে চলে যায়। ফলে বিএনপি মুলত প্রবীনদের নেতৃত্বের উপরই নির্ভর করতে হয়। এক সময় প্রবীন নেতারা হয় নিষ্ক্রিয় অথবা দল থেকে চলে যায় বা বিদায় করে দেওয়া হয় এবং সেখানে তাদের জায়গায় নানান ধরনের পেশা থেকে অবসরগ্রহনকারী প্রবীনদেরই নিয়ে আসা হয় আর অন্যান্য শূন্যস্থানগুলো নানান দলবদলকারীদের দিয়ে পুরন করা হয়। ফলে জন্মলগ্ন থেকে যুবসমাজের কাছে যে কারনে আকর্ষনীয় ছিলো দলটি সেই আবেদন হারায়। ফলাফল দল নিবেদিত প্রান কর্মীর অভাবে পড়ে কিন্তু তাদের সমর্থকের সংখ্যা কিন্তু কমেনি।\nবলতে গেলে বিএনপির নেতৃত্ব প্রকৃতপক্ষে সমর্থক এবং কর্মীদের থেকে বিচ্ছিন্ন। দলের "হাইকমান্ড" থেকে নির্দেশ আসে তা তাদের পালন করতে হয় রোবটের মতোই – ফলে উদ্যোমের ঘাটতি দেখা যায়। এক সময় জিয়াউর রহমানের পুত্র তারেক রহমানের বিষয়ে দলের যুবসমাজ আশাবাদী হলেও তার রাজনৈতিক প্রজ্ঞা এবং ভুল কর্মনীতি – বিশেষ করে কর্মী এবং সমর্থকদের মতামতকে বুঝতে ব্যর্থতা তাকেও রাজনীতি থেকে এক রকম বিদায় নিয়েই যেতে হয়। প্রকৃতপক্ষে তারেক রহমানের কর্মকান্ডের কারনে জনমনে তার যে প্রতিচ্ছবি তৈরী হয়েছে তা দলের জন্যে একটা বোঝাই বলা যায়। তারেককে দেশে ফিরিয়ে আনা এবং তাকে দেশে রাজনীতি সক্রিয় করার জন্যে বিএনপিকে একটা বিরাট প্রতিকূলতা অতিক্রম করতে হচ্ছে – কারন সাধারন কর্মীদের মাঠ পর্যায়ে তারেকের পক্ষে দাড়ানোর নৈতিক শক্তি সঞ্চয় করা কঠিন। ফলে বিএনপি যতই তারেকের বিষয়ে মনযোগী হবে ততই কর্মীদের মাঝে দ্বিধার জন্ম নেবে।\nএখন আসা যায় বিএনপি রাজনৈতিক ভুল গুলো প্রসংগে। যখন যুদ্ধাপরাধীদের রক্ষায় জামায়াত মরিয়া হয়ে সারা দেশে তান্ডব চালাচ্ছিলো তখন বি্এনপি তাদের মুল দাবী "তত্ত্বাবধায়ক সরকার"পুর্নবহালের দাবীতেও আন্দোলন করছিলো। তাদের মিত্র জামায়াত একদিকে তত্ত্ববধায়ক অন্যদিকে যুদ্ধাপরাধী রক্ষার আন্দোলনে সমান তালে সন্ত্রাস চালাচ্ছিলো। ফলে জনগনকে বিপক্ষদল সহজেই বিভ্রান্ত করতে পেরেছে আসলে বিএনপিই সন্স্রাসী কর্মকান্ড চালাচ্ছে অথবা সমর্থণ দিচ্ছে। মিডিয়াতে যখন মানুষের আগুনে ঝলসানো দেহগুলো দেখানো হচ্ছিলো – তখন মানুষের কাছে ভোটের চেয়ে জীবনের মূল্য অনেক বেশীই মনে হচ্ছিলো। সবচেয়ে বড় সমস্যা ছিলো – বিএনপি তাদের বক্তব্য পরিষ্কার করতে ব্যর্থ হয়েছে। আওয়ামীলীগ সরকারের পদত্যাগের পর কি ধরনের সরকার হবে তার কোন রূপরেখা বিএনপি থেকে মানুষ পায়নি যার উপর নির্ভর করে সবাই আন্দোলনে ঝাপিয়ে পড়তে পারবো। প্রকৃত সত্য হলো – দেশের ভোটরদের সংখ্যাগরিষ্টই পরিবর্তন চাচ্ছিলো এবং বিএনপির জোটই ক্ষমতায় যাওয়ার দাবীদার ছিলো। অনেকগুলো ঘটনা – যেমন শাপলার অভিযান, পদ্মা সেতু, আর মন্ত্রীদের দূর্নীতি ইত্যাদি ছাড়াও ছাত্রলীগের টেন্ডারবাজী মানুষের মাঝে সরকার সম্পর্কে নেতিবাচক প্রভাব ফেলছিলো। কিন্তু একটা টার্নিং পয়েন্টে এসে বিএনপি বিরাট একটা ভুল করে সব কিছু নষ্ট করে দিয়েছে।\nমিডিয়া এবং যোগযোগের উন্নত প্রযুক্তির যুগে মানুষ আশা করতেই পারে একটা ডায়নামিক লিডারশীপের – কিন্তু প্রকাশ্য জনসভায় খালেদা জিয়া যখন ঘোষনা দিলেন যে ৪৮ ঘন্টার মধ্যে যদি সংলাপ না ডাকা হয় তবে ৪৮ ঘন্টা পর থেকে তিনদিনের হরতাল। এই সুযোগ কাজে লাগিয়ে নিশ্চিত হয়েই শেখ হাসিনা ফোন করে খালেদা জিয়াকে সংলাপের আহ্বান জানায়। খালেদা নেতৃত্ব সত্যই সেই দিন পরীক্ষা পড়ে যায়। প্রথমত টেলিফোন নিয়ে নাটক, পরে টেলিফোনে ঝ্গড়া সবই আওয়ামীলীগ না চাইতেই জলের মতো পেয়ে যায়। খালেদা জিয়া প্রকৃতপক্ষে দূর্বল নেতৃত্বের প্রদর্শন করে হরতালের কর্মসূচীতেই স্থির থাকলেন। যদি খালেদা জিয়া সংলাপের জন্যে হরতাল বাতিল করে দিতেন তবে উনার পক্ষে জনমত থাকতো এবং বলাই বাহুল্য সংলাপ ব্যর্থ হতো এবং বিএনপি একটা আন্দোলনে শক্ত কারন পেয়ে যেতো। যতটুকু জানি – এই দ্বিধাদ্বন্ধ ছিলো দ্বৈত নেতৃত্বের কারনে – লন্ডন থেকে এক ধরনের নির্দেশ আসতো নেতাদের কাছে আর খালেদা জিয়া আরেক ধরনের নির্দেশ দিতেন। এক সময় ঢাকার নেতারও টেলিফোন বন্ধ রাখা শুরু করে দিয়েছিলো।\nআরেকটা বিষয় হলো নেত্ববৃন্দের কাপুরুষতা এবং হিপোক্রসী। নেতার লুকিয়ে হাইকোর্টে গিয়ে জামিনের নাটক কর্মীদের মনে একটা হতাশার জন্ম দিয়েছে তার প্রমান হলো মার্চ ফর ডেমোক্রেসী ফ্লপ হওয়া। সারা দেশ থেকে লোক আসা বন্ধ করার পরও শুধু ঢাকা এবং আশপাশ থেকে কয়েক লক্ষ মানুষের সমাবেশ করা কোন বিষয়ই না। কিন্তু মানুষ আসলে আন্দোলনে আশা হারিয়ে ফেলেছিলো নানান কারনে – তার মধ্যে উল্লেখ্য হলো শিবিরের সন্ত্রাসী কর্মকা্ন্ড – যা সাধারন মানুষ কোন ভাবেই মেনে নিতে পারেনি।\nঅবশেষে নির্বাচনে না যাওয়া একটা বিরাট ভুল ছিলো। বিএনপি জামায়াত নির্বাচন বন্ধ করার জন্যে যে শক্তি ব্যয় করেছে সেই শক্তি ব্যয় করলে হয়তো নির্বাচনের ফলাফল তাদের পক্ষেই নিতে পারতো। যেমনটা দেখা গেছে ৭০ এর নির্বাচনে – যেখানে পুরো প্রশাসন এবং ডানপন্থী সকল দল এক হয়েও আওয়ামীলীগের বিজয় থামাতে পারেনি – বলতে গেলে বলতে হয় সেই নির্বাচনে আওয়ামীলিগের বিরোধীরা ভোটই দিতে পারেনি – কারনে শেখ মুজিবুর রহমান ভোটকে একটা আন্দোলনের কর্মসূচী হিসাবে্‌ই কর্মীদের কাছে উপস্থাপন করেছিলেন।\nভোট বন্ধের নামে জামায়াত আর বিএনপির কর্মীরা যে পরিমান সন্ত্রাস এবং ক্ষয়ক্ষতি করেছে তা জনগনের কাছে ছিলো দুঃস্বপ্নের মতোই – তাই যেনতেনো ভাবে নির্বাচন শেষ করে যখন সরকার গঠিত হলো -তখন জামায়াতের স্ট্রাইকিং ফোর্স আর বিএনপির মারমুখী কর্মী বাহিনী রীতিমতো হওয়ায় মিলিয়ে গেলো। বিএনপি পুরোপুরি পরাজিত হয়ে কাগুজে বাঘের মতোই নানান ধরনের আন্দোলনের হুমকী দিয়ে যাচ্ছে যা রীতিমতো কৌতুকের কারনই হয়ে উঠছে।\nএখন আবার বিএনপি আন্দোলনের কথা বলছে – তীব্র আন্দোলনের দিনতারিখ ঠিক করার জণ্যে মিটিং করছে। কিন্তু তাদের মুল মিত্র জামায়াতের বিষয়টা রহস্যময় হয়ে উঠছে দিনে দিনে। সর্বশেষ ঘটনা ছিলো নিজামী রায় ঘোষনা তারিখে জামায়াতের হরতাল না ডাকা এবং রহস্যময় কারনে নিজামী রায় ঘোষনা স্থগিত হওয়ার পর বিএনপির আন্দোলনের হুমকীর সাথে জামায়াতে সুর মেলার চিরাচরিত রীতি ভংগে করার বিষয়টি সকলের কাছে রহস্যময় মনে হয়েছে।\nশেষ কথাটা হলো – বাংলাদেশে ডানপন্থী ভারতবিরোধী রাজনীতির সমর্থক কিন্তু কমেনি। প্রশ্ন হলো সেই শক্তির নেতৃত্ব কে নেবে? বিএনপি কি পারবে তাদের ডায়নামিক নেতৃত্ব দিয়ে আবার সেই শক্তিকে সংগঠিত করে আওয়ামীলীগকে ক্ষমতাচুত্য করতে অথবা পরবর্তী নির্বাচনে বিজয়ী হতে – নাকি জামায়াত সেই নেতৃত্বের দিকে ভাগ বসাবে অথবা তৃতীয় কোন শক্তি এসে এই শক্তিকে নতুন ভাবে সংঘঠিত করে আবাররো ক্ষমতায় যেতে। ভবি্ষ্যতে দিকে তাকিয়ে থাকছি দেখার জন্যে। তবে বিএনপি যে ধারায় বিশেষ করে বয়স আর সম্পদে ভারে নূজ্যমানদের দিয়ে "হাইকমান্ড"ভিত্তিক দল চালানো চেস্টা করতে – তা দিয়ে আন্দোলনের নামে সাধারনের জীবনযাত্রা ব্যহত করার চেষ্টা ছাড়া তেমন কিছু করতে পারবে বলে মনে করছি না। কোন কোন সময় আপোষহীনতা টিকে থাকার জন্যে জরুরী তবে রাজনীতিতে কৌশল এবং বুদ্ধিমত্তার খেলাটাই সবচেয়ে বেশী গুরুত্বপূর্ন। বিপক্ষ দলে ফাঁদে পা না দিয়ে বিপক্ষ দলকে ফাঁদে ফেলার জন্যে চাই বুদ্ধি এবং শক্তির জন্যে চাই সঠিক নেতৃত্ব।\nআশংকার বিষয় হলো – বিএনপি খালেদা জিয়া ব্যক্তিগত লাভক্ষতির কথা বিবেচনা করে যদি কর্মসূচী নিয়ে ব্যস্ত হয় – জনমানুষের কাছে একটা আশাবাদী কর্মসূচী এবং সেই কর্মসূচী বাস্তবায়নের মতো নেতৃত্ব দিতে ব্যর্থ হয় তবে বর্তমান সরকারকে যেভাবে বিএনপি মেনে নিয়েছে – মানুষও তাকে মেনে নিয়েই স্বস্তিতে থাকাটাকেই বেশী পছন্দ করবে। বিএনপির মাঝে এখনও তেমন পরিবর্তণের লক্ষন দেখা যাচ্ছে না বলেই আশংকা করছি হয়তো আগামী পাঁচ বছরের মাঝে ক্ষমতায় যেতে ব্যর্থ হলো হয়তো বিএনপি বিলুপ্তি দিকে এগুবো। কারন গত পাঁচ বছরে আওয়ামীলীগ যে ভুল গুলো করেছে তা তারা শুধরানো যথেষ্ট সময় পাবে এবং জনমনে আবারো আরেকটা দিনবদলের স্বপ্ন পুতে দিতে পারবে বলেই মনে করি। তখন হয়তো মানুষ বিকল্প আরেকটা কেন্ত্র খুঁজবে এবং জামায়াত হয়তো সেই পরিকল্পনায় এগুচ্ছে।\nTags: বিএনপি জামায়াত\nআগস্ট ১৬, ২০১৪ at ৮:৩৫ পূর্বাহ্ণ\t(UTC 6) Link to this comment\nধন্যবাদ মুনিম ভাই --\nএই দর্শন কোন অর্থই বহন করে না যদি না মানুষ তা ধারন করে। আমার মনে হয় না যে এই বিভাজন আমাদের জেনারেশনের পর আর থাকবে। তবে এন্টি আওয়ামীলীগ এন্টি ভারত সেন্টিমেন্টের একটা ধারা অবশ্যই থাকবে। প্রশ্ন হলো বিএনপি সেই ধারা নেতৃত্বে থাকবে নাকি অন্য কেউ থাকবে।\nবিএনপি নির্বাচনে না আশার পিছনে তারেক দায়ী এইটা আর বলার অপেক্ষা রাখে না। সেইটা যে শুধু একমাত্র ভুল করেছে বিএনপি তা না -- তারা পাঁচ বছরে সরকারের বিরোধীতা করেছে -- কিন্তু কোন বিকল্প প্লাটফরম দিতে ব্যর্থ হয়েছে। সেইটাই ভুল। আর বাস্তবতা বুঝতে অক্ষম নেতৃত্ব কর্মীদের জীবনের উপর ভর করে ক্ষমতায় এতে চেয়েছে -- সেইটাই তাদের জন্যে কাল হয়েছে।\nআর একটা কথা -- ভোটার বিহীন নির্বাচন, একক দলীয় নির্বাচন বাংলাদেশে এইটা প্রথম না -- এর আগেও হয়েছে -- তারা সবাই আন্দোলনের মুখে বিদায় নিয়েছে। বিএনপি ভোটারবীহিন নির্বাচন করে মা্ত্র কয়েকদিন টিকে ছিলো এবং আওয়ামীলীগের দাবী মেনে বিদায় নিয়েছিলো।\nএখন দেখার বিষয় -- আওয়ামীলিগ একটা গৃহপালিত বিরোধীদল নিয়ে কতদিন টিকে থাকে (৭ মাস হয়ে গেলো) !\nআগস্ট ১৩, ২০১৪ at ১:২৯ অপরাহ্ণ\t(UTC 6) Link to this comment\nযতদিন বাংগালী না বাংলাদেশী, এই মৌলিক দর্শনে জাতি বিভাজিত থাকবে ততদিন বিএনপি টিকে থাকবে। এখানে দলের প্রশ্ন নয় এখানে দর্শনের প্রশ্ন জড়িত। খোদা না খাস্তা যদি বিএনপি দল হিসাবে ভাসানী ন্যাপের মত হয়ে পড়ে তার পরও সেই দর্শন নিয়ে নতুন আরেকটি দলে প্রকাশ হবেই হবে।\nআমরা অনেক কিছু জানিনা, তাই তেমন করে জানিনা গত নির্বাচনে বিএনপি কি স্বইচ্ছায় নির্বাচনে আসেনি না নির্বাচনে , আসলে সরকারদলে ভরা ডুবি হবার ভয়ে বিএনপিকে নির্বাচনে না আসতে বাধ্য করা হয়েছে? কারণ রাজনীতির দু'ধরণের দাঁত থাকে, যে দাঁতে খাদ্য গ্রহণ করে সে দাঁত তারা প্রদর্শন করেনা।\nআওয়ামীলীগ বাকশাল করে যে কলঙ্ক তিলক তার ইমেজে লাগিয়েছিলো ঠিক সেভাবে এই নির্বাচন করে তারা আর একটি কলঙ্ক তিলক যোগ করেছে। ক্ষমতায় আসীন তাই এর গভীরত্ব এখন মাপা যাবেনা তবে ক্ষমতার বলয়ের বাইরে ছিটকে যাবার পরই বুঝা যাবে কত বড় হোল তারা সৃষ্টি করে গেছে। বাকশাল করার জন্য ক্ষমতা থেকে যত দূরে তারা গিয়েছিলো হয়তো আগামীতে এর চেয়ে বেশী সময় তাদেরকে ক্ষমতার বাইরে সরে থাকতে হতে পারে।\nআগস্ট ১৩, ২০১৪ at ১০:৩৭ পূর্বাহ্ণ\t(UTC 6) Link to this comment\nগনতন্ত্রের জন্যে আন্দোলন করেছি -- গনতন্ত্রকেএকমাত্র পথ মনে করতাম সেই সময়। কিন্তু আজ মনে হয় গনতন্ত্র হলো একটা ভেলকিবাজি। মিশরের দিকে তাকালেই বুঝা যাবে।\nযাই হোক -- রাজনীতিতে সব সময় আপোষহীনতা আর অনুকরন কাজে লাগে না। রাজনীতি খুবই একটা ডায়নামিক বিষয়। একটা ছোট্ট ভুল হয়তো অনেক দুরে ছুড়ে ফেলে দেয়। যাই হোক দেখার বিষয় ভবিষ্যতে কি হয়।\nআমার সবচেয়ে কষ্ট হয় বিএনপির জন্যে -এক সময় ছাত্রদলের নেতাদের দেখলে হিংসে হতো। ঢাকা বিশ্ববিদ্যালয় জ্বলজ্বল করতো তাদের পদচারনায় -- সেই দলকে স্থবির করে ফেলা হয়েছে -- দলের ভিতরের নেত্রীত্ব বিকাশের পথ বন্ধ করে রাখা হয়েছে -- প্যারাটুপার নেতা দিয়ে মাথা মোটা করা হয়েছে। কিন্তু ডায়নামিজম আনতে ব্যর্থ হয়েছে দল।\nঘটনা অন্য দিকেও আছে -- আওয়ামীলিগও একটা গনতান্ত্রিক দল থেকে চতুর দলে পরিনত হয়েছে -- বিশ্বরাজনীতিতে খুবই ক্লেভারলি খেলছে -- রাশিয়া আর ভারতকে বন্ধু বানিয়েছে -- শুধু কথায় নয় কাজেও -- বিএনপিকে কেয়ার করার দরকার নেই বলে ইচ্ছামাতো ভারতকে সুযোগ সুবিধা দিতে পারছে -- অন্যদিকে রাশিয়ার সাথে তেলের খনি আর অস্ত্রের চুক্তি করে স্থায়ী মিত্র বানিয়ে নিয়েছে।\nআর যুদ্ধাপরাধের বিচারের ইস্যুতে যুব সমাজের একটা বিরাট অংশকে নিজেদের মিত্র বানিয়ে ফেলেছে -- কারন বিচার মানে আওয়ামীলীগ কথাটা বিএনপিই প্রমান করে দিয়েছে।\nসব কিছুই সম্ভব হয়েছে বিএনপির পাঁচ বছরের সিদ্ধান্ত গ্রহনের অসচ্ছতার কারনে। দেখুন -বিএনপি ৫ সিটি নির্বাচনে বিপুল ভাবে জয়ী হলো -- একটা প্রবল জনমত তৈরী হলো -- কিন্তু শুধু তারেকের জেদের কারনে বিএনপি-আওয়ামীলিগ সংলাপের ফলাফল শূন্য হলো -- দেশের সম্পদ ধ্বংস আর জানমালের ক্ষতি হলো -- নির্বাচন বর্জন করে আওয়ামীলিগকে ওয়াক ওভার দিলো বিএনপি -- কিন্তু আবারো তারা উপজেলা নির্বাচনে গেলো।\nযাই হোক -- গনতন্ত্র বলতে যে সুশাসনের কথা জানি -- তা এখন স্বপ্ন হয়ে যাচ্ছে বাংলাদেশের জন্যে। নির্বাচিত এক নায়কতন্ত্র প্রতিষ্ঠিত হয়েছে রাষ্ট্র -- যা আগেই রাজনৈতিক দলগুলো চর্চা করা শুরু করেছে। বি চৌধুরী পর্যণ্ত নিজের ছেলের জন্যে একটা দল তৈরী করে দিয়েছে যাতে নিরাপদে রাজনৈতিক বানিজ্য করতে পারে। আর যদি সত্যই কোনদিন ইসলামী দলগুলো নির্বাচিত হয় (বিএনপি-আওয়ামীলিগে লেজুর ছেড়ে) তবে ভারত-রাশিয়া আর আমেরিকা এক হয়ে যাবে এবং আরেকটা মিশর হবে।\nসেইটা আগেই একটা লেখাতে বলেছি -- ইসলামী দলগুলোর জন্যে গনতন্ত্রের মরিচীকার পিছনে না ছুড়ে সমাজ পরিবর্তন করে তবেই রাজনৈতিক ভাবে মুভ করা উচিত।\nআগস্ট ১৩, ২০১৪ at ২:৩৩ পূর্বাহ্ণ\t(UTC 6) Link to this comment\nবিএনপি বিলুপ্তির পথে! যতদিন আওয়ামীলীগ থাকবে ততদিন বিএনপি থাকবে। যারা বিএনপির বিলুপ্ত বা সংকুচিত হবার কথা বলেন-তারা আওয়ামিলিগকে আজীবন খমতায় দেখতে চান- তাতে আওয়ামীলীগ যত খারাপই করুক না কেন। ইনিয়ে বিনিয়ে বলবেn- বিএনপি কেন ইলেকশনে এলো না। হাসিনার অধীনে ইলেকশনে আসলে কি হত -এটা যে এরা বুঝে না- তা কিন্ত নয়। উপজেলা ইলেকশন যেখানে খমতার পালা বদল হয় না- সেখানেই কি হয়েছিল শেষের ইলেকশনগুলোতে- সবাই জানে। হাসিনা হেরে গেলে সরকার প্রধান থেকেও খালেদাকে কোলে করে গদিতে বসিয়ে দিত! কাজেই খলেদা মস্তবড় ভুল করেছে! একেবারে সরকারের মন্তরীদের মত কথা!\nলেখক যেখানে ৫ বছর আওয়ামীলীগের সমালোচনা করেননি-উনার কাছ থেকে আওয়ামী বচন ছাড়া বস্তুনিষ্ট লিখা আশা করা যায় না। উনি কোন পথের পথিক বুঝা কঠিন নয়। উনি মাঝে মাঝেই বিতরকের অবতারণা করেন। বিএনপি বিলুপ্তির পথে- এটাও বিতরকিত, অবিশ্বাস্য বিষয়। লেখক সবার কাছে attention চাইছেন।\nআগস্ট ১২, ২০১৪ at ১১:৪০ অপরাহ্ণ\t(UTC 6) Link to this comment\n@ শাহবাজ ভাই<\nতত্ববধায়ক ব্যবস্থা বাতিল করা হয়েছে কোন সৎ উদ্দেশ্যে নয় এটা সবাই জানে। আওয়ামী লীগ এক তরফা নির্বাচন করে ক্ষমতা দখল করে তারা এটা প্রমাণ করল যে জনগণের উপর তাদের মেটেই আস্তা নেই এবং তারা গণতন্ত্রের তোয়ক্কা করে না। অনেকে বলেন বিদেশী শক্তির পরামর্শেই তারা এরকম গণ বিরোধী পদক্ষেপ নিতে সাহস পেয়েছে।\nলীগ যে ঐতিহাসিক ভাবে গণতন্ত্রের জন্যে সংগ্রাম করেছে – ভোটের অধিকার রক্ষার আন্দোলন করেছে – ২০১৩ এর সেই অমূলক মল্লযুদ্ধের জন্যে তারা নিজেরাই সেই "ভোটের অধিকারকে" কবর দিয়েছে। সেই পরাজয় লীগের সহ দেশের।\nতবে আওয়ামী লীগ যেখানে ভোটের অধিকারকে ছিনিয়ে নিতে তাবেদার নির্বাচন কমিশন করেছে যার মাধ্যামে ১৫০ জনকে বিনা ভোটে সংসদ সদস্য নির্বচিত করে জাতীর সাথে কৌতুক করা হয়েছে সেখানে আপনার নিচের মন্তব্য পড়ে উপরোক্ত বক্তব্য স্ব-বিরোধী মনে হচ্ছে\n"আমি বোঝাতে চেয়েছি কিভাবে নির্বাচনে বিএনপি আসলে দেশে এই প্রথম বারের মত গণতান্ত্রিক উপায়ে লীগের কাছে থেকে বিএনপির কাছে ক্ষমতা যাবার সম্ভাবনা ছিল "\nআওয়ামী লীগের পাতানো নির্বাচনে না গিয়ে BNP ভুল করেছে না ঠিক করেছে সেটা প্রশ্ন নয় বরং আসল প্রশ্ন হল বিএনপি আওয়ামী লীগের গণ বিরোধী পদক্ষেপের বিরুদ্ধে ২০১৩ সালে already existed গন বিদ্বেষকে কাজে লাগিয়ে গণতন্ত্র পুনরুদ্ধার করার একটি সফল গণ আন্দোলন করতে কেন ব্যর্থ হয়েছিল?\nতবে আমার কথা হল এখন আর আন্দোলন করে দেশে নৈরাজ্য সৃষ্টি করে লাভ নাই। আওয়ামী লীগকে লুটতে দেন জাতী হিসাবে আমরা সবাই দুর্নীতি প্রবণ অতএব করার কিছু নাই। এখন বরং আওয়ামী লীগের মাঝে যারা সৎ ও ন্যয়পরায়ন তাদের সাথে মিলে দেশের স্বার্থে কাজ করতে হবে। রাতারাতি কিছু হবে না সময় লাগবে। তবে সবার আগে প্রয়োজন দেশের ভিতরে বৃহত্তর আকারে সুস্থ একটি জনমত সৃষ্টির প্রচেষ্টা করা। দেশের প্রাইভেট সেক্টর যেভাবে অর্থনৈতিক উন্নয়নে এগিয়ে যাচ্ছে তাকে এগিয়ে নেয়া। বাংলাদেশকে একটি মধ্যম আয়ের দেশে উন্নত করা। সেই সাথে দেশের যুব সমাজকে বিশেষ করে বৃহত্তর মুসলিম যুব সমাজকে সঠিক জীবনদর্শনের প্রতি আসক্তি করা। তুরস্কের অবস্থা দেখেন কামাল আতা তুর্ক সে দেশের মানুষকে যে অবস্থায় নিয়ে গিয়েছিল সেখান থেকে ফিরিয়ে আনা সম্ভব হয়েছে শুধু মাত্র সঠিক নেতৃত্বের কারণে ও সঠিক কর্মপদ্ধতীর জন্য।\nসেকুলারিষ্টদের শত প্রচেষ্ঠা ও অপপ্রচেরের মাঝেও এখনও সে দেশের বৃহত্তর জনগুষ্টি সঠিক সিদ্ধান্ত নিতে পারছে।\nBy the way, আমার লিখায় দেখি মন্তব্য করা ছেড়ে দিয়েছেন? আপনাদের মত জ্ঞানীগুণী ব্যক্তিদের মন্তব্যের দরকার আছে। ভাল থাকেন।\nআগস্ট ১৩, ২০১৪ at ৪:৩৪ পূর্বাহ্ণ\t(UTC 6) Link to this comment\nসালাম মহি ভাই,\nখোলা ফোরামে সব প্রশ্নই উঠতে পারে। তাই বিএনপি নির্বাচনে না গিয়ে ভুল করেছে কিনা সেই প্রশ্ন উঠতেই পারে। যেভাবে আপনি বিকল্প প্রশ্নের অবতারণা করেছেন, অর্থাৎ বিএনপি কেন ব্যর্থ হলো? আর এই পোস্টটির শিরোনামও প্রশ্নবোধক আঙ্গিকের। আর আপনি যেভাবে বিপ্রতীপ প্রশ্ন করেছেন -- আমি সেটাকে আমার করা প্রশ্নের সমান্তরাল হিসেবেই দেখি। যেমন বিএনপি আন্দোলনে যেহেতু ব্যর্থ হলো, এর জবাব পেতে আপনি প্রশ্ন তুলছেন, কেন ব্যর্থ হলো, আর আমি এর পাশাপাশি এই প্রশ্নও তুলছি, তাহলে কি নির্বাচনে না গিয়ে বিএনপি ভুল করেছে? সমান্তরাল কিংবা সম্পুরক প্রশ্ন বলতে পারেন।\nএই পজিটিভ মনোভাবকে সাধুবাদ জানায় মহি ভাই। আশা করি আল্লাহ সুবহানা তায়ালা সামনে দেশের ভালই রেখেছেন।\nএই মন্তব্যের সাথে একমত। আমি মাসখানেক আগে দেশে গিয়েছিলাম। দেশের ভাবগতি দেখে তাই মনে হয়েছে। লোকজন অনেক ম্যাচিওর্ড। সেক্যুলারদের নেটের আস্ফালনের ছিটেফোটাও চোখে পড়েনি আমার সাধারণ জনজীবন পর্যবেক্ষণে। হাজার নীতিহীন নেতৃত্বের মাঝে এই নিরব গরিষ্ট জনগোষ্ঠীই দেশের আশা ভরসা।\nBy the way, আমার লিখায় দেখি মন্তব্য করা ছেড়ে দিয়েছেন? আপনাদের মত জ্ঞানীগুণী ব্যক্তিদের মন্তব্যের দরকার আছে।\nআসব ইনশাল্লাহ। সময় পাই না, সেটাই আসল সমস্যা।\nআগস্ট ১৩, ২০১৪ at ১০:৪১ পূর্বাহ্ণ\t(UTC 6) Link to this comment\nধন্যবাদ মহিউদ্দিন ভাই --\nমন্তব্য করার জন্যে।\nআগস্ট ১২, ২০১৪ at ৯:৪৩ অপরাহ্ণ\t(UTC 6) Link to this comment\nলেখাটা পড়ে ভালই লাগলো -- অন্তত বস্তুনিষ্ঠ ও নিরাবেগ বলে মনে হলো। এখানে আওয়ামী লীগের সমালোচনা আপনার মুখ থেকে শুনলাম -- যা আগে তেমন ভাবে শুনিনি। আমার নিজের মন্তব্য, বিএনপি বিলুপ্তির পথে না হলেও সংকোচনের পথে আছে অবশ্যই। বিশেষত বিএনপি নির্বাচনে না গিয়ে যে ভুল করেছে তা শুধরাতে অনেক সময় লাগবে। সেই সময় পেরুতে পেরুতে বিএনপির কতটুকু অবশিষ্ট থাকে তা সময়ই বলে দেবে। আমার বন্ধুদের বেশিরভাগই বিএনপি বান্ধব। তবে তাদের কেউই অন্ধ ভক্ত নয়। তাদের মূল আবেগ দেশ নিয়ে। নির্বাচনের প্রাক্কালে আমি একা ওদের সবাইকে বোঝানোর চেষ্টা করেছি কেন হাসিনার দাওয়াতে হ্যা সূচক জবাব দিলে বিএনপির ভালো হত, দেশের ভালো হত। আমি বোঝাতে চেয়েছি কিভাবে নির্বাচনে বিএনপি আসলে দেশে এই প্রথম বারের মত গণতান্ত্রিক উপায়ে লীগের কাছে থেকে বিএনপির কাছে ক্ষমতা যাবার সম্ভবনা ছিল -- আর কিভাবে ওই কল্পিত মহেন্দ্রক্ষণ দেশের গণতন্ত্রের যাত্রায় নতুন এক মাইলফলক যোগ হত। তাদের সাথে ই-মেইলের সেই বিতর্ক অমিমাংসিতই থেকে যায় -- তবে এখন দেখলাম ওদের অনেকেই বলছে বিএনপি সেই নির্বাচনে না গিয়ে ভুল করেছে। ক্ষতি হয়েছে দেশের। লীগ যে ঐতিহাসিক ভাবে গণতন্ত্রের জন্যে সংগ্রাম করেছে -- ভোটের অধিকার রক্ষার আন্দোলন করেছে -- ২০১৩ এর সেই অমূলক মল্লযুদ্ধের জন্যে তারা নিজেরাই সেই "ভোটের অধিকারকে" কবর দিয়েছে। সেই পরাজয় লীগের সহ দেশের। ভোটের উপর দেশবাসীর বিশ্বাস ফিরিয়ে আনতে যাবে আরো অগুন্তি বছর। আর বিএনপি ২০১৯ সালেই বা কি করবে? আবার সেই তত্ত্বাবধায়ক সরকারের আন্দোলন করবে? যে আন্দোলনে তারা পরিপূর্ণ ব্যর্থ? তারা কি তাহলে ২০১৯ সালে আর ফাঁকা মাঠে গোল না করতে দেয়ার সংকল্প করে নির্বাচনে যাবে? তাহলে ২০১৪ সালের নির্বাচন বয়কট করলো কেন? তারা কি ২০১৯ সালের নির্বাচনে সেই আপাত: উদার অন্তর্বর্তীকালীন সরকারের অফার আবার পাবে (তত্ত্ববধায়ক এর কবর ২০১৩/১৪ সালেই রচিত হয়ে গেছে)? আমার তো মনে হয় না। আমার ধারণা লিগ এবার বলবে লীগের অধীনেই নির্বাচন করতে হবে -- অন্তর্বর্তীকালীন সরকারের দরকার নেই।\nআসলে বাংলাদেশের রাজনীতি হচ্ছে পলিটিক্স। যেমনভাবে একজন কল্পিত রিক্সাচালক বলেছিলেন, "কি আর বলব স্যার, রাজনীতি তো আগে ভালই ছিল -- কিন্তু আইজকাল তো রাজনীতিতে পলিটিক্স ঢুইকা গ্যাছে।" আর হ্যা সেই পলিটিক্সের মারপ্যাচে বিএনপি পরাজিত -- লিগ আপাত বিজয়ী -- গণতন্ত্র আর দেশও পরাজিত। দরকার ছিল যেভাবেই হোক সবাই মিলে একটা নির্বাচন করার। আর সেই ভুলের মাশুল দিতে গিয়ে বিএনপি কোথায় যায় তা সময় বলে দেবে। তবে অবস্থা দেখে মনে হচ্ছে সেই গতি সংকোচনের দিকে।


ক্যাসিনোর পেছনে কারা, তারা কি পড়বে ধরা?\nপ্রকাশিত: ১০:০৪ এএম, ০২ অক্টোবর ২০১৯\nবিশ্ববিদ্যালয় পড়ুয়া এক বন্ধু আরেক বন্ধুকে জিজ্ঞেস করছে, কই যাস?\n- ক্যাসিনোতে, যাবি? হাসতে হাসতে উত্তর দিলো বন্ধুটি। রসিকতায় বলছে, চল্ দেখি, ওদের মতো আমাদেরও কোটি টাকা আসে কি না।\nসম্প্রতি চতুর্দিকে চলমান ক্যাসিনো অভিযানে উঠতি তরুণ-তরুণীদের থেকে শুরু করে বিভিন্ন বয়সেই এই ধরনের হাস্য-রসাত্মক সাওয়াল-জওয়াব চলছে। আবার কেউ ভ্রু কুঁচকে চোখ ছানাবড়া করে ভাবছে, এতো টাকা কিছু মানুষের হাতে!!\nহঠাৎই দেশবাসীর চক্ষু ক্যাসিনোর চড়কের মতোই ঘুরছে। কারণ জুয়ার আসরের কথা প্রায়শই গণমাধ্যমে আসে, কিন্তু এরকম মেট্রোপলিটন সিটির ভেতরে বিভিন্ন ক্রীড়া সংগঠনে জমজমাট ক্যাসিনো ব্যবসার নামে কোটি কোটি টাকার খেলা- সাধারণের তাজ্জব হওয়ারই কথা। অবৈধ হিসেবে বিবেচ্য ক্যাসিনো বাণিজ্য বাংলাদেশের ১৯৭২ সালের সংবিধানেও নিষিদ্ধ। যদিও পরবর্তীতে এ বিষয়ে আর নতুন কোনো আইন হয়নি। তাই সেই ১৮৬৭ সালের প্রকাশ্য জুয়া আইন দিয়েই চলছে দেশ। তবে মেট্রোপলিটন সিটির জন্য একটি অর্ডিন্যান্সে এ বিষয়ে নির্দেশনা দেয়া আছে।\nপশ্চিমের উন্নত দেশগুলোর পাশাপাশি আমাদের কাছের দেশ সিঙ্গাপুর, ম্যাকাও, থাইল্যান্ড, এমনকি নেপালেও ক্যাসিনোর জনপ্রিয়তা আছে। তাদের অনুসরণে আমাদের দেশেও হাজার রকমের জুয়া খেলার যন্ত্রপাতির সমাহার না হলেও স্লট মেশিন কম-বেশি সব ক্লাবে পৌঁছে গেছে গত ৫/৬ বছরে। এতে জনমনে প্রশ্ন উঠেছে- প্রশাসনের নজর এড়িয়ে কিভাবে এটা সম্ভব হয়েছে? আমরা দেখেছি, পুলিশেরই ঊর্ধ্বতনদের কেউ কেউ বিস্মিত হয়ে বলেন, ক্লাবগুলো একেবারে জুয়া খেলার হাউজে রূপান্তর হওয়ার আগেই পুলিশের ব্যবস্থা নেয়া উচিত ছিল। তবে পুলিশ বলছে, জুয়া খেলে জানতেন তারা, কিন্তু ক্যাসিনো আছে, সেটা নাকি জানতেন না! আবার অনেক পুলিশ সদস্য এই ক্যাসিনোগুলো থেকে টাকার ভাগ পকেটে পুরে, চোখে ঠুলি পড়ে থাকতেন বলেও জানা গেছে। অবশ্য এরকম তথ্য-প্রমাণ পেলে তাদের বিরুদ্ধে ব্যবস্থা নিতে হবে বলেও মনে করছেন প্রশাসনিক কর্তাব্যক্তিরা।\nদুর্নীতি বিরোধী চলমান তৎপরতার প্রথম দিনেই ঢাকার মতিঝিল এলাকায় চারটি অবৈধ ক্যাসিনোতে অভিযান চালিয়েছিল র‌্যাব। সেই ক্যাসিনোগুলোর অল্প দূরত্বেই ছিল থানা বা পুলিশ স্টেশন- এই বিষয়টি এখন উদাহরণ হিসেবে অনেকেরই মুখে মুখে। এসব ঘটনায় সুশীল সমাজও বলছেন, ঢাকায় ক্যাসিনো চলার বিষয়ে পুলিশ বা প্রশাসনের কেউ কিছুই জানতো না, এমন বক্তব্য আরও প্রশ্নের জন্ম দিচ্ছে। কারণ এটা বিশ্বাসযোগ্য নয় যে, এটা পুলিশ বা প্রশাসনের নজরের বাইরে হয়েছে। এখানে পুলিশ প্রশাসনের দায়িত্বে অবহেলার প্রশ্নটাও চলে আসে বৈকি।\n২০০০ সালের দিকে, মূলত: তাইওয়ানের একটি দল এদেশে পানশালা-কাম-রেস্তোঁরা চালু করে। এরপর থেকেই এর বিস্তার শুরু এই দেশে। তাই একদিনে যে এর বিকাশ হয়নি তা বলার অপেক্ষা রাখে না। তবে আশার কথা এই যে, দুর্নীতি বিরোধী অভিযানে আইনশৃঙ্খলা বাহিনীর নজর এখনও বিভিন্ন ক্লাব এবং অবৈধ ক্যাসিনো বা জুয়া বাণিজ্যের দিকে। পুলিশী অভিযানের পাশাপাশি জাতীয় রাজস্ব বোর্ড সন্দেহভাজন অনেকের ব্যাংক অ্যাকাউন্ট জব্দ করেছে।\nআইন শৃঙ্খলা রক্ষাকারী বাহিনী ও মাদকদ্রব্য নিয়ন্ত্রণ অধিদপ্তরের যৌথ অভিযানে বুঝা যাচ্ছে, স্পোর্টস বাদ দিয়ে ক্লাবগুলো মজে আছে জুয়ার এমন আয়োজনে যার আধুনিক নাম ক্যাসিনো। ক্লাবগুলোর নিয়ন্ত্রণের ভূমিকাতেও আর খেলোয়াড় কিংবা সংগঠকরা নেই, আছেন রাজনীতিক বা প্রভাবশালীদের কেউ কেউ, যাদের বিরুদ্ধে সন্ত্রাসী কার্যকলাপের অভিযোগ আসছে রাষ্ট্রের সর্বোচ্চ মহল থেকেই। রাজনীতিকদের কেউ কেউ এর পক্ষে সাফাই গাইলেও ভিন্ন মত পোষণ করেন সাবেক মন্ত্রী রাশেদ খান মেনন। গণমাধ্যমে তিনি বলেন, দুর্নীতি বিরোধী অভিযান সাফল্য পাবে না। এর কারণ হিসেবে মেনন জানান, পুরো ব্যবস্থার শীর্ষ পর্যায় থেকে শুরু করে সর্ব স্তর দুর্নীতির সঙ্গে আষ্টেপৃষ্টে জড়িয়ে গেছে।\nশুধু মেননই নন, ক্যাসিনো বিষয়ে সরকারের অবস্থান নিয়ে পরস্পর বিরোধী বক্তব্য দিয়েছেন বেসামরিক বিমান পরিবহন ও পর্যটন সচিব মুহিবুল হক এবং সড়ক পরিবহন ও সেতু মন্ত্রী ওবায়দুল কাদের। পর্যটন সচিব জানান, বিদেশিদের জন্য পর্যটন এলাকায় বৈধ ক্যাসিনো সুবিধা চালুর চিন্তা-ভাবনা করছে সরকার। তবে মন্ত্রী ওবায়দুল কাদের বলেছেন, ক্যাসিনোর বৈধতা দেয়ার বিষয়ে সরকারের উচ্চমহলে কোন আলোচনা বা সিদ্ধান্ত হয়নি। এদিকে, চট্টগ্রামে হুইপ সামশুল হক ক্যাসিনো ব্যবসার পক্ষেই সাফাই গাইলেন। ক্লাব চালানোর জন্য নাকি ক্যাসিনোর আবশ্যকতা আছে।\nশুধু কি তাই, ক্যাসিনো ব্যবসার সাথে জড়িত কয়েকজন নেপালীরও সন্ধান মেলে এই অভিযানে। জানা গেছে, নেপাল থেকে প্রশিক্ষিত নারী ও নিরাপত্তা কর্মীও নিয়ে আসে কয়েকটি ক্যাসিনো। যদিও জুয়া খেলা বলতে স্লট মেশিন, বাকারা আর রুলেটই প্রধানত এখানে খেলা হয়। তবে যেটুকুনই হোক, প্রশ্নটা তো ঠিক-বেঠিকের।\nসাম্প্রতিক এসব অভিযানে কিছু মানুষকে আটক করা হয়েছে। জব্দ করা হয়েছে ক্যাসিনোর সরঞ্জাম। কিন্তু প্রশ্ন হলো- জুয়া খেলার মেশিনগুলো কারা আমদানির অনুমতি দিয়েছে? কোন আইনে দিয়েছে? খুঁজে দেখা উচিত নয় কি, এই অবৈধ ক্যাসিনোকে চালাতে কারা বৈধতা দিয়েছে বা সহযোগিতা করেছে আর লাভবানই হয়েছে কারা?


প্রকাশিত » ০৫/০৬/২০২১, ৯:০১ অপরাহ্ন প্রতিবেদন\nশুক্রবার ভাসানী অনুসারী পরিষদের নামে একটি সংবাদ বিজ্ঞপ্তি গণমাধ্যমে পাঠানো হয়েছিল। জাহাঙ্গীর আলম মিন্টু স্বাক্ষরিত এই সংবাদ বিজ্ঞপ্তিতে বলা হয়েছিল আজ (শনিবার) বেলা ১১টার দিকে জাতীয় প্রেস ক্লাবের সামনে একটি মানববন্ধন অনুষ্ঠিত হবে।\nকিন্তু সেই মানববন্ধনে যারা উপস্থিত থাকবেন বলে বলা হয়েছিল ওই সংবাদ বিজ্ঞপ্তিতে তারা কেউই উপস্থিত হননি। বরং টাকা ভাগাভাগির জন্য সেই মানববন্ধন পণ্ড হয়ে গেছে।\nবীর মুক্তিযোদ্ধার সন্তান মুনিয়া হত্যার বিচার চাই শিরোনামে এই নাগরিক সমাবেশের আহ্বান জানানো হয়েছিল। জাহাঙ্গীর আলম মিন্টু নিজেকে সদস্য, কেন্দ্রীয় কমিটি ভাসানী অনুসারী পরিষদ বলে সংবাদ বিজ্ঞপ্তিতে উল্লেখ করেছিলেন।\nপ্রেস বিজ্ঞপ্তিতে বলা হয়েছিল- অনুষ্ঠানে সভাপতিত্ব করবেন ভাসানী অনুসারী পরিষদের চেয়ারম্যান ও গণস্বাস্থ্য কেন্দ্রের ট্রাস্টি ডা. জাফরুল্লাহ চৌধুরী।\nউপস্থিত থাকবেন নাগরিক ঐক্যের আহ্বায়ক মাহমুদুর রহমান মান্না, গণফোরামের সাবেক সাধারণ সম্পাদক ড. রেজা কিবরিয়া, ঢাকা বিশ্ববিদ্যালয়ের অধ্যাপক ড. আসিফ নজরুল, ভাসানী অনুসারী পরিষদের মহাসচিব শেখ লতিফুল ইসলাম বাবুল, মুক্তিযোদ্ধা নাইম জাহাঙ্গীর, গণসংহতি আন্দোলনের প্রধান সমন্বয়কারী জুনায়েদ সাকি, ডাকসুর সাবেক ভিপি নুরুল হকসহ আরও কয়েকজন ব্যক্তিবর্গ।\nকিন্তু আজকের এই অনুষ্ঠানে দেখা যায় যে এদের কেউই উপস্থিত ছিলেন না। বরং কিছু সংখ্যক ভাড়াটে লোক দিয়ে অনুষ্ঠানের আয়োজন করা হয়েছিল।\nজানা গেছে, ভাসানী অনুসারী পরিষদের পক্ষ থেকে করোনাকালীন ত্রাণ, নগদ অর্থ ও গরুর মাংস দেওয়ার কথা বলে তাদের জাতীয় প্রেস ক্লাবের সামনে আনা হয় রাজধানীর মিরহাজিরবাগ এলাকার শতাধিক রিকশাচালককে। পরে তাদের ত্রাণ না দিয়ে মানববন্ধনে দাঁড় করানো হয় বলে জানিয়েছেন রিকশাচালকরা। পরে তারা প্রতিশ্রুতির দেওয়া টাকা ও ত্রাণ চাইতে গেলে নিজেদের মধ্যে হট্টগোল শুরু হয়ে যায়। তুমুল হট্টগোলের একপর্যায়ে ঘটনাস্থলে পুলিশ এসে পরিস্থিতি নিয়ন্ত্রণে আনে।\nসংগঠনের মহাসচিব রফিকুল ইসলাম বাবলু রিকশাচালকদের পল্টন মোড়ে অর্থ দেওয়ার কথা বলে দ্রুত প্রেস ক্লাব এলাকা ত্যাগ করেন।\nএর আগে রফিকুল ইসলাম সরকারবিরোধী উস্কানিমূলক বক্তব্য রাখেন। তিনি বাজেট, আইন-শৃঙ্খলা পরিস্থিতির অবনতি ও স্বাস্থ্যখাতের দুর্নীতি নানা বিষয়ে সরকারের সমালোচনা করেন।


স্ত্রীসহ মির্জাপুর সরকারি কলেজের প্রভাষক করোনায় আক্রান্ত\nকরোনায় স্বাস্থকর্মীদের পরামর্শ দিচ্ছেন উপজেলা নির্বাহী অফিসার মো. আবদুল মালেক মোস্তাকিম। ছবি : ইত্তেফাক\nমির্জাপুর (টাঙ্গাইল) সংবাদদাতা১৫:৪৩, ০২ আগস্ট, ২০২০ | পাঠের সময় : ০.৬ মিনিট\nটাঙ্গাইলের মির্জাপুর সরকারি কলেজের প্রভাষক মো. জামিল হোসেন (৫০), তার স্ত্রী মোমেনা আক্তার নুরী (৪৫) ও পুত্র সাদমান সাকিব (১৬) করোনা আক্রান্ত হয়েছেন। তিনি উপজেলা সদরের পুষ্টকামুরী ডাক বাংলো এলাকায় বসবাস করেন।\nরবিবার উপজেলা স্বাস্থ্য ও পরিবার পরিকল্পনা কর্মকর্তা ডা. মাকসুদা খানম এ তথ্য জানিয়েছেন।\nউপজেলা স্বাস্থ্য কমপ্লেক্স সূত্রে জানা গেছে, মির্জাপুর পৌরসভায় আক্রান্তের সংখ্যা সবচেয়ে বেশি। মির্জাপুর উপজেলায় এ পর্যন্ত ৩৮০ জন করোনা ভাইরাসে আক্রান্ত হয়েছেন এবং করোনায় মারা গেছেন ৭ জন।\nআরো পড়ুন : পঞ্চগড়ে করোনায় বৃদ্ধের মৃত্যু\nউপজেলা নির্বাহী অফিসার মো. আবদুল মালেক মোস্তাকিম বলেন, করোনায় যারা আক্রান্ত হয়েছেন তারা নিজ নিজ বাড়িতে আইসোলেশনে রয়েছেন। উপজেলা প্রশাসন, সেনাবাহিনী, পুলিশ বাহিনী এবং স্বাস্থ্য বিভাগ দিনরাত কাজ করে যাচ্ছে। সামাজিক দূরত্ব বজায় রেখে চলার জন্য জনগণকে সচেতন করা হচ্ছে।


মন্দিরে নওয়াজ শরিফ! | international | natunbarta.com | Top Online Newspaper in Bangladesh\nThu, 12 Jan, 2017 03:28:32 PM\nমন্দিরে নওয়াজ শরিফ!\nপাকিস্তান: সতীর মৃত্যুর পরে শিবের তাণ্ডবের কথা প্রায় সকলেরই জানা। কিন্তু রুদ্ররূপের পরে পত্নী বিরহে যে অশ্রু বিসর্জন তিনি করেছিলেন, তাতে ভারত ও পাকিস্তানের দু’জায়গায় দুটি জলাশয় তৈরি হয়। প্রতিবেশী এই দুই দেশে যতই মতবিরোধ-ঝামেলা থাকুক না কেন, এই একটি ঘটনা অস্বীকার করার কথা বোধহয় কেউই ভাববেন না।\nকথিত, ভারতের অজমেঢ়ের পুষ্কর হ্রদ ও পাকিস্তানের পাঞ্জাব প্রদেশের কাটাস হ্রদ— এই দুই হ্রদই তৈরি হয়েছিল মহাদেবের অশ্রুজলে। খ্রিস্টপূর্ব ৬১৫ থেকে ৯৫০ সালের মধ্যে হিন্দু রাজবংশ ‘শাহি’-রা এই অঞ্চলে রাজত্ব করত বলে জানা গেছে। সেখানেই রয়েছে কাটাস রাজ শিব মন্দির।\n৯০০ বছরের এই ঐতিহাসিক শিব মন্দিরেই, বুধবার ঘটে গেল আরো এক ঐতিহাসিক ঘটনা। বুধবার, পাকিস্তানের প্রধানমন্ত্রী নওয়াজ শরিফ, এই মন্দির সংস্কার ও সংরক্ষণের কাজ শুরু করাতে হাজির ছিলেন সেখানে। দুই রাষ্ট্রের মধ্যে যখন সম্পর্কের ক্রমশ অবনতি ঘটছে, সেই সময়ে এমন ঘটনা অল্প হলেও স্বস্তি এনেছে পাকিস্তানের হিন্দু সংখ্যালঘুদের মনে। অনুষ্ঠানে শরিফ বেশ কিছু কথা বলেন, যা সেই সব মানুষদের বিরুদ্ধে যাঁরা ইসলামের অপপ্রচার করে। অনুষ্ঠানে উপস্থিত ছিলেন শিখ, হিন্দু ও খ্রিস্ট ধর্মের উচ্চপদস্থ নেতারাও।\n‘আমার মতে, হিন্দু-মুসলিম-শিখ-ক্রিশ্চান— আমরা সকলেই সমান’, বলেন নওয়াজ শরিফ। তিনি আরো বলেন, ইসলাম প্রচার করার জন্য তার ‘অদ্ভুত তর্জমা’ করা আইনত ঠিক নয়। এমন প্রচার করা, বা তা শোনা একেবারেই ঠিক নয়।\nপ্রধানমন্ত্রী নওয়াজ শরিফের এ হেন পদক্ষেপ দু’ভাবে বিশ্লেষণ করেছেন পাকিস্তানের কর্মকর্তারা—\nএক, ২০১৮ সালের সাধারণ নির্বাচনকে লক্ষ্য করেই তার এই কাজে হাত দেয়া। যাতে দেশের সংখ্যালঘু হিন্দু ভোটগুলি তার দিকেই থাকে।\nদুই, আন্তর্জাতিক স্তরেও যাতে পাকিস্তানের নাম থেকে ‘মুসলিম গোঁড়ামি’-র তকমা কেটে যায়, এটি তারও একটি প্রচেষ্টা বলেই মনে করছেন বিশেষজ্ঞরা।


চিট ফান্ডের বাড়বাড়ন্ত নিয়ে ঘাড় থেকে দায় ঝেড়ে ফেলতে চাইছে সব পক্ষই | Eisamay\nচিট ফান্ডের বাড়বাড়ন্ত নিয়ে ঘাড় থেকে দায় ঝেড়ে ফেলতে চাইছে সব পক্ষই\nEiSamay.Com | Updated: 14 Dec 2012, 12:45:00 PM\nঅ্যালবার্তো দেল রিও, ফিলিপ ‘সিএম পাঙ্ক’ ব্রুকস, পল ‘বিগ শো’ রাইট - চেনেন এঁদের? বাড়ির ছোটোদের জিজ্ঞেস করুন, ওরা ঠিক চিনতে পারবে৷ ওয়ার্ল্ড রেসলিং এন্টারটেনমেন্টের (ডব্লুডব্লুই) সুপারস্টার এঁরা সবাই৷\nঅ্যালবার্তো দেল রিও, ফিলিপ ‘সিএম পাঙ্ক’ ব্রুকস, পল ‘বিগ শো’ রাইট - চেনেন এঁদের? বাড়ির ছোটোদের জিজ্ঞেস করুন, ওরা ঠিক চিনতে পারবে৷ ওয়ার্ল্ড রেসলিং এন্টারটেনমেন্টের (ডব্লুডব্লুই) সুপারস্টার এঁরা সবাই৷ লড়াই দেখিয়ে লোকের মন ভোলানে এঁদের পেশা৷ দেখলে বুঝতেই পারবেন না যে লড়াইটা আসল না নকল৷ কখনও কখনও হাত-পা ভাঙে বইকি! যেমন, সম্প্রতি সিএম পাঙ্কের হাঁটুতে অস্ত্রোপচার হয়েছে৷ ইভান বোমের পা ভেঙেছে৷ এমনি আরও আছে৷\nমঙ্গলবার ডব্লুডব্লুই-এর এমনই একটা শো হয়ে গেল বিধানসভায়৷ তবে, সেখানে কুশীলবরা ছিলেন সরকার ও বিরোধী দলের বিধায়করা৷\nঘটনার সূত্রপাত চিট ফান্ড নিয়ে বিরোধীদের আনা একটি মুলতুবি প্রস্তাবকে ঘিরে৷\nকিন্ত্ত চিট ফান্ড নিয়ে মুলতুবি প্রস্তাব এখন কেন? বৃহস্পতিবার পূর্বতন অর্থমন্ত্রী অসীম দাশগুন্ত চিট ফান্ড নিয়ে সিপিএম-এর মুখপত্র ‘গণশক্তি’তে প্রতি-সম্পাদকীয় লিখে ফেললেন৷ ওই দিন সিপিএম-এর আরেক নেতা গৌতম দেব সাংবাদিক সন্মেলন করে অনেক অভিযোগ করলেন চিট ফান্ড ও তাদের প্রতি বর্তমান রাজ্য সরকারের দৃষ্টিভঙ্গী নিয়ে৷\nকিন্ত্ত, ১৯৭৭ থেকে ২০১১ অবধি দীর্ঘ ৩৪ বছর ধরে এ রাজ্যের ভাগ্য নিয়ন্ত্রণের ক্ষমতা ছিল সিপিএম-নেতৃত্বাধীন বামপন্থী দলগুলির হাতে৷ আর, এ রাজ্যে চিট ফান্ডের বাড়বাড়ন্ত আজকে নতুন নয়৷ সোত্তর-আশির দশকে সঞ্চয়িতা, ওভারল্যান্ড ফিনান্স, ভেরোনা ওয়েলফেয়ার, রেনেসাঁ, রুবিস্টার সাধারণ লোকের কাছ থেকে টাকা তুলে গনেশ উল্টেছে৷ আজ যে চিট ফান্ডগুলির বাড়বাড়ন্ত দেখা যাচ্ছে তারাও ছত্রাকের মতো গজিয়ে উঠেছিল পাঁচ বছর আগেই৷ রেজিস্ট্রার অফ কোম্পানিজের এক উচ্চপদস্থ আধিকারিকের মতে বর্তমানে রাজ্যে এই ধরণের সংস্থার সংখ্যা পাঁচশ’র কাছাকাছি৷ প্রত্যেকটি মূল সংস্থার ১০ থেকে ১৫টি শাখা সংস্থা রয়েছে৷\nঅথচ, সাধারণ বিনিয়োগকারীদের সুরক্ষার জন্য কোনও আইনই প্রণয়ন করে নি তত্কালীন রাজ্য সরকার৷ শেষমেশ ২০০৯ সালে ২৩ ডিসেম্বর বিধানসভায় পশ্চিমবঙ্গ আমানতকারীদের (আথিক প্রতিষ্ঠানে) স্বার্থ সুরক্ষা বিল পাশ হয় এবং তিন বছর ধরে ওই বিল রাষ্ট্রপতির অনুমতির অপেক্ষায়৷\nমজার কথা হল, ওই বিলে রাষ্ট্রপতির শীঘ্র অনুমোদনের জন্য রাজ্যের কোনও রাজনৈতিক দলই - তা সে সিপিএম, সিপিআই, তৃণমূল, বিজেপি, কংগ্রেস - কখনও কোনও চেষ্টা করে নি৷ অথচ, রাজ্যে চিট ফান্ডের বাড়বাড়ন্ত নিয়ে কংগ্রেস, সিপিএম-সহ সব দলই বিভিন্ন জনসভায় গলা ফাটিয়ে তাঁদের আশঙ্কা প্রকাশ করেছেন যে এই সমস্ত সংস্থার কাছে টাকা রেখে সাধারণ মানুষের দুর্দশা বাড়বে৷\nঠিকই৷ বেআইনিভাবে যে সমস্ত সংস্থা টাকা তুলছে বেশি প্রতিদান পাওয়ার লোভে সেখানে টাকা রাখলে বিনিয়োগকারীদের দুর্দশা তো বাড়বেই৷ যেমনটা হয়েছিল সঞ্চয়িতা, ওভারল্যান্ডে৷ এখন যেমন হল সাহারা, এমপিএস গ্রিনারি ডেভেলপার্সে৷\nকিন্ত্ত এ নিয়ে রাজনৈতিক নেতাদের এই কুমীরের কান্না সেই সমস্ত হতভাগ্য বিনিয়োগকারীদের যারা কষ্ট করে রোজগার করা টাকা খুইয়েছেন ওই সমস্ত অসত্ সংস্থায় বিনিয়োগকরে তাদের পক্ষে অবমাননাকর নয় কি?\nনন-ব্যাঙ্কিং আর্থিক সংস্থাগুলির তত্ত্বাবধানের জন্য রিজার্ভ ব্যাঙ্কের বিভাগীয় প্রধান জানান, আগের সরকারকে আমরা একাধিকবার অনুরোধ করেছিলাম রিজার্ভ ব্যাঙ্ক আইনের ৪৫(টি) অনুধারায় বিজ্ঞন্তি জারি করতে যাতে পুলিশ কারুর নালিশ ছাড়াই এই ধরণের কোনও সংস্থায় তল্লাশি চালাতে পারে এবং নথি বাজেয়ান্ত করতে পারে৷ কিন্ত্ত, প্রাক্তন বা বর্তমান - কোনও সরকারই তা করেনি৷\nওই বিজ্ঞপ্তি না থাকলে নালিশ ছাড়া পুলিশ কোনও সংস্থায় তল্লাশি চালিয়ে নথি, দস্তাবেজ বাজেয়ান্ত করতে পারে না৷\nগত সপ্তাহে রিজার্ভ ব্যাঙ্কের গভর্নরও বলেন, চিট ফান্ড সংস্থাগুলিকে নিয়ন্ত্রণ করতে পারে কেবল রাজ্য সরকার৷\nএই সংস্থাগুলি যে উপায়ে টাকা তুলছে - অপরিবর্তন যোগ্য ডিবেঞ্চারের প্রাইভেট প্লেসমেন্ট করে বা কালেকটিভ ইনভেস্টমেন্টের মাধ্যমে - তাতে শেয়ার বাজার নিয়ন্ত্রক সংস্থা সেবির হাতেও ক্ষমতা আছে ওই সংস্থাগুলিকে নিয়ন্ত্রণ করা৷ সাহারা, রোজ ভ্যালি এবং এমপিএস গ্রিনারির ক্ষেত্রে তার উদাহরণ দেখা গেছে৷\nকোনও ডিবেঞ্চার বা শেয়ারের প্রাইভেট প্লেসমেন্ট করতে হলে ৫০ জনের বেশি বিনিয়োগকারীকে ওই ডিবেঞ্চার বা শেয়ার বিক্রি করা যায় না৷ অথচ, এই সংস্থাগুলি হাজার হাজার বিনিয়োগকারীর কাছ থেকে টাকা তুলছে৷ বিনিয়োগকারীর সংখ্যা ৫০ এর বেশি হলেই, ওই শেয়ার বা ডিবেঞ্চার শেয়ার বাজারে নথিভুক্ত করানো বাধ্যতামূলক এবং সেক্ষেত্রে সংস্থাটি সেবির নিয়ন্ত্রণাধীন হবে৷\nএমপিএসের মতো কালেকটিভ ইনভেস্টমেন্ট সংস্থা হলেও সেবির কাছে রেজিস্ট্রেশন করাতে হবে৷\nকিন্ত্ত, বেড়ালের গলায় ঘন্টা বাঁধবে কে? সাহারার উদাহরণই নেওয়া যাক৷ ১৯৭৮ সালে সংস্থাটি শুরু হয় মাত্র দু’হাজার টাকা মূলধন দিয়ে৷ ১ ডিসেম্বর বিভিন্ন সংবাদপত্রে সংস্থাটির দেওয়া বিজ্ঞাপন অনুযায়ী সাহারার নেট-ওয়ার্থ বা মূলধনের পরিমাণ ৬৪,১৭৪ কোটি টাকা৷ অর্থাত্, গত ৩৪ বছরে প্রতি বছর ৭৮ শতাংশের বেশি ক্রমবর্ধমান হারে সংস্থাটির লাভ বেড়েছে! বিনিয়োগকারীদের বন্টিত প্রতিদান হিসাবে ধরলে, সাহারার প্রতি বছর মূলধন দ্বিগুণ হয়েছে গত ৩৪ বছর ধরে৷ এটা সম্ভব?\n১৯৭৮ সালে চিট ফান্ড আইনত নিষিদ্ধ হয়ে যাওয়ায়, রিজার্ভ ব্যাঙ্কের এক্তিয়ার থেকে সরে এসে কোম্পানি বিষয়ক মন্ত্রকের আওতায় সংস্থাগুলি বেআইনিভাবে টাকা তোলা শুরু করেছে৷ এই সংস্থাগুলির মাধ্যমে কালো টাকা সাদা করা একটা সহজ উপায়৷ তাই, কোনও রাজনৈতিক দল মুখে বললেও এদের বন্ধ করে দেওয়া নিয়ে সচেষ্ট হয় না যতক্ষণ না জল মাথার ওপরে ওঠে৷\nতাই, বিধানসভায় মঙ্গলবার যা ঘটল তাকে ওয়ার্ল্ড রেসলিং এন্টারটেনমেন্টের আরেক ‘শো’ ছাড়া অন্য কিছু বলা যায় কি?\nকরমুক্ত বন্ড ছাড়ছে ইন্ডিয়ান রেলওয়ে ফিনান্স পরের খবর


এটি দুনিয়ার সবচেয়ে ভ'য়ঙ্ক'র আর বিষাক্ত অ'স্ত্র!\n১১:০৪:৪২ সোমবার, ২৫ মে ২০২০\nশনিবার, ০২ মে, ২০২০, ০৯:৩৯:২৪\nআন্তর্জাতিক ডেস্ক : যু'দ্ধা'স্ত্রের প্রতিযোগিতার শেষ নেই রাশিয়া আর যুক্তরাষ্ট্রের মধ্যে। এটি দুনিয়ার সবচেয়ে ভ'য়ঙ্ক'র আর বিষা'ক্ত অ'স্ত্র! পশ্চিমী সংবাদমাধ্যমে রিপোর্ট অনুয়ায়ী রাশিয়ার হাতে এসেছে মারাত্ম'ক এক বো'মা একে বলা হচ্ছে, দুনিয়ার সব থেকে মারাত্ম'ক বিষা'ক্ত বো'মা। নাম ডুমস ডে বো'ম্ব। সমুদ্রের তলদেশে দিনের পর দিন পড়ে থাকতে পারে এই বো'মা। রিমোর্ট কন্ট্রোলের সাহায্যে ফা'টানোও যায় এটিকে।\nরাশিয়ার এই ডুমস ডে বোম্ব আসলে স্কিফ মি'সাইল। ছয় হাজার কিলোমিটার দূরের কোনও লক্ষবস্তুকে আঘা'ত হান'তে পারে এই ক্ষে'পণা'স্ত্র। একবার বি'স্ফোরণ ঘটলে সমুদ্রের একটি বিরাট অংশ দূষিত করতে পারে।\nসমরা'স্ত্র বিশেষজ্ঞদের মতে এই মিসাইল ফাটলে তা একাধিক যু'দ্ধজাহাজ ধ্বং'স করে দিতে পারে। পাশাপাশি ব্রিটিশ দ্বীপপুঞ্জের আসপাশ ও মার্কিন উপকূল পর্যন্ত কয়েক বছর দূষিত করে রাখতে পারে। ২৫ মিটার লম্বা ও ১০০ টন ওজনের এই ক্ষেপণা'স্ত্র সমুদ্রের ৩০০০ ফিট গভীরে পড়ে থাকতে পারে বছরের পর বছর।\nএ বছর ফেব্রুয়ারি মাসে এই ক্ষে'পণা'স্ত্রটি চোখে পড়ে বিশেষজ্ঞদের। প্রথমে তারে মনে করেছিলেন এটি রাশিয়ায় সুনামি মেকার। কিন্তু তারা বুঝতে পারেন এটি আসলে স্কিফ মি'সাইল। বিশেষজ্ঞদের ধারণা একেবারে শেষ অ'স্ত্র হিসেবে স্কিফ মিসাইল দিয়ে হা'মলা চা'লানো হতে পারে আটলান্টিকের উভয় পাড়ের সমুদ্র বন্দরগুলিতে। জিনিউজ।


চলতি বছরের গত ১ মার্চ থেকে বিদেশ হতে রংপুর বিভাগের ৮ জেলায় এখন পর্যন্ত ৭ হাজার ৪৫৬ জন প্রবাসী দেশে এসেছেন। এর মধ্যে বুধবার পর্যন্ত ৫ হাজার ২৫৩ জনের অবস্থান ও ঠিকানা শনাক্ত করা গেছে। বাকিদের শনাক্ত করতে সেনাবাহিনীর সদস্যরা প্রবাস ফেরতদের দেয়া ঠিকানায় খোঁজখবর রাখছেন।\nরংপুর বিভাগের আট জেলায় বিদেশ ফেরত ৫ হাজার ২৫৩ জন প্রবাসীর ঠিকানা ও অবস্থান চিহ্নিত করেছে প্রশাসন। তাদের হোম কোয়ারেন্টাইন নিশ্চিত করতে নিয়মিত তদারকি করা হচ্ছে। এছাড়া শনাক্ত না হওয়া আরও ২ হাজার ২০৩ জনের সন্ধানে মাঠে কাজ করছে সেনাবাহিনীর সদস্যরা।\nরংপুর বিভাগীয় কমিশনার কার্যালয় সূত্রে এ সব তথ্য জানা গেছে।\nএদিকে সূত্র জানায়, রংপুর বিভাগে গাইবান্ধায় ৪ জন করোনায় আক্রান্ত হয়েছে। এ বিভাগে এখন পর্যন্ত হোম কোয়ারেন্টানে ৩ হাজার ৩৩৬ জন, প্রাতিষ্ঠানিক কোয়ারেন্টাইনে ৩ জন ও আইসোলেশনে ৯ জন রয়েছেন। এছাড়া হোম কোয়ারেন্টাইন থেকে ছাড়পত্র পেয়েছে ২ হাজার ১১৫ জন।\nরংপুর বিভাগের ৮ জেলায় সরকারী ৬২টি চিকিৎসা কেন্দ্রে করোনা রোগীদের চিকিৎসায় ৫৭৪টি বেড, ৮১৮ জন চিকিৎসক, ১ হাজার ৭১১ জন নার্স ও বেসরকারী ৭৯টি চিকিৎসাকেন্দ্রে ৫৩টি বেড, ১৮৮জন চিকিৎসক ও ৩৮৩ নার্স নিয়োজিত রয়েছে।\nএছাড়া সরকারিভাবে ব্যক্তিগত সুরক্ষা সামগ্রী ৭ হাজার ১৭১টি মজুদ ও ৪ হাজার ৪৬৫টি বিতরণ এবং বেসরকারিভাবে ৫টি মজুদ ও ৫০টি সুরক্ষা সামগ্রী বিতরন করা হয়েছে।\nএদিকে রংপুরে করোনার প্রাদুর্ভাব না ঘটলেও মোকাবেলায় ব্যাপক প্রস্তুতি নিয়েছে রংপুর বিভাগীয় ও জেলা প্রশাসন। প্রস্তুতি হিসেবে বুধবার দুপুরে নগরীর বড় দুটি বেসরকারি মেডিকেল কলেজ ও হাসপাতালের পরিচালকদের সাথে মতবিনিময় করেছেন রংপুর বিভাগীয় কমিশনার কেএম তারিকুল ইসলাম।\nসভায় রংপুর রেঞ্জ ডিআইজি দেবদাস ভট্টাচার্য্য, আরপিএমপি পুলিশ কমিশনার আবদুল আলীম মাহমুম, বিভাগীয় পরিচালক (স্বাস্থ্য) ডা. আমিন আহমেদ খান, জেলা প্রশাসক আসিব আহসান, সিভিল সার্জন ডা. হিরম্ব কুমার রায় প্রমুখ উপস্থিত ছিলেন।